**รายงานการประชุมคณะผู้บริหารและหัวหน้าส่วนงานเทศบาลนครขอนแก่น**

**ครั้งที่ 2/2561**

**วันที่ 28 มีนาคม 2561 เวลา 13.30 น.**

 **ณ ห้องประชุมนครเป็งจาล อาคารป้องกัน ชั้น 2 เทศบาลนครขอนแก่น**

**----------------------------------------**

 ผู้เข้าประชุม

1. นายธีระศักดิ์ ฑีฆายุพันธุ์ นายกเทศมนตรีนครขอนแก่น ประธานที่ประชุม
2. นายธวัชชัย รื่นรมย์สิริ รองนายกเทศมนตรีนครขอนแก่น
3. นายมนตรี สิงหปุณณภัทร รองนายกเทศมนตรีนครขอนแก่น
4. นายชัชวาล พรอมรธรรม รองนายกเทศมนตรีนครขอนแก่น
5. ดร.กฤษณวรุณ ไชยนิจ ปลัดเทศบาลนครขอนแก่น
6. นางกฤษณา แสนสอาด รองปลัดเทศบาลนครขอนแก่น
7. นายอดิศักดิ์ สมจิตต์ หัวหน้าสำนักปลัดเทศบาล
8. นางรุ่ง วิศิษฐารักษ์ ผู้อำนวยการสำนักการคลัง
9. นางเบญญาภา พัชรพิบูลชัย ผู้อำนวยการส่วนบริหารการคลัง
10. นายยินชัย อานันทนสกุล ผู้อำนวยการสำนักการช่าง
11. นายอภิชาติ วิศิษฐารักษ์ ผู้อำนวยการส่วนควบคุมการก่อสร้างฯ
12. นายธวัชชัย วนาพิทักษ์กุล ผู้อำนวยการส่วนการโยธา
13. นายทัศนัย ประจวบมอญ ผู้อำนวยการส่วนส่งเสริมการสาธารณสุขฯ
14. นายยุทธ วงษ์ศิริ ผู้อำนวยการสำนักการศึกษา
15. นางสาวธรรณกมล แก้วบ่อ รองผู้อำนวยการสำนักการศึกษา
16. นางวรพรรณ ธุลีจันทร์ ผู้อำนวยการกองวิชาการและแผนงาน
17. นางสุรางค์ พาน้อย ผู้อำนวยการสำนักสวัสดิการสังคม
18. นางวทัญญุตา ธวัชโชติ ผู้อำนวยการส่วนสังคมสงเคราะห์
19. นายสมศักดิ์ วิไลแก้ว ผู้อำนวยการสถานศึกษา รร.ท.สวนสนุก
20. นางสาวจินตนา ภูจอมจิตร รองผู้อำนวยการสถานศึกษา รร.ท.สวนสนุก
21. นายวิชิน หมื่นศรีจูม ผู้อำนวยการสถานศึกษา รร.ท.วัดกลาง
22. นายสันตีรณะ นามวงษา รองผู้อำนวยการสถานศึกษา รร.ท.วัดกลาง
23. นางยุภาพร โฆษิตพิมาณเวช รองผู้อำนวยการสถานศึกษา รร.ท.วัดกลาง
24. นายเฉลิมศักดิ์ ภารดิลก รองผู้อำนวยการสถานศึกษา รร.ท.วัดกลาง
25. นายประสิทธิ์ สมศักดิ์ ผู้อำนวยการสถานศึกษา รร.ท.คุ้มหนองคู
26. นางสาวทัศนีย์ นุชนวลรัตน์ ผู้อำนวยการสถานศึกษา รร.ท.บ้านโนนทัน
27. นายทวีศักดิ์ พรมมงคล รองผู้อำนวยการสถานศึกษา รร.ท.บ้านโนนทัน
28. นางวาสนา แม้นญาติ ผู้อำนวยการสถานศึกษา รร.ท.บ้านหนองใหญ่
29. นายประชารัตน์ โนนทนวงษ์ รองผู้อำนวยการสถานศึกษา รร.ท.บ้านหนองใหญ่
30. นางสายชล สิงห์สุวรรณ ผู้อำนวยการสถานศึกษา รร.ท.บ้านโนนหนองวัด
31. นางสาวสมหวัง รอดไธสง รองผู้อำนวยการสถานศึกษา รร.ท.บ้านโนนหนองวัด
32. นางเนื่องนิตย์ พาลี ผู้อำนวยการสถานศึกษา รร.ท.บ้านโนนชัย
33. นางภัททิรา ชำกรม รองผู้อำนวยการสถานศึกษา รร.ท.บ้านโนนชัย
34. นางกุสุมาลย์ สมศักดิ์ รองผู้อำนวยการสถานศึกษา รร.ท.บ้านโนนชัย
35. นายกมลพงษ์ ทองดีนอก รองผู้อำนวยการสถานศึกษา รร.ท.บ้านหนองแวง
36. นางสาวพูลพล ชาญวิรัตน์ รองผู้อำนวยการสถานศึกษา รร.ท.บ้านสามเหลี่ยม
37. นายพัฒนา ยอดสะอึ ผู้อำนวยการสถานศึกษา รร.ท.บ้านตูม
38. นางบุณยนุช บุญปัญญาวัฎ รองผู้อำนวยการสถานศึกษา รร.ท.บ้านตูม
39. นางช่อเอื้อง ฤกษ์รุจิพิมล ผู้อำนวยการสถานศึกษา รร.ท.บ้านศรีฐาน
40. นายยุทธศักดิ์ ไชยสีหา รองผู้อำนวยการสถานศึกษา รร.ท.บ้านศรีฐาน
41. นางสาวสายสุดา ฤทธิยงค์ รองผู้อำนวยการสถานศึกษา รร.ท.บ้านศรีฐาน
42. นางวรารัตน์ ขลิบเงิน ผู้จัดการสถานธนานุบาล แห่งที่ 1
43. นางสุวิมล วิดแมน ผู้จัดการสถานธนานุบาล แห่งที่ 2
44. นางสาวอมรา โกศลสุรภูมิ หัวหน้าฝ่ายการประชุมและกิจการสภา
45. นางดลฤดี ประจักษ์เมือง หัวหน้าฝ่ายอำนวยการ
46. นางนวลจันทร์ พงษ์เพียจันทร์ หัวหน้าฝ่ายสำนักเลขานุการฯ
47. นางนงนุช ศรีวรกุล หัวหน้าฝ่ายบริหารงานทั่วไป
48. นางสุภาพร สุรัตพิพิธ หัวหน้าฝ่ายทะเบียนราษฎรฯ
49. นางนุชนภา ขันธ์เครือ หัวหน้าฝ่ายส่งเสริมการมีส่วนร่วมฯ
50. นายพศวัต ธรรมวงศา รักษาการในตำแหน่งหัวหน้าฝ่ายปกครอง
51. นายวินัย ศุภรัตน์ภิญโญ รักษาการในตำแหน่งหัวหน้าฝ่ายส่งเสริมระบบการขนส่งฯ
52. นายสนิทด้า นันบุญมา รักษาการในตำแหน่งหัวหน้าฝ่ายป้องกันฯ
53. นายอนิรุตติ์ งามโรจน์ หัวหน้างานระบบความปลอดภัย
54. นายโยธิน อุทัยแสน หัวหน้างานป้องกันและระงับอัคคีภัย
55. นางสาวกนกรจ ชัยนิติกุล นักทรัพยากรบุคคลชำนาญการ
56. จ่าเอกนิตินัย แก้ววิเศษ นักจัดการงานเทศกิจชำนาญการ
57. นายโกวิทย์ หรีกประโคน นักวิเคราะห์นโยบายและแผนชำนาญการ
58. นายบุญคง ภูน้ำเงิน เจ้าพนักงานป้องกันและบรรเทาสาธารณภัยชำนาญงาน
59. จ่าสิบเอกสันต์ ศรีโนนชัย เจ้าพนักงานป้องกันและบรรเทาสาธารณภัยชำนาญงาน
60. จ.อ.สนองศักดิ์ หนูนามเสริฐ เจ้าพนักงานป้องกันและบรรเทาสาธารณภัยชำนาญงาน
61. นายเด่นนภา มีทา เจ้าพนักงานป้องกันและบรรเทาสาธารณภัยชำนาญงาน
62. นางกานต์พิชชา มะนิยม นักพัฒนาชุมชนชำนาญการ
63. นายโกวิทย์ กุลวิเศษ นักวิเคราะห์นโยบายและแผนปฏิบัติการ
64. นางรัตนา สุขบัว นักวิเคราะห์นโยบายและแผนชำนาญการ
65. นางบุหงา ตราชู นักวิเคราะห์นโยบายและแผนชำนาญการ
66. นางสุกัลยา บริบูรณ์ นักวิชาการเงินและบัญชีปฏิบัติการ
67. นายยศศักดิ์ สกุลพานิช เจ้าพนักงานธุรการปฏิบัติงาน
68. นางฐิติญาพัณ พีระธันยากานต์ นักจัดการงานทั่วไปชำนาญการ
69. นางสาวราวดี มูลมาตร นักจัดการงานทั่วไปปฏิบัติการ
70. นางวิภาวดี เตียวยืนยง เจ้าพนักงานธุรการปฏิบัติงาน
71. นายภูริวัตน์ แหลมทอง หัวหน้าฝ่ายวิชาการและแผนงาน
72. นางสกาวรัตน์ นันบุญมา รักษาการหัวหน้าฝ่ายอำนวยการ
73. นางวราภรณ์ ยะรี หัวหน้าฝ่ายการเงินและบัญชี
74. นางพิมพ์ศิริ ศรีโนนชัย หัวหน้าฝ่ายสถิติการคลัง
75. นางดรุณี อ่อนน้อย หัวหน้าฝ่ายพัสดุและทะเบียนทรัพย์สิน
76. นางนัชชา ศรีโนนชัย หัวหน้าฝ่ายพัฒนารายได้
77. นางผกาสร ไขกัณหา หัวหน้าฝ่ายผลประโยชน์
78. นางชุติมา ตรีชาลี หัวหน้าฝ่ายแผนที่ภาษีและทะเบียนทรัพย์สิน
79. นางอนรรฆอร พรมมี หัวหน้าฝ่ายระเบียบการคลัง
80. จ.อ.จักราวุฒิ ลุสมบัติ เจ้าพนักงานธุรการชำนาญงาน
81. นายสุเมธ ปัตะโน นักวิชาการจัดเก็บรายได้ชำนาญการ
82. นางภควดี ศรีอุดร นักวิชาการจัดเก็บรายได้ชำนาญการ
83. นางพูลทรัพย์ ศรีเศษ นักวิชาการคลังชำนาญการ
84. นางกัลยา เทพศิลา นักวิชาการคลังชำนาญการ
85. นางภัสฑิรา ยิ้มเจริญศักดิ์ นักวิเคราะห์นโยบายและแผนชำนาญการ
86. นางทัศนันท์ ศรีจันทร์หล้า เจ้าพนักงานธุรการชำนาญงาน
87. นางพีชญา ปานเหลือ เจ้าพนักงานการเงินและบัญชีชำนาญงาน
88. นางคณิศร ประดา หัวหน้าฝ่ายบริหารงานทั่วไป สำนักการช่าง
89. นายกมลศักดิ์ แก้วมาตย์ หัวหน้าฝ่ายควบคุมการก่อสร้าง
90. นายสถิตย์ เทพไกรวัล หัวหน้าฝ่ายสาธารณูปโภค
91. นางปิยะนุช ปัญจพรรค์ หัวหน้าฝ่ายการจัดการคุณภาพน้ำ
92. นายยุติธรรม น้อยสุวรรณ หัวหน้าฝ่ายควบคุมอาคารและผังเมือง
93. นายคมสันต์ สอนไว หัวหน้าฝ่ายจัดการสภาพแวดล้อมด้านวัสดุใช้งานแล้ว
94. นายอดุลย์ บุญปราการ นายช่างโยธาอาวุโส
95. นางภาสินี เพียธงษา นักจัดการงานทั่วไปชำนาญการ
96. นางสาวณิชาภัทร สีดาทัน นักวิเคราะห์นโยบายและแผนชำนาญการ
97. นางกนกจันทรรัตน์ สมปัญญา เจ้าพนักงานธุรการชำนาญงาน
98. นางสาวจิรานิตย์ อรรคนิตย์ หัวหน้าฝ่ายบริหารงานทั่วไป สำนักการสาธารณสุขฯ
99. นางสุวรรณรัตน์ ครุตรารักษ์ หัวหน้าฝ่ายสุขาภิบาล
100. นายเดชา สิทธิกล หัวหน้าฝ่ายส่งเสริมอาหารปลอดภัย
101. นายธวัช มาศรี หัวหน้าฝ่ายพัฒนาการจัดการสิ่งแวดล้อม
102. จ.ส.อ.สุวิทย์ อันอาษา หัวหน้าฝ่ายบริการสิ่งแวดล้อม
103. นางภคอร ทองสุข รักษาการหัวหน้าฝ่ายป้องกันและควบคุมโรค
104. นางสาววนารัตน์ คงคำ พยาบาลวิชาชีพปฏิบัติการ
105. นางสาวสุธิดา อิสระ หัวหน้างานป้องกันโรคติดต่อ
106. นางปิยรัตน์ โชติจิตร์ หัวหน้างานป้องกันปัญหายาเสพติด
107. นางอัจฉรา หงส์แสงไทย นักวิชาการสุขาภิบาลชำนาญการ
108. นางสาวพุศรา บริกูล นักวิชาการสุขาภิบาลชำนาญการ
109. นางวรรณภา เกียงแก้ว นักวิชาการสุขาภิบาลชำนาญการ
110. นายเกียรติระการนต์ นวลบุญมา นักวิชาการสุขาภิบาลปฏิบัติการ
111. นางสาวพิมพ์ศิริ พิมพ์อุบล นักวิชาการสุขาภิบาลปฏิบัติการ
112. นางสาวศิรินาถ เทียมไธสง นักวิชาการสุขาภิบาลปฏิบัติการ
113. นางสาวฐิติพร ต่ออำนาจ นักวิชาการสุขาภิบาลปฏิบัติการ
114. นายเดชาชัช สายเมธางกุร นักวิชาการสุขาภิบาลปฏิบัติการ
115. นางสาววันวิสาข์ เสาศิริ นักวิชาการสุขาภิบาลปฏิบัติการ
116. นางสุทธาทิพย์ เนตรอริยทรัพย์ เจ้าพนักงานสาธารณสุขชำนาญงาน
117. นางพรประภา ลิมานนท์ เจ้าพนักงานการเงินและบัญชีชำนาญการ
118. นางงามอนงค์ บุญจิระสวัสดิ์ นักจัดการงานทั่วไปปฏิบัติการ
119. นางดวงนภา สกุลพานิช เจ้าพนักงานธุรการชำนาญงาน
120. นางกุลิสรา คชรัตน์ หัวหน้าฝ่ายแผนงานและโครงการ
121. นางนภกช สาคร หัวหน้าฝ่ายบริหารงานทั่วไป สำนักการศึกษา
122. นางสุจิตรา เกียรติบุญสนอง หัวหน้าฝ่ายส่งเสริมศาสนาฯ
123. นายศรัณย์ เปานาเรียง หัวหน้าฝ่ายการศึกษานอกระบบฯ
124. นางสุพัตรา ตาลดี หัวหน้าหน่วยศึกษานิเทศก์
125. นางวิจิตรา เพิ่มพูล นักวิชาการศึกษาชำนาญการ
126. นางสุดารัตน์ อนุศักดากุล เจ้าพนักงานธุรการชำนาญงาน
127. นางวญากรณ์ โหน่งจันดี นักวิชาการศึกษาปฏิบัติการ
128. นางสาวหนึ่งน้อง ร่มเย็น นักวิชาการเงินและบัญชีชำนาญการ
129. นายวัชรินทร์ ตราชู นักวิชาการศึกษาชำนาญการ
130. นางสาวอุทัย ไชยศึก นักสันทนาการปฏิบัติการ
131. นายภัทรกร สุทธิวัฒน์สกุล ผู้ช่วยนักสันทนาการ
132. นายยศ บุรีรัตน์ หัวหน้าฝ่ายแผนงานและประเมินผล
133. นางเมธินี สุดเสนาะ หัวหน้าฝ่ายงบประมาณ
134. นางสาวจรินทร์ญา สุทาวัน หัวหน้าฝ่ายประชาสัมพันธ์
135. นางอินทิรา ฆารเจริญ หัวหน้าฝ่ายบริการและเผยแพร่วิชาการ
136. นายกาญจน์ วันนุประธรรม หัวหน้าฝ่ายสถิติข้อมูลและสารสนเทศ
137. นางสมร คำพิชชู หัวหน้าฝ่ายบริหารงานทั่วไป กองวิชาการและแผนงาน
138. นางสาวเบ็ญจวรรณ์ ศิริปรุ นักประชาสัมพันธ์ชำนาญการ
139. นางจันทิรา ชะอินทร์วงค์ นักวิชาการคอมพิวเตอร์ชำนาญการพิเศษ
140. นางสาวปุณิกา จุลวงศ์ นักจัดการงานทั่วไปชำนาญการ
141. นางสาวพุธิดา เกษร ผู้ช่วยนักงิชาการประชาสัมพันธ์
142. นางอัศรา เอกวิเศษ หัวหน้าฝ่ายพัฒนาชุมชน
143. นายเฉลิมภพ คงกุทอง หัวหน้าฝ่ายส่งเสริมสวัสดิการสังคม
144. นายสาธิต สงวนทรัพย์ หัวหน้าฝ่ายสังคมสงเคราะห์
145. นายประจวบ สารกูล นักพัฒนาชุมชนชำนาญการ
146. นายกิมมี้ หร่องบุตรศรี นักพัฒนาชุมชนชำนาญการ
147. นางสาวจันทร์ทิพย์ ชาญณัฐวัตศ์ เจ้าพนักงานชุมชนปฏิบัติการ
148. นายเศรษฐนัย ช่วงชิต เจ้าพนักงานชุมชนปฏิบัติการ
149. นางวีรกร คงกุทอง เจ้าพนักงานธุรการชำนาญงาน
150. นางลักษณา สุขศรี เจ้าพนักงานธุรการชำนาญงาน
151. นายทินกร ธนาสว่างโชติ เจ้าพนักงานชุมชนปฏิบัติงาน
152. นายรัตน์ษา ชัยนัด นักพัฒนาชุมชนชำนาญการ
153. นายธวัชชัย ภูยาทิพย์ ผู้ช่วยนายช่างไฟฟ้า
154. ว่าที่ ร.ต. พัฒนพงษ์ ทองเกิ้น พนักงานขับรถยนต์ (ผู้มีทักษะ)
155. นางสาวพรทิพย์ เพ็งหลอย ผู้ช่วยเจ้าพนักงานทะเบียน
156. นายประมวล นิลพันธุ์ คนงานประจำรถขยะ
157. นายวิเชียร รักเพื่อน คนงานประจำรถขยะ
158. นายวิระพงษ์ ไชยรส คนงานประจำรถขยะ
159. นายพยัฆค์ จันทร์ลี คนงานประจำรถขยะ
160. นางสาวอัญชลี การถัก คนงาน
161. นางสาวบุษราคัม ทรงหอม คนงาน
162. นางเดือน มะลาด คนงาน

 เมื่อที่ประชุมพร้อม นายธีระศักดิ์ ฑีฆายุพันธุ์ นายกเทศมนตรีนครขอนแก่น ประธานที่ประชุมกล่าวเปิดการประชุมและดำเนินการประชุม ดังนี้**.-**

 **ระเบียบวาระที่ 1 เรื่องที่ประธานแจ้งให้ที่ประชุมทราบ**

 **1.1 เรื่องเทศบาลนครขอนแก่นมีแผนงานหรือโครงการที่จะใช้ประโยชน์พื้นที่สถานีขนส่งผู้โดยสารจังหวัดขอนแก่น แห่งที่ 1 และแห่งที่ 2**

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เรื่องการดำเนินการจัดการพื้นที่สถานีขนส่งผู้โดยสารจังหวัดขอนแก่นแห่งที่ 1 และแห่งที่ 2 มีการพูดเป็นคราวไปหลายรอบแล้ว แต่ว่าสาระสำคัญคือมันปราศจากการดำเนินการแบบเป็นกิจจะลักษณะ พอมีการย้าย บขส.แห่งที่ 1 และแห่งที่ 2 ออกไปมันมีผลกระทบมากมายหลายประการ ประการที่ 1 ผลกระทบกับทางเทศบาลรายได้หายไปปีละประมาณสิบล้าน ประการที่ 2 พนักงานทั้งหมดกว่า 20 ตำแหน่ง ทั้งแห่งที่ 1 และแห่งที่ 2 มีคนทำงานแต่ไม่มีงานให้ทำ วันที่ 1 เมษายน 2561 นี้ ก็จะโยกย้ายคนเข้าสู่สำนัก/กอง ต่างๆ แล้วก็รอเพื่อทำโครงการปรับปรุงพื้นที่เพื่อประกอบการเชิงพาณิชย์ แล้วค่อยพิจารณาทยอยขอพนักงานคืนถ้าจำเป็น ไปช่วยงานที่ บขส. ผลกระทบเรื่องแรกคือเรื่องรายได้ เรื่องที่สองคือเรื่องการดูแลพนักงานของเรา ผลกระทบประการที่สามซึ่งเกี่ยวพันกับหน่วยงานอื่น อันดับแรกคือพี่น้องประชาชนที่ค้าขายในนั้น ตอนนี้ต้องยอมรับว่าเงียบมาก เคยเกิดเหตุการณ์ปล้นร้านเพราะมันเงียบจัดครับ ซึ่งเราเคยประสานเปิดการเจรจากับผู้ที่เป็นแกนนำของ บขส. ทางเขาก็ขอชะลอเวลาว่าจะรอฟังผลของการอุทธรณ์กับศาลปกครองว่าศาลปกครองจะคุ้มครองหรือไม่ ยังไม่พร้อมจะเจรจากับเทศบาลฯ เพื่อดำเนินการปรับปรุง แต่ขณะเดียวกันก็ไปเคลื่อนไหวไปคุยกับทางหอการค้าว่าจะดำเนินการปรับปรุงแบบใด ซึ่งเราก็รู้สึกแปลกๆ ดูเหมือนไม่จริงใจ ดังนั้นเราก็จะดำเนินการเดินหน้าซึ่งผมบอกแกนนำ บขส.ไปแล้ว เทศบาลจะต้องดำเนินการ จะมีการมอบหมายภารกิจการดำเนินการบริหารจัดการพื้นที่ บขส. แห่งที่ 1 และ แห่งที่ 2 หน่วยงานหลักคือสำนักปลัดเทศบาล และหน่วยงานรองคือหน่วยงานที่เกี่ยวข้องเพื่อให้การสนับสนุน รูปแบบจะเป็นดังนี้ครับ ในเดือนเมษายน 2561 หลังสงกรานต์จัดประชุมกับตัวแทนผู้ประกอบการ, ธนารักษ์พื้นที่ขอนแก่น, ขนส่งจังหวัดขอนแก่น ร่วมกับเทศบาลนครขอนแก่น ส่วนภาคเอกชนที่สนใจอยากจะเข้าร่วมก็เชิญเข้าร่วมได้ วิธีการคือเราได้มีการวางรูปแบบไว้แล้วจะเป็นกึ่งประมาณถนนฅนเดิน 7 วัน 24 ชั่วโมง มี 3 รูปแบบที่จะผสมผสานเข้าด้วยกัน คือ 1.) street food แบบเยาวราช 2.) รูปแบบของตลาดจตุจักร เช่น ขายต้นไม้ ขายสัตว์เลี้ยง 3.) รูปแบบถนนฅนเดินของเทศบาลนครขอนแก่นเรา นำ 3 อย่างมารวมกัน ซึ่งได้รบกวนคุณบุญสม วิจารจันทร์ สมาชิกสภาเทศบาลนครขอนแก่น ซึ่งเป็นคนที่ทำโครงการถนนฅนเดิน ได้วางรูปแบบไว้เรียบร้อยแล้ว เหลือแต่การพูดคุยกับผู้ที่เกี่ยวข้อง การนัดหมายประชุมให้สำนักปลัดเทศบาลมานัดหมายเวลากับผมหลังสงกรานต์ให้ประชุมเตรียมการดำเนินการครับ ระยะเวลาเท่าที่ฟังมาคณะทำงานบอกว่าถ้าเริ่มกว่าจะเปิดตลาดได้ จะใช้เวลาอย่างเร็วประมาณสองเดือน อย่างช้าคือสามเดือน เพราะต้องดำเนินการติดต่อรับสมัครคัดกรองร้านให้เป็นไปตาม concept ของตลาด ขณะเดียวกันสามเดือนที่ว่านี้สำนักการช่าง, กองวิชการและแผนงาน และสำนักปลัดเทศบาล เกี่ยวข้องกับการตกแต่งสถานที่ตามสมควร แล้วก็จะได้เตรียมการประชาสัมพันธ์ ถือโอกาสมอบงานไปด้วยนะครับ อันดับแรกสำนักปลัดเทศบาลเป็นเจ้าภาพหลัก สำนักการช่างสนับสนุนในเรื่องการเตรียมการพัฒนาปรับปรุงพื้นที่, กองวิชาการและแผนงาน ฝ่ายประชาสัมพันธ์เตรียมเรื่องการประชาสัมพันธ์การรับสมัครผู้ประกอบการ และสำนักปลัดเทศบาลเตรียมเรื่องเจ้าหน้าที่รับสมัครและคัดกรองผู้ประกอบการ และเรื่องระบบการบริหารจัดการพื้นที่โดยทีมงานที่เคยขึ้นกับฝ่ายขนส่งโดยให้ถือเป็นคณะทำงานดึงคนออกมาช่วยในการดำเนินการเรื่องการรับสมัคร ถ้าระยะเวลาสามเดือนก็หมายความว่าก่อนจะถึงตรงนั้น ตอนนี้ 1 เมษายน 2561 ก็ให้มีคำสั่งไปทำงานที่สำนัก/กอง อื่นก่อน แต่ถ้าผลของการประชุมยุติอาจจะต้องใช้คนขอกลับมาอีกทีหนึ่งเพื่อมาดำเนินการทำเรื่องนี้โดยเฉพาะ ก็แจ้งสำนัก/กอง ที่จะรับตัวไปครับว่าอาจจะมีการเปลี่ยนแปลง ระยะเวลาการเปลี่ยนแปลงอาจจะกะทันหันก็ต้องขออภัยไว้ล่วงหน้า เพราะว่าแผนคงจะสามารถเปลี่ยนได้เพื่อให้เกิดความยืดหยุ่นในการปฏิบัติงาน ถ้าเป็นไปตามระยะเวลาที่ว่า เดือนพฤษภาคม – เดือนกรกฎาคม 2561 อย่างเร็วคือเปิดประมาณปลายเดือนกรกฎาคม 2561 อย่างช้าคือวันที่ 1 สิงหาคม 2561 ที่จะเริ่มเปิดครับ เพื่อให้เกิดความสมบูรณ์ในการทำงาน นี่คือรูปแบบของ บขส. แห่งที่ 1 การจัดการในขณะนี้กลุ่มผู้ประกอบการที่ได้รับผลกระทบโดยเฉพาะแม่ค้าหาบเร่ แม่ค้าที่มาเช่าแผงเล็ก ๆ ตอนนี้มีการของดจ่ายค่าเช่าแผง เราบอกไม่ต้องงดให้ทำเรื่องยกเลิกทั้งหมดเลย เวลาที่เราปรับปรุงใหม่ทั้งหมดจะได้จัดแบ่งโซนได้ง่าย ไม่เช่นนั้นแล้วต่างคนต่างอยู่คนละหย่อม ๆ เวลาจัดแบ่งโซนเป็นประเภทก็จะไปกระทบกับรายเดิมที่มีสัญญาเช่าให้ยกเลิกทั้งหมดแล้วทั้งหมดที่ประสงค์จะเช่าก็ให้ทำเรื่องเข้ามาใหม่ให้จองเข้ามาใหม่เพื่อที่จะได้ขายตามโซนที่เราจะกำหนดต่อไป นี่เป็นกรอบการดำเนินการของการพัฒนาพื้นที่ บขส.แห่งที่ 1 เดิมเพื่อเป็นตลาดใหม่ สำหรับสถานีขนส่งผู้โดยสารจังหวัดขอนแก่น แห่งที่ 2 มอบหมายสำนักปลัดเทศบาล โดยมีสำนักการช่างสนับสนุนสร้าง ศึกษา และออกแบบการปรับปรุง บขส. แห่งที่ 2 เป้าหมายมีอยู่ 3 ประการ ประการที่ 1 เป็นสำนักงานของเทศบาลส่วนหนึ่ง เป็นการให้บริการส่วนหน้าที่เหมาะสมที่เราจะสามารถโยกบางส่วนไปตั้งที่ทำการใหม่โดยรื้ออาคารเดิมแล้วก็สร้างอาคารใหม่ของเทศบาล ประกอบด้วยส่วนบริการประชาชน ประการที่ 2 ส่วนที่ให้เช่าเพื่อทำเทศพาณิชย์ และประการที่ 3 เป็นพื้นที่เช่าจอดรถ เพื่อเป็นรายได้ เพื่อให้บริการประชาชน คิดเชื่อมโยงกับธนาคารแห่งประเทศไทย(แห่งเดิม) ซึ่งเทศบาลนครขอนแก่นจะได้เช่าปลีกหนึ่ง ส่วนหนึ่งของธนาคารแห่งประเทศไทย(แห่งเดิม) ก็คืออาคารเล็กที่อยู่ด้านข้างอาคารใหญ่ฝั่งติดถนนศรีจันทร์ เราจะปรับปรุงเป็นพื้นที่ Co - working space เป็นห้องสมุด เป็นที่นั่งดื่มกาแฟ และพื้นที่ด้านหน้าโดยรอบทั้งหมดปรับปรุงเป็นพื้นที่ ที่สามารถทำกิจกรรมอเนกประสงค์ตามแนวทางที่เราเคยพูดกันเอาไว้ตอนเข้าสภาเมืองและก็ทำงานร่วมกับ อาสาสมาร์ท ก็คือ Creative space พื้นที่เชิงสร้างสรรค์ ดังนั้นธนาคารแห่งประเทศไทย(แห่งเดิม) จะเป็นตัวแรกของการจุดประกายโครงการใหญ่ที่เราวางเอาไว้ก็คือการฟื้นฟูเมืองเก่า เรามีโครงการใหญ่ก็คือการพัฒนาเมืองใหม่ โดยการทำกับโครงการ LRT รถไฟฟ้ารางเบา พื้นที่เมืองใหม่จะพัฒนาคือพื้นที่แปลงสถานีวิจัยข้าว 210 ไร่ จะพัฒนาเป็น Transit - Oriented Development (TOD) ก็คือการพัฒนาพื้นที่เชิงพาณิชย์รอบบริเวณสถานีขนส่ง เป้าหมายขณะนี้กำลังเคลื่อนไปเรื่อย ๆ ได้พบรัฐมนตรีว่าการกระทรวงเกษตรและสหกรณ์แล้ว ได้ดำเนินการเพื่อขอใช้พื้นที่แล้ว อยู่ที่การพิจารณาของกระทรวงเกษตรและสหกรณ์ ก็จะมีการดำเนินการขับเคลื่อนต่อเพื่อให้บรรลุการลงนามความร่วมมือในการขอใช้ที่ดินการแลกเปลี่ยนที่ดิน โดยแลกเปลี่ยนที่ดินให้สถานีวิจัยข้าวไปใช้ที่ดินแปลงใหม่ เขาต้องการที่ดินประมาณ 500 ไร่ ในพื้นที่ที่เหมาะสมสำหรับทำทางด้านการวิจัยและการเกษตร เมื่อพร้อมเห็นชอบร่วมกันเข้าสู่ประชุมคณะกรมการจังหวัดขอนแก่นเป็นกรรมการการใช้ที่ดิน ก็ดำเนินการตามระเบียบกฎหมายก็ว่ากันไป นั่นคือการพัฒนาพื้นที่เมืองใหม่ การพัฒนาย่านเมืองเก่า มีคนถามว่าคือตรงไหน ก็คือพื้นที่ที่เคยคึกคักในอดีตทางด้านเศรษฐกิจ ถนนศรีจันทร์จากช่วงธนาคารแห่งประเทศไทย(แห่งเดิม) ยาวไปถึงย่านสะพานผีถึงโรงหนังแก่นคำเก่า ถ้าไม่ใช่คนขอนแก่นอาจจะฟังไม่เข้าใจ สมัยก่อนเป็นพื้นที่เศรษฐกิจที่ดีที่สุดของจังหวัดขอนแก่น ปัจจุบันนี้ถือเป็นย่านเมืองเก่าแล้ว ซบเซา ความซบเซาพ่วงไปถึงถนนหลังเมือง ถนนหลังเมืองทั้งสายเป็นพื้นที่คหบดีเก่าของเมืองขอนแก่น วันนี้เริ่มทยอยปิดร้านเมื่อลูกหลานไม่รับช่วงธุรกิจต่อ ก็มีเป้าหมายในการพัฒนาเพื่อฟื้นฟูย่านเมืองเก่า การจุดประกายจะมี 3 - 4 โครงการเป็นตัวนำพา คือพัฒนาธนาคารแห่งประเทศไทย(แห่งเดิม) พัฒนา บขส.แห่งที่ 2 แล้วจะมีการก่อสร้างที่จอดรถของเอกชน ที่โรงหนังราม่าเดิม แล้วยกตัวอย่างที่กำลังจะเกิดขึ้นก็คือ ร้าน ช.ศิลป์ ตรงแยกถนนศรีจันทร์ตัดถนนหน้าเมือง ร้าน ช.ศิลป์เดิม กลุ่มนี้ซึ่งเป็นบ้านไม้จะมีการรื้อสร้างใหม่โดยยังคงรูปแบบความเป็นไม้เข้ามาพ่วงให้มีความขลังของกลิ่นอายบรรยากาศเก่าเพื่อเป็นการจุดประกายว่าต่อไปจะพัฒนาแล้วก็จะมีแนวคิดพวกนี้เข้ามากำกับ ดังนั้นการศึกษาพัฒนา บขส.แห่งที่ 2 ก็ต้องเชื่อมโยงกับเรื่องราวเหล่านี้ การก่อสร้างอาคารเพื่อกลับมาให้เกิดความคึกคักทางเศรษฐกิจ เทศบาลนครขอนแก่นได้ประโยชน์จากการใช้เพื่อบริการประชาชน ได้รายได้จากเทศพาณิชย์เพื่อเลี้ยงดูตัวเอง มีที่จอดรถเพื่อรองรับคนที่จะมาเที่ยวที่ธนาคารแห่งประเทศไทย(แห่งเดิม) ซึ่งจะทำอยู่สามอย่างคือพิพิธภัณฑ์เมือง, พิพิธภัณฑ์เครื่องราชอิสริยาภรณ์ และพิพิธภัณฑ์เหรียญกษาปณ์ ตรงนี้ก็จะเชื่อมโยงกันได้ สำนักปลัดเทศบาลหรือกองวิชาการควรจะเป็นใคร คณะทำงานเรื่องการจ้างศึกษาออกแบบก็มอบสำนักปลัดเทศบาล โดยท่านปลัดเทศบาลครับ ตั้งคณะทำงานขึ้นมา ประกอบด้วยสำนักการช่าง, กองวิชาการและแผนงาน ฝ่ายนิติการ และสำนักการคลัง เพื่อประชุมโดยให้ผมเปิดประชุมใน 2 - 3 ครั้ง โดยครั้งแรกประชุมให้เรียบร้อยให้นิ่ง จากนั้นเข้าสู่กระบวนการทำแผนพัฒนาเทศบาลฯ โดยเข้าแผนพัฒนา(เพิ่มเติม) เพื่อจ้างศึกษาออกแบบ โดยในระหว่างรอ เวลาให้คุยนอกรอบกับกลุ่มนักวิชาการที่สามารถรับออกแบบได้ เช่น กลุ่มคณะสถาปัตยกรรมศาสตร์ของมหาวิทยาลัยขอนแก่น ซึ่งทำเรื่องนี้อยู่แล้ว รู้เรื่องนี้อยู่แล้ว อาจจะผ่านทีมอาจารย์รวี หรือทีมอาจารย์ที่ทำเรื่องพัฒนาธนาคารแห่งประเทศไทย(แห่งเดิม) ซึ่งรองนายกฯ ธวัชชัย รู้จักก็เชิญมาคุยนอกรอบ หรือให้รองนายกฯ ธวัชชัย เป็นประธานทำเรื่องศึกษาซึ่งมันจะได้ควบคู่ไปกับเรื่องธนาคารแห่งประเทศไทย(แห่งเดิม) ซึ่งรองนายกฯ ธวัชชัยกำลังจับเรื่องนี้อยู่ก็เป็นประธานคณะทำงานจ้างศึกษาออกแบบ บขส.แห่งที่ 2 นะครับ สัมพันธ์กับแนวคิดเรื่องธนาคารแห่งประเทศไทย(แห่งเดิม) เป้าหมายได้โครงการเพื่อเข้าแผนพัฒนาเทศบาลฯ (เพิ่มเติม) สี่ปีในปลายเดือนเมษายน 2561 เพื่อจะได้เข้างบประมาณในปีงบประมาณ พ.ศ. 2562 เพื่อจ้างศึกษาออกแบบแล้วจะได้ขับเคลื่อนการตั้งงบประมาณเพื่อดำเนินการก่อสร้างครับ ขณะเดียวกันให้เอาแผนแม่บทการศึกษา LRT 5 สาย เอาเข้ามาเกี่ยวข้องด้วย กับการจ้างศึกษาออกแบบอาจจะเป็นอีกหนึ่ง TOD ก็ได้ถ้ารถไฟฟ้าของเรา LRT มีทั้งหมด 5 สาย 5 สี มันจะมีสายหนึ่งที่ผ่านถนนกลางเมือง เราจะใช้ บขส.แห่งที่ 2 เป็น TOD หรือไม่ ถ้าในแผนมีเป็น TOD ก็ถือโอกาสเอาแผน TOD เอาเข้ามาดำเนินการโดยมีแนวทางการดำเนินการอยู่ 2 อย่าง อย่างที่หนึ่งเราจ้างศึกษาโดยเอาเรื่องนั้นเข้ามาเกี่ยวแล้วเราว่าของเราไปกับ สองก็จะทำผลักดันให้ Khon Kaen Transit System CO.,Ltd (KKTS) ศึกษาการใช้ TOD บขส. แห่งที่ 2 แต่ที่แน่ ๆ ก็คือมันต้องตั้งแผนให้ได้เพื่อจ้างศึกษาออกแบบไว้ก่อน ส่วนแผนการลงทุนค่อยว่ากันอีกที สรุปสถานีขนส่งผู้โดยสารจังหวัดแห่งที่ 1 ก็จะมีการพัฒนาพื้นที่เชิงพาณิชย์นะครับ เป็นเทศพาณิชย์ของเทศบาลฯ เป็นตลาด มีคณะทำงานโดยมีสำนักปลัดเทศบาลเป็นเจ้าภาพ เป้าหมายเปิดวันที่ 1 สิงหาคม 2561 โดยตั้งคณะทำงานเสร็จ ปลายเดือนเมษายน 2561 มาลงนัดกับผม เพื่อนัดประชุมกับผู้ประกอบการ และกลุ่มเครือข่ายที่เกี่ยวข้อง ประชุมให้ได้ข้อยุติ รูปแบบ พอเสร็จแล้ว เดือนพฤษภาคม, มิถุนายน และกรกฎาคม เป็นช่วงของการเปิดรับสมัครคัดกรอง ตกแต่งสถานที่ประชาสัมพันธ์เพื่อเตรียมการ บขส.แห่งที่ 2 ตั้งคณะทำงานอีกคณะเพื่อจ้างศึกษาออกแบบโดยเป้าหมายคือให้มีแผนเข้าแผนพัฒนาเทศบาลสี่ปีเพิ่มเติม เพื่อจะได้เตรียมตั้งงบประมาณเพื่อจ้างศึกษาออกแบบได้ โดยการศึกษาให้พ่วงกับเรื่องของรถไฟฟ้าสายอื่นที่มีการออกแบบไว้ 5 สาย มันจะมีสายหนึ่งผ่านถนนกลางเมือง ถ้าผลการศึกษาเที่ยวนั้นเป้าหมายคือใช้ บขส.แห่งที่ 2 เป็น TOD ก็ทำเป็น TOD ด้วยเลยครับ TOD แปลว่าอะไร ที่ตรง บขส.แห่งที่ 2 ก็จะกลายเป็นอีกหนึ่งสถานีของรถไฟฟ้า เป็นสถานีรถไฟฟ้าด้วย เป็นพื้นที่เชิงพาณิชย์ด้วย อาจจะมีส่วนควบของเทศบาลในการให้บริการประชาชนเข้าไปด้วยครับ นี่คือเรื่องของวาระที่ 1 ดังนั้นในส่วนของพี่น้องพนักงานทุกคนท่านเป็นส่วนหนึ่งของเทศบาล สิ่งที่ผมเรียนให้ทราบได้โปรดจดจำครับ เพราะการสื่อสารสำคัญที่สุดคือการสื่อสารจากคนในองค์กร คนในองค์กรแค่ฟังแล้วผ่านแล้วหลาย ๆ คนก็อาจจะจดบ้างไม่จดบ้าง แต่ถ้าท่านพยายามจดไว้เป็นเรื่อง ๆ เวลาท่านเป็นตัวแทนเทศบาลฯ ในการสื่อสารกับคนนอกสาธารณะ ท่านก็จะเป็นส่วนหนึ่งในการสื่อสารได้ข้อมูลที่ชัดเจนมากขึ้น ผมไม่สามารถพูดเองได้ทุกเรื่อง ต้องอาศัยทีมงานเราทั้งหมดในการช่วยกันครับ

**มติที่ประชุม** : **รับทราบและมอบหมาย**

 **1.) ให้สำนักปลัดเทศบาล มาลงนัดวันประชุมกับนายกเทศมนตรีฯ เพื่อประชุมการบริหารจัดการพื้นที่สถานีขนส่งผู้โดยสารจังหวัดขอนแก่น แห่งที่ 1 ร่วมกับตัวแทนผู้ประกอบการ, ธนารักษ์พื้นที่ขอนแก่น, ขนส่งจังหวัดขอนแก่น และภาคเอกชนที่สนใจ**

 **2.) ให้สำนักปลัดเทศบาลเป็นหลัก โดยประสานงานกับ สำนักการช่างเรื่องการเตรียมการออกแบบโครงสร้างและพัฒนาพื้นที่สถานีขนส่งผู้โดยสารจังหวัดขอนแก่น แห่งที่ 1, กองวิชาการและแผนงาน ฝ่ายประชาสัมพันธ์ เตรียมการเรื่องการประชาสัมพันธ์รับสมัครผู้ประกอบการ และให้สำนักปลัดเทศบาลกับฝ่ายส่งเสริมระบบการขนส่ง เตรียมการเรื่องเจ้าหน้าที่รับสมัครผู้ประกอบการ, การคัดกรองผู้ประกอบการและเรื่องระบบการบริหารจัดการพื้นที่**

 **3.) ให้มีคำสั่งฯ เพื่อให้พนักงานเทศบาลและพนักงานจ้างของฝ่ายส่งเสริมระบบการขนส่ง สำนักปลัดเทศบาลไปช่วยปฏิบัติราชการเป็นการชั่วคราว ที่สำนัก/กอง ต่างๆ หรือสถานศึกษาโรงเรียนสังกัดเทศบาลตามความเหมาะสม ทั้งนี้ตั้งแต่วันที่ 1 เมษายน 2561**

 **4.) ให้ปลัดเทศบาลนครขอนแก่น ตั้งคณะทำงานเรื่องการศึกษาและออกแบบปรับปรุงพื้นที่สถานีขนส่งผู้โดยสารจังหวัดขอนแก่น แห่งที่ 2 โดยประกอบด้วยสำนักการช่าง, กองวิชาการและแผนงาน ฝ่ายนิติการ และสำนักการคลัง โดยให้รองนายกฯ ธวัชชัย เป็นประธานคณะทำงาน**

 **1.2 เรื่องการใช้เงินรางวัลธรรมภิบาล**

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ให้ใช้เงินรางวัลนี้จัดซื้อครุภัณฑ์ 3 อย่าง 2 ประเภทดังนี้

 1.) รถบัส 1 คัน

 2.) รถกระบะ 2 คัน

 ถ้าในแผนพัฒนาเทศบาลไม่มีก็ให้เพิ่มเติมให้เรียบร้อย หลังจากแผนพัฒนาเทศบาลฯ เรียบร้อย ก็ให้ใช้เงินนี้ไปจัดซื้อ แล้วงบประมาณปี 2562 ก็ให้ตั้งงบประมาณจัดซื้อรถบัสอีก 1 คัน แล้วให้นำรถบัสเก่ามาปรับปรุงเป็น 2 รูปแบบ 1.) ปรับปรุงเป็นรถห้องสมุด 2.)ปรับปรุงเป็นรถ ICT เพื่อจะได้เอาไปเข้าชุมชน และเข้าโรงเรียน เพื่อให้ประชาชนและนักเรียนได้ใช้ โดยให้สำนักการช่างเป็นต้นเรื่องจัดซื้อรถกระบะและให้สำนักการศึกษาเป็นต้นเรื่องจัดซื้อรถบัส ขอร้องเรื่องการดูแลบำรุงรักษาการใช้รถด้วยนะครับ

**มติที่ประชุม : รับทราบ**

 **ระเบียบวาระที่ 2 เรื่องรับรองรายงานการประชุม**

 **2.1 รายงานการประชุม ครั้งที่ 7/2560 เมื่อวันที่ 29 ธันวาคม 2560**

 **2.2 รายงานการประชุม ครั้งที่ 1/2561 เมื่อวันที่ 30 มกราคม 2561**

 **มติที่ประชุม : รับรองรายงานการประชุม ครั้งที่ 7/2560 เมื่อวันที่ 29 ธันวาคม 2560 และรายงานการประชุม ครั้งที่ 1/2561 เมื่อวันที่ 30 มกราคม 2561**

 **ระเบียบวาระที่ 3 เรื่องเพื่อทราบ**

 **3.1 เรื่องพิธีรดน้ำขอพรผู้บริหารเทศบาล เนื่องในโอกาสประเพณีสงกรานต์ฯ ประจำปี 2561**

**นางนงนุช ศรีวรกุล หัวหน้าฝ่ายบริหารงานทั่วไป สำนักปลัดเทศบาล**

 เรียนท่านนายกเทศมนตรีฯ , คณะผู้บริหารและผู้ร่วมเข้าประชุมทุกท่านค่ะ ขออนุญาตนำเรียนกำหนดการกิจกรรมในห้วงเดือนเมษายน 2561

 **กิจกรรมพิธีรดน้ำขอพร ผู้บริหารเนื่องในโอกาสประเพณีสงกรานต์ ในวันที่ 11 เมษายน 2561 ณ ลานจอดรถบริเวณข้างสำนักการคลัง**

 เวลา 14.00 น. - คณะผู้บริหารเทศบาล สมาชิกสภาเทศบาล พนักงานเทศบาล

 พนักงานครูเทศบาล และชุมชน พร้อมกัน ณ บริเวณที่จอดรถข้างสำนักการคลัง

 - รับประทานอาหารว่างและเครื่องดื่ม

 เวลา 14.09 น. - นิมนต์พระคุณเจ้า 1 รูป นั่งบนแท่นที่นั่ง

 - นายธีระศักดิ์ ฑีฆายุพันธุ์ นายกเทศมนตรี จุดธูปเทียน

 - นิมนต์พระสงฆ์ให้ผู้บริหารและพนักงานจ้างพร้อมปะพรมน้ำพระพุทธมนต์

 - นายกเทศมนตรี สรงน้ำพระพุทธรูป พร้อมถวายมาลัยกร และสรงน้ำพระสงฆ์

 - พิธีกรเชิญผู้บริหารและผู้ร่วมงาน สรงน้ำพระสงฆ์

 เวลา 14.30 น. - ปลัดเทศบาลกล่าวขอพรจากผู้บริหาร เนื่องในวันปีใหม่ไทย

 - ผู้บริหารกล่าวให้พรพนักงานและประชาชน โดยนายเรืองชัย ตราชู ประธานสภา-

 เทศบาลนครขอนแก่น และนายธีระศักดิ์ ฑีฆายุพันธุ์ นายกเทศมนตรีนครขอนแก่น

 - พิธีกรเชิญนายกเทศมนตรี, รองนายกเทศมนตรี ประธานสภาเทศบาล และ

 สมาชิกสภาเทศบาล เข้านั่งเก้าอี้ เพื่อรับการรดน้ำให้พรแก่พนักงาน

 - ปลัดเทศบาลนำคณะพนักงานเทศบาล, พนักงานครูเทศบาล และชุมชนเข้ารดน้ำ

 ขอพรผู้บริหาร

 เวลา 16.00 น. - เสร็จพิธีรดน้ำ

**มติที่ประชุม : รับทราบ**

 **3.2 เรื่องการจัดกิจกรรมพิธีทำบุญตักบาตร เนื่องในวันเทศบาล ประจำปี 2561**

**นางนงนุช ศรีวรกุล หัวหน้าฝ่ายบริหารงานทั่วไป สำนักปลัดเทศบาล**

 **กิจกรรมพิธีทำบุญตักบาตรเนื่องในวันเทศบาล ในวันอังคาร ที่ 24 เมษายน 2561**

**ณ หน้าอาคารสำนักงานเทศบาลนครขอนแก่น**

เวลา 06.00 น. - ผู้บริหารเทศบาล, สมาชิกสภาเทศบาล, พนักงานเทศบาล, พนักงานครูเทศบาล,

 ประชาชน และแขกผู้มีเกียรติพร้อมกันหน้าสำนักงานเทศบาลนครขอนแก่น

 - รับประทานอาหารข้าวต้ม กาแฟ และเครื่องดื่ม

เวลา 07.00 น. - พิธีสงฆ์ ตักบาตรพระสงฆ์ 9 รูป ถวายภัตตาหารและถวายปัจจัยแด่พระสงฆ์

 (ถวายปิ่นโต) ตักบาตรอาหารแห้ง

เวลา 08.00 น. - ดร.กฤษณวรุณ ไชยนิจ ปลัดเทศบาลนครขอนแก่นกล่าววัตถุประสงค์การจัดงาน

 และอ่านสาสน์รัฐมนตรีว่าการกระทรวงมหาดไทย เนื่องในวันเทศบาล ประจำปี 2561

เวลา 08.15 น. - นายธีระศักดิ์ ฑีฆายุพันธุ์ นายกเทศมนตรีนครขอนแก่น กล่าวให้โอวาทพนักงาน

เวลา 08.45 น. - เสร็จสิ้นกิจกรรมทำบุญตักบาตร

เวลา 09.00 - 15.00 น.- บริการฉีดวัคซีนสัตว์ฟรี โดยสำนักการสาธารณสุขฯ

เวลา 09.00 - 15.00 น.- พนักงาน ทำความสะอาดสำนักงาน

หมายเหตุ : การแต่งกายชุดสุภาพ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

ในเบื้องต้น มี 2 งาน คือวันที่ 11 เมษายน 2561 รดน้ำขอพรผู้บริหารและ วันที่ 24 เมษายน 2561 คือวันเทศบาล

**ดร.กฤษณวรุณ ไชยนิจ ปลัดเทศบาลนครขอนแก่น**

 ก็อยากขอเชิญชวนพี่น้องพนักงานมาร่วมกิจกรรมพิธีทำบุญตักบาตรเนื่องในวันเทศบาล เพราะเมื่อปีที่แล้วมีพนักงานเทศบาลมาร่วมงานน้อยมาก ส่วนกิจกรรมการแข่งขันกีฬา เราเอาไปจัดกิจกรรมในวันที่ 28 เมษายน 2561 หลังจากเสร็จกิจกรรมเทศบาลนี้มีรัก

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 อยากฝากพี่น้องเทศบาลปีที่แล้วได้พูดไป คนเทศบาลมาร่วมกิจกรรมน้อยมาก ถ้าไม่มีชุมชนเข้ามาร่วมก็แทบจะไม่มีพี่น้องเทศบาลเลย มีไม่กี่องค์กรครับที่มีวันของตัวเอง ตัวเองก็ควรให้เกียรติองค์กรของตัวเอง ถ้าไม่ให้เกียรติตัวเองใครจะมาให้เกียรติเราครับ ก็ขอเชิญให้มาร่วมงานกันมากๆ ครับ

**มติที่ประชุม : รับทราบ**

 **3.3 เรื่องแนะนำพนักงานเทศบาลนครขอนแก่น**

**นางดลฤดี ประจักษ์เมือง หัวหน้าฝ่ายอำนวยการ**

เรียนนายกเทศมนตรีนครขอนแก่น คณะผู้บริหาร และหัวหน้าส่วนการงานทุกท่าน ในห้วงเดือนที่ผ่านมาเราได้มีพนักงานที่โอน (ย้าย) มาดำรงตำแหน่งที่เทศบาลนครขอนแก่นจำนวน 1 ท่านคือ

 1.) นางสาวกชพร อนันเต่า เดิมตำแหน่งเจ้าพนักงานทะเบียนชำนาญงาน เทศบาลตำบลจอมพลเจ้าพระยา อำเภอปลวกแดง จังหวัดระยอง โอน (ย้าย) มาดำรงตำแหน่งเจ้าพนักงานทะเบียนชำนาญงาน งานทะเบียนราษฎร 1 ฝ่ายทะเบียนราษฎรบัตรประชาชน สำนักปลัดเทศบาล

 ลำดับต่อไปเป็นพนักงานที่ได้บรรจุและแต่งตั้งเป็นพนักงานเทศบาล ของกรมส่งเสริมการปกครองส่วนท้องถิ่นรอบที่ 1 จำนวน 1 ท่านคือ

 1.) นายณฐกร ขางโฮง มาบรรจุและแต่งตั้งให้ดำรงตำแหน่งเจ้าพนักงานทะเบียนปฏิบัติงาน งานทะเบียนราษฎร 1 ฝ่ายทะเบียนราษฎรบัตรประจำตัวประชาชน สำนักปลักเทศบาล

 พนักงานจ้างตามภารกิจ ที่ได้รับการบรรจุ เมื่อวันที่ 2 มีนาคม 2561 จำนวน 1 ท่านคือ

 1.) นางสาวพรทิพย์ เพ็งหลอย ตำแหน่งผู้ช่วยเจ้าพนักงานทะเบียน สำนักปลัดเทศบาล

 พนักงานจ้างทั่วไป ที่ได้รับการบรรจุเมื่อวันที่ 16 มีนาคม 2561 จำนวน 13 ท่าน คือ

๑.) นายประมวล นิลพันธุ์ ตำแหน่งคนงานประจำรถขยะ สังกัดสำนักการสาธารณสุขฯ

๒.) นายสมพร รักเพื่อน ตำแหน่งคนงานประจำรถขยะ สังกัดสำนักการสาธารณสุขฯ

๓.) นายวิเชียร วรรณญาติ ตำแหน่งคนงานประจำรถขยะ สังกัดสำนักการสาธารณสุขฯ

๔.) นายวิระพงษ์ ไชยรส ตำแหน่งคนงานประจำรถขยะ สังกัดสำนักการสาธารณสุขฯ

๕.) นายทองฉาย สนวา ตำแหน่งคนงานประจำรถขยะ สังกัดสำนักการสาธารณสุขฯ

6.) นายมนัส ใจดี ตำแหน่งคนงานประจำรถขยะ สังกัดสำนักการสาธารณสุขฯ

7.) นายพยัฆค์ จันทร์ลี ตำแหน่งคนงานประจำรถขยะ สังกัดสำนักการสาธารณสุขฯ

8.) นางสาวอัญชลี การถัก ตำแหน่งคนงาน สังกัดสำนักการสาธารณสุขฯ

9.) นายชัยวุธ หลานวงค์ ตำแหน่งคนงาน สังกัดสำนักการสาธารณสุขฯ

10.) นายจันประสิทธิ์ ไชยพิมพ์ ตำแหน่งคนงาน สังกัดสำนักการสาธารณสุขฯ

11.) นายลักษณ์ แสงจันทร์ ตำแหน่งคนงาน สังกัดสำนักการสาธารณสุขฯ

12.) นางเดือน มะลาด ตำแหน่งคนงาน สังกัดสำนักการสาธารณสุขฯ

13.) นางสาวบุษราคัม ทรงหอม ตำแหน่งคนงาน สังกัดสำนักการสาธารณสุขฯ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

ครับขอต้อนรับทุกท่านเข้าสู่รั้วเทศบาลนครขอนแก่น ในส่วนของการทำงานเข้าใจว่าหลายท่านได้ปฏิบัติหน้าที่ไปบ้างแล้ว ผมก็ขอฝากหัวหน้างาน, หัวหน้าฝ่าย, ผู้อำนวยการส่วน, ผู้อำนวยการกอง/สำนัก, หัวหน้าสำนักปลัดเทศบาล, รองปลัดเทศบาล, ปลัดเทศบาล และรองนายกเทศมนตรีฯ ช่วยดูแล ผมห่วงใยที่สุดคือ ทีมของสำนักการสาธารณสุขฯ อัตราการเข้าออกสูงมาก ขณะที่กลุ่มคนงานภาคสนามของสำนักการช่าง อัตราการเข้าออกต่ำ ผมเองได้นัดหมายผ่านฝ่ายอำนวยการไป ว่าจะประชุมร่วมกับทางสำนักการสาธารณสุขฯ คือ

 1.) เพื่อวิเคราะห์หาสาเหตุ

 2.) จะคุยกันเรื่องจัดสวัสดิการเพิ่มเติมอย่างไร ในอดีตจะห่วงเรื่องการทำล่วงเวลา แล้วบอกว่าเป็นเงินก้อนจำนวนมาก ซึ่งผมก็ยังไม่เห็นตัวเลขค่าล่วงเวลา ผมอยากให้สำนักการสาธารณสุขฯ คำนวนตัวเลขมาโดยเฉพาะทีมคนงานประจำรถขยะ ให้ทำมาเป็น 3 ขนาด จะเป็นจำนวนเท่าไร กระทบกับงบประมาณของเราเท่าใด ขนาด S(ขนาดเล็ก) , M(ขนาดกลาง) และ L(ขนาดใหญ่) มาให้ผมพิจารณาเพื่อที่พี่น้องพนักงานของเรานี้จะได้มีรายได้ที่เพิ่มมากขึ้น

 3.) ความห่วงใยในเรื่องสุขภาพ และ

 4.) การใส่ใจถึงใจ ผอ.ทัศนัย, ผอ.ศิริกัลยา และทีมงาน ดูแลพวกเขาอย่างไร

 ประเด็นมันมีปัญหาอะไรบ้าง ทำไมอัตราเข้าออกถึงมีมาก คนเราถ้าคับที่อยู่ได้คับใจอยู่ยากเป็นห่วงเพราะว่ามันส่งผลกระทบกับการจัดการบริการประชาชน พอพนักงานเราขาดก็จะมีข้อเรียกร้องเรื่องขยะ เรื่องอะไรต่อมิอะไรก็กระทบภาพรวม เรียนพี่น้องพนักงานของเราว่าเราจะดำเนินการเรื่องพวกนี้ให้โดยด่วน เพื่อส่งผลดีต่อรายได้ต่อสวัสดิการของพี่น้องพนักงาน เราขอต้อนรับทุกท่านเข้าสู่รั้วเทศบาลนครขอนแก่น มีอะไรอึดอัดคุยกับใครไม่ได้ให้มาหานายกเทศมนตรีฯ มาเล่าให้ผมฟังผมจะได้แก้ปัญหาให้ตรงสาเหตุ พร้อมที่จะรับฟังปัญหาทุกเรื่องเพื่อแก้ไขปัญหาร่วมกัน เรียนรู้วัฒนธรรมองค์กร เรียนรู้แนวทางการทำงานแต่ทั้งหมดเราทุ่มเทและทำงานหนัก ก็หวังเป็นอย่างยิ่งว่าเราจะอยู่ร่วมกันกับพี่น้องประชาชนได้อย่างดีที่สุด ขอต้อนรับทุกท่านอีกครั้งครับ ขอบคุณครับ

**มติที่ประชุม : รับทราบ**

 **3.4 เรื่องงานประเพณีสุดยอดสงกรานต์อีสาน เทศกาลดอกคูนเสียงแคน และถนนข้าวเหนียว**

**ประจำปี 2561**

**นายศรัณย์ เปานาเรียง หัวหน้าฝ่ายการศึกษานอกระบบและตามอัธยาศัย**

 เรียนท่านนายกเทศมนตรี ท่านคณะผู้บริหาร และผู้เข้าร่วมประชุมทุกท่าน

**กำหนดการงานประเพณีสุดยอดสงกรานต์อีสาน เทศกาลดอกคูนเสียงแคน และถนนข้าวเหนียว**

**ประจำปี 2561**

|  |  |  |  |
| --- | --- | --- | --- |
| **ว/ด/ป** | **เวลา** | **กิจกรรม** | **สถานที่** |
| **วันอาทิตย์ที่****8** **เม.ย. 61** | 09.00 น.18.00 น.20.30 น. | การออกร้านจำหน่ายสินค้า พิธีเปิดงานประเพณีสุดยอดสงกรานต์อีสานฯ ฟรี! การแสดงดนตรีพื้นบ้านอีสาน “วงอ้น แคนเขียว” และฟรี! หนังจอยักษ์  | บึงแก่นนครเวทีสวนสาธารณะ 200 ปีลานกีฬา บึงแก่นนคร |
| **วันจันทร์ที่****9** **เม.ย. 61** | 09.00 น.18.00 น.20.30 น. | การออกร้านจำหน่ายสินค้า การประกวดร้องเพลง “สุดยอดหมอลำแดนดอกคูน”ฟรี! คอนเสิร์ตหมอลำ คณะประถมบันเทิงศิลป์ | บึงแก่นนครเวทีสวนสาธารณะ 200 ปีลานกีฬา บึงแก่นนคร |
| **วันอังคารที่****10** **เม.ย. 61** | 09.00 น.18.00 น.20.30 น. | การออกร้านจำหน่ายสินค้า การประกวดร้องเพลง “สุดยอดหมอลำแดนดอกคูน”ฟรี! คอนเสิร์ตหมอลำ คณะรุ่งทิวาอำนวยศิลป์ | บึงแก่นนครเวทีสวนสาธารณะ 200 ปีลานกีฬา บึงแก่นนคร |
| **วันพุธที่****11** **เม.ย. 61** | 09.00 น.18.00 น.20.30 น. | การออกร้านจำหน่ายสินค้าการประกวดร้องเพลง “สุดยอดหมอลำแดนดอกคูน” (รอบชิงชนะเลิศ)ฟรี! คอนเสิร์ตหมอลำ คณะน้องใหม่ เมืองชุมแพ | บึงแก่นนครเวทีสวนสาธารณะ 200 ปีลานกีฬา บึงแก่นนคร |
| **วันพฤหัสบดีที่****12** **เม.ย. 61**  | 09.00 น.16.00 น.20.30 น. | การออกร้านจำหน่ายสินค้า OTOP-กิจกรรมรดน้ำขอพรผู้ว่าราชการจังหวัดขอนแก่น-พิธีเปิด “รำวงย้อนยุค” โดยผู้ว่าราชการจังหวัดขอนแก่นฟรี! หนังจอยักษ์ | บึงแก่นนครเกาะวัฒนธรรมเวทีด้านหน้าฝ่ายป้องกันและบรรเทาสาธารณภัย ลานกีฬา บึงแก่นนคร |
|  | 06.30 น.09.00 น.14.00 น.15.00 น.16.00 น.18.00 น.19.00 น. | พิธีทำบุญตักบาตรวันสงกรานต์พิธีรดน้ำขอพรผู้สูงอายุพิธีสรงน้ำพระธาตุนครเดิมพิธีอัญเชิญพระพุทธพระลับ-เคลื่อนขบวนแห่สงกรานต์-กิจกรรม “รำวงย้อนยุค”-พิธีเปิดเกาะวัฒนธรรม-พิธีสรงน้ำพระพุทธพระลับ, พระพุทธอภัยมงคลสมังคี และพระพุทธรูปจากวัดในเขตเทศบาลฯ 20 คุ้มวัดพิธีเปิดถนนข้าวเหนียว และกิจกรรมคลื่นมนุษย์ ไร้แอลกอฮอล์ ตอนที่ 2 “คลื่นมนุษย์ย้อนยุคสุดประตูเมือง ณ ขอนแก่น”  | ลานน้ำพุ บึงแก่นนครลานน้ำพุ บึงแก่นนครวัดธาตุ พระอารามหลวงถนนรอบบึงด้านหลังวัดธาตุ – ศาลหลักเมืองเวทีด้านหน้าฝ่ายป้องกันและบรรเทาสาธารณภัยเกาะวัฒนธรรม (ศาลหลักเมือง)เกาะวัฒนธรรม (ศาลหลักเมือง)เวทีกลาง ถนนข้าวเหนียว |
|  |  |  |  |
| **ว/ด/ป** | **เวลา** | **กิจกรรม** | **สถานที่** |
| **วันศุกร์ที่****13****เม.ย. 61****(ต่อ)** | 19.00 น.19.30 น.20.00 น. | -ผู้ว่าราชการจังหวัดขอนแก่น กล่าวต้อนรับ-นายกองค์การบริหารส่วนจังหวัดขอนแก่น กล่าวต้อนรับ-นายกเทศมนตรีนครขอนแก่น กล่าวรายงาน-นาวาตรี วรวิทย์ เตชะสุภากูร  เลขานุการรัฐมนตรีว่าการกระทรวงการท่องเที่ยว และกีฬา ในนามตัวแทนรัฐมนตรีว่าการกระทรวง การท่องเที่ยวและกีฬา กล่าวเปิดงานการเล่นคลื่นมนุษย์ ไร้แอลกอฮอล์ ตอนที่ 2“คลื่นมนุษย์ย้อนยุคสุดประตูเมือง ณ ขอนแก่น” การแสดงคอนเสิร์ต “ลำไย ไหทองคำ” “แคนดี้ รากแก่น” และ “วงทริปเปิ้ลพี PPP” | เวทีกลาง ถนนข้าวเหนียวเวทีกลาง ถนนข้าวเหนียวเวทีกลาง ถนนข้าวเหนียว |
| **วันเสาร์ที่****14** **เม.ย. 61** | 15.00 น.16.00 น.19.00 น.19.30 น. | กิจกรรม “เกาะวัฒนธรรม”- กิจกรรมถนนข้าวเหนียว- กิจกรรม “รำวงย้อนยุค”- กิจกรรม “วันข้าวเหนียว ครอบครัวเดียวกัน”การเล่นคลื่นมนุษย์ ไร้แอลกอฮอล์ ตอนที่ 2“คลื่นมนุษย์ย้อนยุคสุดประตูเมือง ณ ขอนแก่น” การแสดงคอนเสิร์ต “วงต๊กโต อาร์ สยาม”การแสดงคอนเสิร์ต “วงมหาหิงค์” | เกาะวัฒนธรรม (ศาลหลักเมือง)เวทีกลาง ถนนข้าวเหนียวเวทีด้านหน้าฝ่ายป้องกันและบรรเทาสาธารณภัยเกาะวัฒนธรรม (ศาลหลักเมือง)เวทีกลาง ถนนข้าวเหนียวเวทีกลาง ถนนข้าวเหนียวเวทีแอร์เอเชีย ลานหน้าตึกคอม |
| **วันอาทิตย์ที่****15** **เม.ย. 61** | 15.00 น.16.00 น.19.00 น.19.30 น. | กิจกรรม “เกาะวัฒนธรรม”- กิจกรรมถนนข้าวเหนียว- กิจกรรม “รำวงย้อนยุค”การเล่นคลื่นมนุษย์ ไร้แอลกอฮอล์ ตอนที่ 2“คลื่นมนุษย์ย้อนยุคสุดประตูเมือง ณ ขอนแก่น” การแสดงคอนเสิร์ต “ว่าน ธนกฤต” และ“วงโตโน่ แอนด์ เดอะ ดัสท์” (TONO & The DUST) | เกาะวัฒนธรรม (ศาลหลักเมือง)เวทีกลาง ถนนข้าวเหนียวเวทีด้านหน้าฝ่ายป้องกันและบรรเทาสาธารณภัยเวทีกลาง ถนนข้าวเหนียวเวทีกลาง ถนนข้าวเหนียว |

 **นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ผมจำได้ว่าสรงน้ำพระธาตุเดิมจะมีพิธีทางสงฆ์ อัญเชิญพระพุทธพระลับ ก็มีพิธีทางสงฆ์ทั้ง 2 อย่างเมื่อรวมกันแล้วจะรวมพิธีทางสงฆ์เป็น 1 พิธี

**นายศรัณย์ เปานาเรียง หัวหน้าฝ่ายการศึกษานอกระบบและตามอัธยาศัย**

 เป็น 2 พิธีตามเดิมครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 มี 2 พิธีเหมือนเดิมซึ่งต้องรักษาเวลาเป็น 2 สถานที่ ทำพิธี 2 แห่ง ควรจะอย่างไรควรจะหารือกันใหม่หรือไม่อย่างไรกับทางวัด เอาบรรยากาศสรงน้ำพระธาตุเดิม คนมาร่วมประมาณ 50 - 60 คน แต่พอคนมาอัญเชิญพระพุทธพระลับ ขบวนที่นัดไว้ประมาณ 2,000 คน ถ้าสรงน้ำพระธาตุเดิมก็มีพิธีทางสงฆ์ เข้าไปพระพุทธพระลับ พระสงฆ์ก็ต้องย้ายเข้าไปทำพิธีด้านใน ควรดำเนินการอย่างไร หาวิธีการที่มันกระชับและสะดวกสำหรับคนหลักพัน เข้าใจเรื่องนี้นะครับ เรื่องคนรำที่มารอต้อนรับขบวนปีที่แล้วมารอเฉพาะที่หน้าบริเวณฮักมอล์ คนที่เห็นจะเป็นแขกผู้ใหญ่ไม่กี่คน เสียดายคนมารำตั้งเป็นพันคนเห็นก็น้อย โอกาสในการประชาสัมพันธ์ผ่านสื่อที่มีทุกช่อง ผมได้แจ้งรองนายกฯ ชัชวาล ไปให้ลองสอบถามคนที่มารำต้อนรับขบวนจะแห่ไปพร้อมขบวนไหม จะได้ไปรำอีก 2 แห่งคือหน้าสถานีตำรวจ 1 แห่ง แล้วก็หน้าฮักมอล์อีก 1 แห่งจะไหวไหม อุตส่าห์เตรียมตัวแต่งตัวมาทั้งทีประชาชนสื่อมวลชนก็จะไม่เป็นว่ามีนางรำ มาเห็นก็จนจะเข้าพื้นที่แล้ว รู้สึกเสียดาย วันที่ 13, 14 และ 15 จะมีการเปิดกล่าวงานโดยวันที่ 13 เมษายน 2561 จะเป็นงานโดยเลขานุการนายกรัฐมนตรีฯ วันที่ 14 เมษายน 2561 ท่านผู้ว่าราชการจังหวัดขอนแก่น แจ้งให้ทราบว่าท่านแม่ทัพภาคที่ 2 ประสงค์ ให้ผู้ว่าราชการจังหวัดฯ ลงนามเพื่อเชิญท่านแม่ทัพภาคที่ 2 มาก็จะให้ท่านขึ้นไปกล่าวบนเวทีถนนข้าวเหนียวตอนจะเล่นคลื่นมนุษย์ เป็นการกล่าว อวยพรกล่าวแสดงความยินดีวันที่ 15 เมษายน 2561 เป็นการกล่าวของผู้ว่าราชการจังหวัดฯ กล่าวต้อนรับโดยทั้ง 3 คืน จะมีพิธีเล็กน้อยจะมีแขกมาร่วมงาน 2 ประเทศคือ ดงเหยและลาว มอบหมายรองนายกฯ ชัชวาล ต้อนรับคณะจากดงเหย และมอบหมายรองนายกฯ ธวัชชัย ต้อนรับคณะจากลาว

**มติที่ประชุม : รับทราบ**

 **3.5 เรื่องนโยบายองค์กรปลอดบุหรี่ตาม พรบ. คุ้มครองสุขภาพผู้ไม่สูบบุหรี่ พ.ศ. 2535 (ประกาศฉบับ- ที่ 13 พ.ศ.2553)**

**นางภคอร ทองสุข รักษาการหัวหน้าฝ่ายป้องกันและควบคุมโรค**

เรียนนายกเทศมนตรีฯ คณะผู้บริหาร และผู้เข้าร่วมประชุมทุกท่าน สำนักการสาธารณสุขฯ ขอรายงานเรื่องนโยบายองค์กรปลอดบุหรี่ตามพรบ. คุ้มครองสุขภาพผู้ไม่สูบบุหรี่ พ.ศ. 2535 (ประกาศฉบับที่ 13 พ.ศ.2553)

โดยมียุทธศาสตร์ ดังนี้

* ยุทธศาสตร์ที่ 1 : สร้างเสริมความเข้มแข็งและพัฒนาขีดความสามารถในการควบคุมยาสูบของประเทศ
* ยุทธศาสตร์ที่ 2 : ป้องกันมิให้เกิดผู้เสพยาสูบรายใหม่และเฝ้าระวังธุรกิจยาสูบที่มุ่งเป้าไปยังเด็ก เยาวชนและ
* นักสูบหน้าใหม่
* ยุทธศาสตร์ที่ 3 : ช่วยผู้เสพให้เลิกใช้ยาสูบ
* ยุทธศาสตร์ที่ 4 : ควบคุมและเปิดเผยส่วนประกอบผลิตภัณฑ์ยาสูบ
* ยุทธศาสตร์ที่ 5 : ทำสิ่งแวดล้อมให้ปลอดควันบุหรี่
* ยุทธศาสตร์ที่ 6 : ใช้มาตรการภาษีและปราบปรามเพื่อควบคุมยาสูบ

 ที่มา : แผนยุทธศาสตร์การควบคุมยาสูบแห่งชาติ ฉบับที่ 2 พ.ศ.2559-2562

* โดยยุทธศาสตร์ที่ 5 : ทำสิ่งแวดล้อมให้ปลอดควันบุหรี่ สำนักควบคุมการบริโภคยาสูบ ขับเคลื่อนยุทธศาสตร์โดยสร้างการมีส่วนร่วมจาก อปท. 5 ยุทธวิธี การขับเคลื่อนการดำเนินงาน
* 1. ปรับปรุงกฎหมายให้สถานที่สาธารณะและสถานที่ทำงานทุกแห่งปลอดบุหรี่ 100 %
* 2. ส่งเสริมสนับสนุนให้มีการปฏิบัติตามกฎหมายในทุกที่ ที่กำหนดให้ปลอดควันบุหรี่
* 3. เฝ้าระวังและควบคุมกำกับและประเมินผลการดำเนินงานสิ่งแวดล้อมปลอดควันบุหรี่
* 4. ดำเนินการบังคับใช้กฎหมายอย่างจริงจังและมีประสิทธิภาพ
* 5.ปรับเปลี่ยนทัศนคติ พฤติกรรม และค่านิยมของการเสพยาสูบเพื่อให้การไม่สูบบุหรี่ในบ้าน สถานที่ทำงาน
* สถานที่สาธารณะเป็นบรรทัดฐานของสังคมไทย

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

สรุปว่ามีการรณรงค์ และมีจำกัดพื้นที่ให้ สาระสำคัญให้เทศบาลนครขอนแก่นจัดพื้นที่ให้สำหรับสูบบุหรี่ได้กี่แห่ง โดยประการที่ 1 องค์กรของเราจะเข้าร่วม ประการที่ 2 มีการจำกัดพื้นที่ให้สูบบุหรี่ สามารถระบุได้ไหมว่าจะจัดให้บริเวณใด มอบสำนักการสาธารณสุขฯ และสำนักปลัดเทศบาล ให้ไปร่วมกันกำหนดพื้นที่แล้วมาแจ้งให้ผมทราบ แล้วจึงไปจัดพื้นที่สำหรับสูบบุหรี่

**มติที่ประชุม : รับทราบและมอบหมายสำนักการสาธารณสุขฯ ร่วมกับสำนักปลัดเทศบาล สำรวจพื้นที่ที่ใช้เป็นพื้นที่สำหรับสูบบุหรี่ และรายงานนายกเทศมนตรีฯ ทราบ**

 **3.6 เรื่องสถานการณ์โรคพิษสุนัขบ้า**

**นางภคอร ทองสุข รักษาการหัวหน้าฝ่ายป้องกันและควบคุมโรค**

* สถานการณ์โรคพิษสุนัขบ้า ซึ่งสัตว์ที่เป็นพาหะนำโรคคือสัตว์ที่เลี้ยงลูกด้วยนมทุกชนิด เมื่อถูกสัตว์กัดล้างบริเวณแผลที่ถูกกัดให้สะอาดด้วยน้ำและสบู่ อย่างน้อย 15 นาที เด็กๆ ต้องแจ้งผู้ปกครองให้ทราบในทันที ไปพบแพทย์ เพื่อฉีดวัคซีนป้องกันโรคพิษสุนัขบ้า (post-exposure) ติดต่อหน่วยงานที่เกี่ยวข้องด้านสุขภาพและการควบคุมสัตว์ ถ้าสัตว์ที่กัดเป็นสัตว์เลี้ยง เช่น สุนัข แมว ควรดูอาการแสดงของโรคพิษสุนัขบ้าเป็นเวลา 10 วัน ถ้าสัตว์ที่กัดเป็นสัตว์ป่า ให้นำสัตว์มาตรวจหาเชื้อโรคพิษสุนัขบ้า อาการของคนที่เป็นโรคพิษสุนัขบ้า อาการเริ่มแรกคือ ปวดหัว มีไข้ และเจ็บคอ มีอาการตื่นเต้น สับสน หวาดระแวง ผู้ป่วยอาจรู้สึกเจ็บ คัน ณ ตำแหน่งที่ถูกกัด มีอาการประสาทหลอน (hallucinations) มีอาการกลัวน้ำ (hydrophobia) ซึ่งเกี่ยวข้องกับการหดเกร็งของกล้ามเนื้อบริเวณคอ มีอาการอัมพาต (Paralysis) หรือมีความผิดปกติในการเคลื่อนไหวบางส่วนของร่างกายหลังจากได้รับเชื้อ สุดท้ายมีอาการโคมาและเสียชีวิต ภายใน 2 สัปดาห์หลังแสดงอาการ การป้องกันหลังการสัมผัสโรค ให้แอนตี้บอดี้ต่อเชื้อโรคพิษสุนัขบ้า บริเวณที่ถูกกัด สามารถป้องกันโรคได้ ถ้าฉีดก่อนที่เชื้อไวรัสมีการเพิ่มจำนวนในเซลและวิ่งเข้าสู่เส้นประสาท ฉีดวัคซีนป้องกันเชื้อโรคพิษสุนัขบ้า ตามตารางการฉีดที่แพทย์กำหนด วัคซีนที่ได้รับจะช่วยให้ร่างกายผลิตแอนตี้บอดี้ที่มาฆ่าเชื้อไวรัสได้ จึงขอความร่วมมือผู้ที่เลี้ยงสุนัขและแมวควรนำสัตว์ มารับการฉีดวัคซีนเพื่อสร้างภูมิคุ้มกันโรคพิษสุนัขบ้าอย่างต่อเนื่องเป็นประจำทุกปี (ปีแรก 2 ครั้ง ครั้งแรกเมื่ออายุ 2 เดือน) และปฏิบัติตามกฎหมาย พรบ.โรคพิษสุนัขบ้า พ.ศ. 2535 และควรเลี้ยงในบริเวณบ้านไม่ปล่อยเดินเพ่นพ่าน หากจำเป็นต้องออกนอกบ้านให้ใส่สายจูง ลดโอกาสสัมผัสกับสัตว์ต่างถิ่นหรือพเนจร เลี้ยงสุนัขให้อยู่ในบริเวณบ้าน สร้างจิตสำนึกให้เจ้าของตระหนักถึงความรับผิดชอบในการดูแลสุนัข/แมว ไม่นำสัตว์เลี้ยงไปปล่อยทิ้งในที่สาธารณะ เพิ่มความระมัดระวัง ดูแลปกป้องเด็กและผู้สูงอายุ เลี่ยงการสัมผัสหรือถูกสัตว์ข่วน โดยปฏิบัติตามคาถา 5 ย. (อย่าแหย่ อย่าเหยียบ อย่าหยิบ อย่าแยก อย่ายุ่ง) แจ้งเจ้าหน้าที่ปศุสัตว์ สาธารณสุข องค์กรปกครองส่วนท้องถิ่น หากพบสัตว์เลี้ยงหรือสัตว์ต่างถิ่น มีนิสัยดุร้ายหรือมีอาการผิดปกติไปจากเดิม เช่น ซึม ซุกในที่มืด ไม่กินอาหาร น้ำลายยืด ขากรรไกรแข็งหรือหากพบสัตว์ตายไม่ทราบสาเหตุ เพื่อจะได้เก็บตัวอย่างสัตว์ส่งวินิจฉัยโรคต่อไป

 ในส่วนของเทศบาลนครขอนแก่น ทางสัตวแพทย์ได้ให้บริการฉีดวัคซีนป้องกันโรคพิษสุนัขบ้าให้แก่สุนัขและแมวไปแล้วจำนวน 4,000 กว่าตัว ส่วนสุนัขที่ไม่มีเจ้าของตัวที่สามารถจับได้สัตวแพทย์ก็ได้ฉีดวัคซีนให้
และได้มีการจัดหาสถานที่กักกันสัตว์ชั่วคราวที่บึงทุ่งสร้าง ก็อยู่ในระหว่างการดำเนินการได้มีการคุยกับทีมงานที่เกี่ยวข้อง ได้แก่ ปศุสัตว์จังหวัดขอนแก่น อาจารย์จากคณะสัตวแพทย์มหาวิทยาลัยขอนแก่น และโรงพยาบาลสัตว์ ในช่วงฤดูของระบาดจึงต้องมีการทำกรงเดี่ยวเพื่อกักกันด้วย และหลังจากมีการกักกันสัตว์ 14 – 30 วัน จึงจะปล่อยให้มาอยู่รวมกับสัตว์ตัวอื่นได้ โดยกรงใหญ่ที่ให้อยู่ร่วมกันจะแยกเป็นกรงเพศผู้ และเพศเมีย เพื่อลดการขยายพันธุ์สัตว์ โดยตอนนี้มีการทำกรงเดี่ยว จำนวน 20 กรง และกรงใหญ่แยกเพศอีก 2 กรง

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

* ก่อนสงกรานต์มานัดผมออกไปดู โดยมีผม รองนายกฯ ธวัชชัย, รองนายกฯ จุลนพ และสำนัก/กองที่เกี่ยวข้อง ผมต้องการฟังรายงานว่าพื้นที่เป็นอย่างไร งบประมาณที่ตั้งไว้ เจ้าหน้าที่ที่จะมาดูแล ได้ประสานผู้ใจบุญที่จะมาช่วยเหลือแบบใด ระบบไฟฟ้า น้ำประปา ที่พักของเจ้าหน้าที่ที่จะมาดูแล ห้องสุขาชั่วคราว และจะแล้วเสร็จเมื่อใดมีความคืบหน้าอย่างไรรายงานในวันที่ออกไปดูของจริงพื้นที่จริงก่อนสงกรานต์

**มติที่ประชุม : รับทราบและให้สำนักการสาธารณสุขและสิ่งแวดล้อม ก่อนงานสงกรานต์มานัดหมายนายกเทศมนตรีฯ, รองนายกฯ ธวัชชัย, รองนายกฯ จุลนพ และสำนัก/กองที่เกี่ยวข้อง พร้อมรายงานความคืบหน้าการจัดพื้นที่และกรงกักกันสัตว์**

 **3.7 เรื่องมาตรการองค์กรด้านความปลอดภัยทางถนน**

**นางภคอร ทองสุข รักษาการหัวหน้าฝ่ายป้องกันและควบคุมโรค**

 การขับเคลื่อนการดำเนินงานป้องกันอุบัติเหตุทางถนน (City Rti) เมื่อวันที่ 8 มิถุนายน 2559 ลงนามบันทึกความเข้าใจ ระหว่างกรมควบคุมโรค และเทศบาลนครขอนแก่น ในการขับเคลื่อนการดำเนินงานป้องกันอุบัติเหตุทางถนนในเมืองใหญ่ (City Rti) แต่งตั้งคณะอนุกรรมการขับเคลื่อนการดำเนินงานป้องกันการบาดเจ็บทางถนนในเขตพื้นที่เทศบาลนครขอนแก่น ตามคำสั่งเลขที่ 2342/2560 ลงวันที่ 31 พฤษภาคม 2560 (ประชุมเดือนละ 1 ครั้ง) และการประชุมคณะอนุกรรมการฯ ครั้งที่ 3/2560 เมื่อวันที่ 13 ธันวาคม 2560 เสนอให้เทศบาลนครขอนแก่นจัดทำมาตรการองค์กร เพื่อเป็นอีกหนึ่งหน่วยงานต้นแบบในการป้องกันและลดการบาดเจ็บ/เสียชีวิตจากการเกิดอุบัติเหตุของบุคลากรในสังกัด ตลอดจนผู้มาติดต่อราชการ โดยมีวัตถุประสงค์

 1.) เพื่อสร้างมาตรการองค์กรในประเด็นความเสี่ยงหลัก (หมวก เข็มขัด ดื่มไม่ขับ ความเร็ว ฝ่าฝืนกฎจราจร)

 2.) เพื่อลดการบาดเจ็บและเสียชีวิตของบุคลากรในแต่ละหน่วยงาน

 3.) เพื่อค้นหาและแก้ไขจุดเสี่ยงที่ทำให้เกิดอุบัติเหตุขององค์กร

การขับเคลื่อนมาตรการองค์กร

 1.) คณะทำงานจากทุกหน่วยงาน ประกอบด้วย หน.หน่วยงาน และจนท. หน่วยงานละ 2 คน เพื่อร่วมคิด ร่วมเสนอ ร่วมกำหนดร่วมวางแผน และร่วมดำเนินการโดยคำนึงถึงปัจจัยที่ทำให้เกิดอุบัติเหตุ ได้แก่ คน รถ สิ่งแวดล้อม

 2.) สำรวจข้อมูลพื้นฐาน ได้แก่

 - จำนวนเจ้าหน้าที่แต่ละหน่วยงาน

 - ประเภทการเดินทางมาทำงานได้แก่ จักรยานยนต์,รถยนต์ , รถโดยสาร , เดิน

 - ใบอนุญาตขับขี่ การใช้หมวกนิรภัย - เข็มขัดนิรภัย รถยนต์

 - สำรวจข้อมูลการบาดเจ็บ/เสียชีวิต , ค่าใช้จ่ายในการรักษา , จุดเสี่ยงที่ทำให้เกิดอุบัติเหตุ

 3. ประกาศนโยบายของคณะผู้บริหาร

 4. การใช้มาตรการอย่างจริงจัง ได้แก่ สวมหมวกนิรภัย 100 %, คาดเข็มขัดนิรภัย 100 %, ขับขี่ตามกฎจราจร, รปภ. อปพร. เป็นหน้าด่าน, ชื่นชมบุคคลตัวอย่าง และลงโทษผู้ฝ่าฝืน เป็นต้น

 5.) การประเมินผล เช่น อัตราการสวมหมวกนิรภัย/คาดเข็มขัด(ก่อน/หลัง) , เก็บข้อมูลสถิติการบาดเจ็บ/เสียชีวิต(ก่อน/หลัง) , ค่าใช้จ่ายในการรักษา เป็นต้น

 โดยฝ่ายป้องกันและควบคุมโรคผู้รับผิดชอบเบื้องต้นในเรื่องนี้ ได้จัดทำประกาศเทศบาลนครขอนแก่น เรื่องมาตรการองค์กรด้านความปลอดภัยทางถนน ซึ่งท่านนายกเทศมนตรีฯ ได้ลงนามไปแล้ว และขอความร่วมมือไปทุกสำนัก/กอง ในการที่จะดูแลให้ปฏิบัติตามกฎกติกา และในเรื่องของการสำรวจข้อมูลในสำนัก/กองของท่าน ว่าผู้ใต้บังคับบัญชาของท่านมีผู้ใดใช้ยานพานะชนิดใดบ้าง และพฤติกรรมในด้านการขับขี่เป็นอย่างไร อัตราการบาดเจ็บ ซึ่งเอกสารต่างๆ เหล่านี้ ผู้รับผิดชอบจะได้จัดทำหนังสือส่งออก ทั้งประกาศ และแบบสำรวจให้กับทางหน่วยงานของสำนัก/กอง ได้รับทราบต่อไป

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

ขณะนี้ประกาศใช้นโยบายนี้แล้ว เราพยายามทำเรื่องนี้ เพื่อคำนึงถึงชีวิตของพี่น้องพนักงานเทศบาลเรา แต่ก็มีปัญหาและอุปสรรคบางประการ เราเองไม่เคยจัดเตรียมความสะดวกไว้ให้ ผมเห็นพนักงานเราจอดถจักรยานยนต์อยู่ข้างที่จอดสำนักการคลังก็พากันแล้วแต่จะจอด คนที่มาก่อนก็จอดเป็นระเบียบ คนมาทีหลังก็จอดปิดหน้าปิดท้าย บางท่านก็สวมหมวกกันน็อค บางท่านก็ไม่สวม ถ้ามีข้อมูลที่ถูกต้องครบถ้วนจะบรรลุสู่การตัดสินใจที่ถูกต้องมีคุณภาพ ผมอยากได้สถิติจำนวนของพนักงานที่ขับรถจักรยานยนต์มาทำงานมีจำนวนเท่าใด พื้นที่จอดรถที่จัดเป็นลานไว้ให้เราไม่เคยไปตีเส้นสำหรับจอดให้เหมาะสมกับจำนวน พื้นที่ที่จะจอดที่อยู่ข้างสำนักการคลังแล้วมีพื้นที่อื่นจอดอีกหรือไม่ ให้มีการอำนวยความสะดวกให้สำหรับรถจักรยานยนต์ได้ไหม ให้ดูจากจำนวนรถจักรยานยนต์ ดูพื้นที่สำหรับจอดให้เท่าใด และที่สำหรับจอดมีบริเวณใดบ้าง และให้เชิญกลุ่มนี้เข้าประชุมเพื่อแจ้งนโยบายให้ได้ทราบ ขั้นตอนการปฏิบัติที่เหมาะสมและให้ระบุให้ชัดเจนว่าตั้งแต่วันที่เท่าไหร่เป็นต้นไปจะมีพื้นที่สำหรับจอดรถจักรยานยนต์แบบถาวรเพื่อความสบายใจ มาตรการนี้ไม่ใช่แค่เพียงเรื่องความปลอดภัยทางถนน แต่เป็นมาตรการการจอดรถจักรยานยนต์ของพนักงานด้วย เพื่อความเท่าเทียมตรงนี้ให้สำนักปลัดเทศบาลและสำนักการสาธารณสุขฯไปหาข้อมูล ไปจัดการตรงนี้ และเรียกพนักงานเหล่านี้มาประชุมเพื่อบรรลุสู่การปฏิบัติ

**มติที่ประชุม : รับทราบและให้สำนักปลัดเทศบาลและสำนักการสาธารณสุขและสิ่งแวดล้อม ให้สำรวจข้อมูลสถิติจำนวนของพนักงานที่ขับรถจักรยานยนต์มาทำงานมีจำนวนเท่าใด เพื่อดำเนินการจัดทำพื้นที่สำหรับจอดรถจักรยานยนต์ที่เหมาะสมและเพียงพอ และจัดประชุมพนักงานที่ขับรถจักรยานยนต์เพื่อมอบนโยบายความปลอดภัยทางถนน**

 **3.8 เรื่องรายงานรายรับจริง – จ่ายจริง ประจำเดือนมีนาคม 2561**

**นางเบญญาภา พัชรพิบูลชัย ผู้อำนวยการส่วนบริหารการคลัง**

 เรียนท่านนายกเทศมนตรี , คณะผู้บริหาร และผู้เข้าร่วมการประชุมทุกท่าน ขอเสนอรายรับจริง ประจำเดือนมีนาคม 2561 ตั้งแต่เดือนตุลาคม 2560 – มีนาคม 2561

 **รายงานสรุปรายรับจริง ประจำเดือน มีนาคม 2561**

 รายรับจริง 632,525,258.07

 รายจ่ายจริง 544,618,517.64

 รับจริงสูงกว่าจ่ายจริง 87,906,740.43

ในรายละเอียดรายรับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 หมวดรายรับมี 7 หมวด มีหมวดใดไหมที่คิดว่าจะตกเป้าในครึ่งปีนี้

**นางเบญญาภา พัชรพิบูลชัย ผู้อำนวยการส่วนบริหารการคลัง**

 ทั้งหมดในภาพรวมอยู่ที่ 46%

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ถ้าเป็นไปตามที่เราเคยได้รับยังอยู่ในช่วงการรับแบบปกติ ยังไม่มีอะไรผิดสังเกตนะครับ

**นางเบญญาภา พัชรพิบูลชัย ผู้อำนวยการส่วนบริหารการคลัง**

 ใช่ค่ะ ในส่วนภาพรวมของรายจ่ายจริงอยู่ที่ 40% ค่ะ

**มติที่ประชุม : รับทราบ**

 **ระเบียบวาระที่ 4 เรื่องเสนอที่ประชุมเพื่อพิจารณา**

 **4.1 เรื่องให้รายงานความคืบหน้าโครงการต่างๆ**

**นายยินชัย อานันทนสกุล ผู้อำนวยการสำนักการช่าง**

 เรียนคณะผู้บริหาร และผู้เข้าร่วมประชุมทุกท่าน สรุปรายงานโครงการก่อสร้างปีงบประมาณ 2559 -2561 ข้อมูล ณ วันที่ 26 มีนาคม 2561 โครงการประจำปีงบประมาณ 2559 มีอยู่ 3 โครงการ

 **1.) โครงการปรับปรุงภูมิทัศน์บึงทุ่งสร้าง**

**เจ้าของโครงการ** จังหวัดขอนแก่น โดย สำนักงานโยธาธิการจังหวัดขอนแก่น

**ผู้ควบคุมงาน** สำนักงานโยธาธิการจังหวัดขอนแก่น

**ผู้รับจ้าง** บริษัท นงนุชแลนด์สเคป แอนด์ การ์เด้น จำกัด

**วันเริ่มสัญญา**  วันที่ 28 มิถุนายน 2560

**วันสิ้นสุดสัญญา** วันที่ 22 มิถุนายน 2561

**ราคาก่อสร้าง**  139,300,000.00 บาท จำนวน 13 งวดงาน

**เบิกงบประมาณไปแล้ว** 0 บาท คงเหลือ 139,300,000.00 บาท (13 งวด)

**ระยะเวลาตามสัญญา**  สัญญาจ้าง เลขที่ ขก0022/005/2560 ลงวันที่ 27 มิถุนายน 2560

 ระยะเวลา 360 วัน ใช้เวลาใน การก่อสร้างไปแล้ว 274 วัน

 คงเหลือเวลาในการก่อสร้าง 86 วัน

|  |
| --- |
| **สรุปความก้าวหน้าของโครงการดังนี้** |
| **ผลงานตามแผนก่อสร้าง** | 90 % (วันที่ 31 มีนาคม 2561 ) |
| **ผลงานก่อสร้างที่ทำจริง** | 85 % (วันที่ 28 มีนาคม 2561) |
| **แผนการเบิกจ่าย** | 100 % (วันที่ 31 มีนาคม 2561 ) |
| **ผลการเบิกจ่าย** | 0 % (วันที่ 28 มีนาคม 2561) |
| **ปัจจุบันผู้รับจ้างกำลังดำเนินงาน** |
| - งานในงวดงานที่ 1, 2, 3, 4, 5, 6, 7, 9, 10, 11 แล้วเสร็จ |
| - งานในงวดงานที่ 8, 12, 13 อยู่ระหว่างดำเนินการ งานสถาปัตยกรรมป้ายโครงการ, งานสถาปัตยกรรมป้าย ตัวหนังสือ, งานผิวแอสฟัลท์ลู่วิ่งและทางจักรยาน, งานเคลือบสีลู่วิ่งและทางจักรยาน |

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เหลือ 15% คาดว่าจะเสร็จทันกำหนดหรือไม่

**นายยินชัย อานันทนสกุล ผู้อำนวยการสำนักการช่าง**

 คาดว่าจะแล้วเสร็จทันตามกำหนด

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ก่อนสงกานต์จะลงไปตรวจพื้นที่ บึงทุ่งสร้าง, สวนหนานหนิง และสะพานลอยกับลิฟท์ 3 สถานที่ ภายในช่วงบ่าย วันเดียวกัน ให้สำนักการช่างมานัดวันกับผม

 **2.) โครงการก่อสร้างปรับปรุงภูมิทัศน์สวนหนานหนิงบริเวณบึงแก่นนคร**

 **สัญญาที่ 1 โครงการก่อสร้างปรับปรุงภูมิทัศน์สวนหนานหนิงบริเวณบึงแก่นนคร**

**เจ้าของโครงการ** ก่อสร้างปรับปรุงภูมิทัศน์สวนหนานหนิงบริเวณบึงแก่นนคร

**ผู้ควบคุมงาน**  เทศบาลนครขอนแก่น

**ผู้รับจ้าง**  ห้างหุ้นส่วนจำกัด บรรหารก่อสร้าง

**วันเริ่มสัญญา**  วันที่ 10 สิงหาคม 2560

**วันสิ้นสุดสัญญา**  วันที่ 7 มีนาคม 2561 (มีการขยายระยะเวลาก่อสร้าง 21 วัน)

 เป็นสิ้นสุดวันที่ 29 มีนาคม 2561

**ราคาก่อสร้าง**  14,000,000.00 บาท จำนวน 4 งวดงาน

**เบิกงบประมาณไปแล้ว** 0 บาท คงเหลือ 14,000,000.00 บาท ( 4 งวด )

|  |
| --- |
| **สรุปความก้าวหน้าของโครงการดังนี้** |
| **ผลงานตามแผนก่อสร้าง** | 100 % (วันที่ 6 มกราคม 2561 ) |
| **ผลงานก่อสร้างที่ทำจริง** | 85 % (วันที่ 28 มีนาคม 2561) |
| **แผนการเบิกจ่าย** | 100 % (วันที่ 6 มกราคม 2561 ) |
| **ผลการเบิกจ่าย** | 12.5 % (วันที่ 28 มีนาคม 2561) |
| **ปัจจุบันผู้รับจ้างกำลังดำเนินงาน** |
| - งานในงวดงานที่ 1, 2, 3 แล้วเสร็จ |
| - งานในงวดงานที่ 4 อยู่ระหว่างดำเนินการ เก็บสี กระเบื้องหลังคา และงานปูนปั้น |
| **ปัญหาอุปสรรค** |
| - ขาดแคลนแรงงาน |
| - วัสดุที่สั่งผลิตจัดส่งล่าช้า |

**นายยินชัย อานันทนสกุล ผู้อำนวยการสำนักการช่าง**

 งานตอนนี้ 95% คาดว่าจะแล้วเสร็จประมาณสิ้นเดือนเมษายน 2561 โดยมีปัญหาอุปสรรค คือ ขาดแคลนแรงงานและผู้รับจ้างไม่เคยทำงานด้าน Land scapeจึงทำให้ต้องแก้งานบ่อย ยังเหลืองานพวกเก็บรายละเอียดเก็บสี และกระเบื้อง

 **สัญญาที่ 2 โครงการก่อสร้างอาคารศูนย์วัฒนธรรม ไทย-จีน จังหวัดขอนแก่น**

**เจ้าของโครงการ**  จังหวัดขอนแก่น โดยสำนักงานโยธาธิการและผังเมืองจังหวัดขอนแก่น

**ผู้ควบคุมงาน** สำนักงานโยธาธิการและผังเมืองจังหวัดขอนแก่น

**ผู้รับจ้าง** บริษัท เมืองย่า อินเตอร์เทรด จำกัด

**วันเริ่มสัญญา** วันที่ 1 มิถุนายน 2560

**วันสิ้นสุดสัญญา** วันที่ 17 ธันวาคม 2560 (มีการขยายระยะเวลาก่อสร้าง 20 วัน)

 เป็นสิ้นสุดวันที่ 6 มกราคม 2561

**ราคาก่อสร้าง** 6,399,590.00 บาท จำนวน 8 งวดงาน

**เบิกงบประมาณไปแล้ว**  767,950 บาท คงเหลือ 5,631,640.00 บาท ( 7 งวด )

|  |
| --- |
| **สรุปความก้าวหน้าของโครงการดังนี้** |
| **ผลงานตามแผนก่อสร้าง** | 100 % (วันที่ 6 มกราคม 2561 ) |
| **ผลงานก่อสร้างที่ทำจริง** | 85 % (วันที่ 28 มีนาคม 2561) |
| **แผนการเบิกจ่าย** | 100 % (วันที่ 6 มกราคม 2561 ) |
| **ผลการเบิกจ่าย** | 12.5 % (วันที่ 28 มีนาคม 2561) |
| **ปัจจุบันผู้รับจ้างกำลังดำเนินงาน** |
| - งานในงวดงานที่ 1, 2 แล้วเสร็จ |
| - งานในงวดงานที่ 3,4,5,6,7,8 อยู่ระหว่างดำเนินการ ปูกระเบื้องพื้น ติดตั้งฝ้าเพดาน ติดตั้งราวกันตก  |
| **ปัญหาอุปสรรค** |
| - ขาดแคลนแรงงาน |
| - วัสดุที่สั่งผลิตจัดส่งล่าช้า |

**นายยินชัย อานันทนสกุล ผู้อำนวยการสำนักการช่าง**

 ตัวอาคารที่เป็นพิพิธภัณฑ์ ก็ค่อนข้างน่าเป็นห่วง โดนปรับไปแล้ว 500,000 บาท คาดว่าจะเสร็จสิ้นเดือนเมษายน 2561 ปัญหาอยู่ที่การสั่งกระเบื้อง เพราะต้องใช้กระเบื้องสีเดียวกัน ทางบริษัทผู้รับจ้างขอ Approve เรื่องกระเบื้องมา แต่เราขอว่ากระเบื้องจะต้องเหมือนกันเพราะเป็นสถานที่เดียวกัน โรงงานมีคิวเยอะทำให้ผลิตไม่ทัน งานเกินเวลาไปแล้ว 80 กว่าวัน ปรับวันละ 6,000 กว่าบาท ถ้ากระเบื้องมาแล้วคาดว่าจะเสร็จพร้อมกัน

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เรื่องนี้มีการมอบหมายงานต่อเนื่อง เรานัดประชุมวันที่ 9 เมษายน 2561 ประชุมการเปิดสวนหนานหนิง 1.) เรื่องการบริหารจัดการ อาคารพิพิธภัณฑ์ ไทย – จีน 2.) การขอรูปปั้นดินเผาทหารจีนสมัยจักรพรรดิจิ๋นซีมาจัดแสดง กงสุลใหญ่ตอบรับแล้วเขาจะนำมาจากกระทรวงการต่างประเทศนำมามอบให้ เดิมที่ขอยืม แต่ทางกงสุลใหญ่จะมอบให้เป็นสมบัติชาวขอนแก่น และประสานกับทางเทศบาลนครหนานหนิง เพื่อขอวัตถุโบราณ เอามาจัดแสดงโชว์ช่วงเปิดงาน ถ้างานแล้วเสร็จปลายเดือนเมษายน 2561 กะว่าเดือนพฤษภาคม 2561 เตรียมการเปิดงาน เดือนมิถุนายน 2561 เปิดให้เช้าชมเป็น Soft Opening แล้วค่อยกำหนดวันฤกษ์งามยามดีอีกวันหนึ่งเปิด Grand Opening อาคารเมื่อปรับภายในตกแต่งเสร็จเรียบร้อย รวมถึงการประชุมร่วมกับ 24 องค์กรจีน เพื่อขอรับเงินบริจาคมาเป็นงบประมาณในการตกแต่ง ซื้อครุภัณฑ์ หรือจัดการซื้อวัสดุสิ่งของเครื่องใช้มาสำหรับจัดแสดง แต่ต้องมีข้อสรุปว่าจะนำเงินไปใช้อะไรก่อนที่ประชุมกับ 24 องค์กรจีน

**นายยินชัย อานันทนสกุล ผู้อำนวยการสำนักการช่าง**

 **3.) โครงการปรับปรุงภูมิทัศน์สวนรัชดานุสรณ์**

**เจ้าของโครงการ** จังหวัดขอนแก่น โดย สำนักงานโยธาธิการและผังเมืองจังหวัดขอนแก่น

**ผู้ควบคุมงาน** สำนักงานโยธาธิการและผังเมืองจังหวัดขอนแก่น,เทศบาลนครขอนแก่น

**ผู้รับจ้าง** บริษัท ขอนแก่นควอลิตี้ คอนกรีต จำกัด

**วันเริ่มสัญญา** วันที่ 30 พฤษภาคม 2560

**วันสิ้นสุดสัญญา** วันที่ 24 มกราคม 2561 (มีการขยายระยะเวลาก่อสร้าง 30 วัน)

 เป็นสิ้นสุดวันที่ 20 กุมภาพันธ์ 2561

**ราคาก่อสร้าง** 28,900,000.00 บาท จำนวน 8 งวดงาน

 ส่งมอบงานและตรวจรับงานแล้ว



 **4.) โครงการก่อสร้างระบบระบายน้ำถนนมิตรภาพช่วงแยกตัดถนนบ้านกอกถึงแยกตัด**

**ถนนศรีจันทร์**

**เจ้าของโครงการ**  เทศบาลนครขอนแก่น

**ผู้ควบคุมงาน**  เทศบาลนครขอนแก่น

**ผู้รับจ้าง** บริษัท ไทยวัฒน์วิศวการทาง จำกัด

**วันเริ่มสัญญา** วันที่ 13 กรกฎาคม 2560

**วันสิ้นสุดสัญญา** วันที่ 7 กุมภาพันธ์ 2561

**ราคาก่อสร้าง** 47,980,000.00 บาท จำนวน 4 งวดงาน

**เบิกงบประมาณไปแล้ว** อยู่ระหว่างเบิกงวดงานที่ 1 จำนวน 11,995,000 บาท ( คงเหลือ 3 งวด )

|  |
| --- |
| **สรุปความก้าวหน้าของโครงการดังนี้** |
| **ผลงานตามแผนก่อสร้าง** | 100 % (วันที่ 7 กุมภาพันธ์ 2561 ) |
| **ผลงานก่อสร้างที่ทำจริง** | 85 % (วันที่ 28 มีนาคม 2561) |
| **แผนการเบิกจ่าย** | 100 % (วันที่ 7 กุมภาพันธ์ 2561 ) |
| **ผลการเบิกจ่าย** | 25 % (วันที่ 28 มีนาคม 2561) |
| **ปัจจุบันผู้รับจ้างกำลังดำเนินงาน** |
| **- งานในงวดงานที่ 2 , งวดงานที่ 3 , งวดงานที่ 4** |
| **- งานในงวดงานที่ 2** คงเหลืองานวางท่อเหลี่ยม 2x2 ม. อีก 100 ม.พร้อมถนน ค.ส.ล. |
| **- งานในงวดงานที่ 3** คงเหลืองานดาดคอนกรีตเกาะกลาง 25% , ท่อเหลี่ยม 2.4x2.4 ม. ลอดถนนศรีจันทร์ ขุดลอกสวนประตูเมือง 90% |
| **- งานในงวดงานที่ 4**  คงเหลืองานรางยู 65 ม.,ท่อ HDPE ลอดถนน 2 จุด , ถนน คสล. 915 ตร.ม.  (บริเวณ ถ.บ้านกอก) งานทาสีตีเส้นทั้งโครงการ 456.25 ตร.ม. |
| **ปัญหาอุปสรรค** |
| - การอนุญาตให้ใช้พื้นที่ของการรถไฟ , การขอสอบเขตที่ดินบริเวณข้างสวนประตูเมือง |
| - อุปสรรคด้านระบบสาธารณูปโภคเดิมในพื้นที่ เช่น ทีโอที , การประปา , CAT , True ฯลฯ |

 **5.) โครงการก่อสร้างท่อเหลี่ยมระบายน้ำ เพื่อเพิ่มประสิทธิภาพการระบายน้ำในเขตเมือง**

**ช่วงถนนเทพารักษ์แยกตัดถนนศรีจันทร์ ถึงแยกตัดซอย 5 พฤศจิกา**

**เจ้าของโครงการ** เทศบาลนครขอนแก่น

**ผู้ควบคุมงาน** เทศบาลนครขอนแก่น

**ผู้รับจ้าง** ห้างหุ้นส่วนจำกัด อึ้งแซเฮง

**วันเริ่มสัญญา** วันที่ 6 กรกฎาคม 2560

**วันสิ้นสุดสัญญา** วันที่ 3 ธันวาคม 2560

**ราคาก่อสร้าง** 11,500,000.00 บาท จำนวน 3 งวดงาน

**เบิกงบประมาณไปแล้ว** เบิกงวดงานที่ 1,2 แล้ว จำนวน 6,900,000 บาท ( คงเหลือ 1 งวด )

|  |
| --- |
| **สรุปความก้าวหน้าของโครงการดังนี้** |
| **ผลงานตามแผนก่อสร้าง** | 100 % (วันที่ 3 ธันวาคม 2560 ) |
| **ผลงานก่อสร้างที่ทำจริง** | 95 % (วันที่ 28 มีนาคม 2561) |
| **แผนการเบิกจ่าย** | 100 % (วันที่ 3 ธันวาคม 2560 ) |
| **ผลการเบิกจ่าย** | 60 % (วันที่ 28 มีนาคม 2561) |
| **ปัจจุบันผู้รับจ้างกำลังดำเนินงาน** |
| **- งานงวดงานที่ 3** คงเหลืองาน เปลี่ยนฝาบ่อพักเดิมเป็นฝาตะแกรงเหล็กหล่อ จำนวน 35 บ่อ |
|  งานทาสีตีเส้น 220 ตร.ม. |
|  งานอาคารบังคับน้ำ 1 แห่งพร้อมท่อระบายน้ำ ศก.1.50 ม. ประมาณ 25 ม. (ในพื้นที่รถไฟ) |
| **ปัญหาอุปสรรค** |
| - การอนุญาตให้ใช้พื้นที่ของการรถไฟ |
| - อุปสรรคด้านระบบสาธารณูปโภคเดิมในพื้นที่ เช่น ทีโอที , ระบบสายไฟฟ้าใต้ดินฯลฯ |

 ตอนนี้ทำงานได้ 58% เหลืองาน 2, 3 และ 4 ถ้าหนังสือตอบจากรถไฟมาภายในสัปดาห์หน้าก็จะใช้เวลาอีก 1 เดือน ก็จะแล้วเสร็จทั้งหมด เหลืองานบล็อก 2 เมตร เพราะว่ามันมีการสอบแนวเขตของสวนประตูเมือง เราขอใช้พื้นที่ทางรถไฟและส่วนของ ช.ทวี เพราะพื้นที่ที่เราทำไม่ได้คือพื้นที่ของทางรถไฟ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ผมกังวลมากเดือนเมษายน 2561 น้ำจะมา เมื่อประชาชนเห็นเราวางท่อแล้วเสร็จประชาชนก็จะคิดว่าเราทำเสร็จเรียบร้อย ทั้งที่ระบบเชื่อมต่อยังไม่เสร็จ

**นายธวัชชัย รื่นรมย์สิริ รองนายกเทศมนตรีนครขอนแก่น**

 ทางบริษัทไทยวัฒน์วิศวกรทางจำกัด ได้คุยนอกรอบกับทางรถไฟว่าเขาจะเชื่อมต่อเลย คาดว่าจะเสร็จก่อนที่เราจะสั่งหยุดงานสงกรานต์ 7 วันอันตราย เพราะว่าจะไม่มีคนงาน หลังสงกรานต์คนงานกว่าจะมาก็จะกินเวลาไปถึงวันที่ 20 – 21 เมษายน 2561 เพราะถ้าเข้างานปลายเดือนเมษายน 2561 จะเป็นเรื่อง เลยตัดสินใจทำการเชื่อมต่อก่อนเลย ระบบในการขออนุญาตก็ดำเนินไป

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 คือระบบการขออนุญาตก็ทำไป ทางผู้รับจ้างก็เชื่อมต่อก่อน เอาความเดือดร้อนของประชาชนเป็นที่ตั้ง เมื่อโครงการเหล่านี้เสร็จความคาดหวังของประชาชนคือน้ำจะไม่ท่วม Big C และโคว้ยู่ฮะ แต่ที่น่ากลัวก็คือน้ำจะมาบ้านกอก ซึ่งจะรองรับน้ำจากบ้านเป็ดแต่ถึงแม้จะท่วมแต่ถ้ามันระบายเร็วก็ไม่เป็นไร

**นายคมสันต์ สอนไว หัวหน้าฝ่ายจัดการสภาพแวดล้อมด้านวัสดุใช้งานแล้ว**

 ขออนุญาตครับ ณ ตอนนี้ที่เราวางท่อหน้า Big C และโคว้ยู่ฮะ มันจะไม่ท่วม แต่ตอนนี้ทางกรมทางหลวงเพิ่งมีโครงการวางท่อระบายน้ำ 1.20 เมตรทั้งสองฝั่ง เส้นถนนเหล่านาดีที่จะดึงน้ำจากหน้าการไฟฟ้ากับหมู่บ้านฉัตรเพชรที่น้ำท่วม ดึงเข้ามาเชื่อมกับเรา ของเขาจะแล้วเสร็จประมาณเดือนเมษายน 2561 ซึ่งเราได้ทำเรื่องชะลอไปถึงผู้ว่าราชการจังหวัดขอนแก่นแล้วครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ไม่รับน้ำตราบใดที่ท่อของเขายังไม่เสร็จ

**นายคมสันต์ สอนไว หัวหน้าฝ่ายจัดการสภาพแวดล้อมด้านวัสดุใช้งานแล้ว**

 ที่ผมจะนำเรียนคือ เราออกแบบไว้สำหรับรับน้ำภายในเขตเทศบาล บ้านกอก, Big C และโคว้ยู่ฮะ แต่ตอนนี้จะเป็นน้ำก้อนใหม่ที่จะมาเชื่อมต่อกับระบบของเรา ซึ่งเราได้ทำหนังสือไปยังกรมทางหลวง และผู้ว่าราชการจังหวัดขอนแก่น ให้ดำเนินการหาวิธีแก้ไขปัญหาแล้วครับ ถ้าเขามาเชื่อมจะทำให้น้ำบริเวณหมู่บ้านฉัตรเพชร น้ำที่อยู่นอกเขตเทศบาลฯ ทั้งหมดจะไหลมาที่เราหมดเลย

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 นำกระสอบทรายไปอุดปิดไว้เลย ต้องทำเพราะเราอุตส่าห์ออกแบบรับน้ำในเขตเทศบาลฯ แล้วเขามาฉวยโอกาสไม่แก้ปัญหา แล้วยังเอาน้ำมาใส่ในเขตเทศบาลฯ กลายเป็นโครงการของเราล้มเหลว โดยให้นำกระสอบทรายไปปิดตั้งแต่ตอนนี้เลย เพราะเราทำประตูกั้นน้ำไม่ทันอย่าไปรอตอนฝนมา บอกเลยว่าไม่รับ ผมใช้อำนาจ ผู้อำนวยการศูนย์ป้องกันและบรรเทาสาธารณภัยในเขตเทศบาลฯ เพื่อป้องกันเหตุที่อาจจะเกิดผลกระทบในเขตพื้นที่เศรษฐกิจชั้นใน ในวันนั้นควรจะมีบันทึกจากสำนักการช่างถึงนิติกร ว่าจะเกิดเหตุการณ์แบบนี้เพื่อความปลอดภัยเราจะทำแบบนี้ เสนอนายกเทศมนตรีฯ มา ให้นายกเทศมนตรีฯ เห็นชอบและลงนาม และดำเนินการปฏิบัติตามนั้น

  **6.) โครงการขุดลอกบึงแก่นนคร**

**นายยินชัย อานันทนสกุล ผู้อำนวยการสำนักการช่าง**

 ความก้าวหน้าโครงการขุดลอกบึงแก่นนคร

**เจ้าของโครงการ** จังหวัดขอนแก่น โดย ที่ทำการปกครองอำเภอเมืองขอนแก่น

**ผู้ควบคุมงาน** เทศบาลนครขอนแก่น

**ผู้รับจ้าง** ห้างหุ้นส่วนจำกัด ท่าพระคอนสตรัคชั่น

**วันเริ่มสัญญา** วันที่ 25 กรกฎาคม 2560

**วันสิ้นสุดสัญญา** วันที่ 19 กุมภาพันธ์ 2561 (มีการขยายระยะเวลาก่อสร้าง 20 วัน)

 เป็นสิ้นสุดวันที่ 11 กุมภาพันธ์ 2561

**ราคาก่อสร้าง** 24,000,000บาท จำนวน 6 งวดงาน

**เบิกงบประมาณไปแล้ว** 0 บาท คงเหลือ 24,000,000 บาท ( 6 งวด )

**ระยะเวลาตามสัญญา** สัญญาจ้าง เลขที่ 67/2560 ลงวันที่ 24 กรกฎาคม 2560 ระยะเวลา 210 วัน

 (รวมขยายเวลาเป็น 230 วัน) ใช้เวลาใน การก่อสร้างไปแล้ว 247 วัน เกินกำหนด

 สัญญาจ้าง 17 วัน ค่าปรับวันละ 24,000 บาทต่อวัน คิดเป็นค่าปรับรวม 408,000 บาท

|  |
| --- |
| **สรุปความก้าวหน้าของโครงการดังนี้** |
| **ผลงานตามแผนก่อสร้าง** | 100 % (วันที่ 11 กุมภาพันธ์ 2561 ) |
| **ผลงานก่อสร้างที่ทำจริง** | 35 % (วันที่ 28 มีนาคม 2561) |
| **แผนการเบิกจ่าย** | 100 % (วันที่ 11 กุมภาพันธ์ 2561 ) |
| **ผลการเบิกจ่าย** | 0 % (วันที่ 28 มีนาคม 2561) |
| **ปัจจุบันผู้รับจ้างกำลังดำเนินงาน** |
| - งานในงวดงานที่ 1, 2 แล้วเสร็จ |
| - งานในงวดงานที่ 3 อยู่ระหว่างดำเนินการ ขุดลอกดิน 64,400 ลบ.ม. และขนย้ายพร้อมปรับเกลี่ย |
| **ปัญหาอุปสรรค** |
| - ผู้รับจ้างเข้าดำเนินงานล่าช้า |
| - เครื่องจักรกลผู้รับจ้างไม่เพียงพอ (ประชุมเร่งรัดงานก่อสร้างพร้อมให้ผู้รับจ้างเพิ่มเครื่องจักร) |

 ตอนนี้มีการขยายเวลาไปแล้ว 20 วัน ตอนนี้โดนปรับเงินไปแล้ว 17 วัน ประมาณ 20,000 กว่าบาท ก็ได้มีการประชุมกับผู้รับจ้างหลายครั้งแล้ว ก็ได้ทราบว่าเขาจะนำเครื่องจักรมาเพิ่ม เราเลยแจ้งว่าทำไมไม่นำมาเพิ่มในช่วงแล้ง เอามาเพิ่มตอนน้ำมาก็ไม่มีประโยชน์แล้ว ซึ่งคาดว่าถ้าเขายังใช้เครื่องจักรเท่าเดิมกับปัจจุบันนี้ งานจะแล้วเสร็จประมาณเดือนมิถุนายน 2561 ซึ่งเราคิดว่าถ้าน้ำมาคงท่วม เราจึงได้แจ้งว่าถึงคุณจะนำรถเข้ามาตอนหลังก็คงไม่ได้ ตอนนี้ผู้รับงานทำงานได้จริงประมาณ 35% แจ้งเขาไปแล้วว่าให้เขาปรับแผนตั้งแต่ตอนนี้ และมีประชาชนเข้ามาถามว่าดินที่ขุดลอกเราเอาไปไหน เราได้แจ้งทางนายอำเภอไปแล้วว่า เราเอาไปไว้ที่บึงทุ่งสร้าง ซึ่งทางนายอำเภอได้อนุมัติตามโครงการของมหาวิทยาลัยขอนแก่น ไม่ได้นำไปถมในบึงทุ่งสร้าง ตอนนี้ทางผู้รับจ้างทำเบิกเงินไม่ได้ เนื่องจากเขาไม่ได้ทำตามแผนที่เราวางไว้ เราให้เขาขุดเป็นแปลง แต่เขาขุดเป็นหย่อมๆ กระจัดกระจาย ทำให้เราตรวจรับงานไม่ได้เราได้แนะนำเขาแล้วว่าให้ทำทางเดินรถให้แข็งแรง เพื่อสะดวกในการเข้า-ออก แต่เป็นปัญหาภายในของบริษัทผู้รับจ้าง ซึ่งเรื่องเทคนิคอะไรก็ได้แจ้งเขาไปแล้ว

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เราจะยกเลิกสัญญาจ้างของเขา คือมีอะไรที่เป็นเงื่อนไขไหม

**นายยินชัย อานันทนสกุล ผู้อำนวยการสำนักการช่าง**

 เขาต้องถูกปรับ 10% ซึ่งเราเช็ควันปรับอีกประมาณ 100 วันครับซึ่งเขาก็ทราบแล้วว่าเขาต้องถูกปรับ เขาต้องปรับเปลี่ยนแผนครับ ยังไงก็ต้องปรับไม่อย่างนั้นก็ไม่เสร็จ ถ้าอยากให้เสร็จทันเวลา รถขุด รถตัก รถขนจะต้องมี 50-60 คัน/วัน ถึงจะแล้วเสร็จ ซึ่งปัจจุบันวิ่งอยู่ 10-20 คัน

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 แผนสำรองถ้ากรณียกเลิกบริษัทผู้รับจ้างนี้

**นายยินชัย อานันทนสกุล ผู้อำนวยการสำนักการช่าง**

 เขาได้ทำคันกั้นน้ำไว้ใกล้กับสะพานข้าม เอาไว้สำหรับกั้นน้ำส่วนหนึ่ง ทางด้านทิศใต้หากมีฝนตกลงมาก็จะเข้าล็อคนี้ก่อนที่จะล้นออกมาถ้าเขาเร่งตรงนี้ตามคำแนะนำของเราได้ ถ้าเขาขุดลอกทันภายใน 2 – 3 สัปดาห์นี้ก็จะเก็บน้ำได้มากขึ้น

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 อธิบายแบบนี้ไม่เข้าใจ เดี๋ยวหาเวลาเอาผังมาให้ผมดูแล้วอธิบายผมว่า แผนที่ 1 ถ้าขุดไปเรื่อยๆจะเป็นแบบนี้ เดือนพฤษภาคม - มิถุนายน 2561 ฝนมาน้ำก็ท่วม แผนที่ 2 Buffer ที่ทำเตรียมไว้แบบนี้ ถ้าน้ำมาแบบนี้จะเป็นอย่างนี้ให้อธิบายผมอีกที ให้หาเวลามาคุยกับผมก่อนสงกรานต์

**ดร.กฤษณวรุณ ไชยนิจ ปลัดเทศบาลนครขอนแก่น**

คืออยากให้สำนักการช่าง ได้มีข้อมูลดินที่ขุดแล้วเอาไปไว้ที่ใด มีภาพถ่ายเป็นหลักฐานไว้ก็ดี

**นายยินชัย อานันทนสกุล ผู้อำนวยการสำนักการช่าง**

 เราได้คุยกับนายอำเภอแล้ว ทางท้องถิ่นจังหวัดขอนแก่นสอบถามมา เราได้แจ้งทางท้องถิ่นจังหวัดไปแล้วว่าโครงการนี้เป็นของทางอำเภอเมืองขอนแก่น เป็นผู้ว่าจ้างเราเป็นผู้ช่วยดูโครงการให้

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 คือมีประชาชนร้องเรียนเทศบาลฯ อยู่ 2 เรื่อง คือ 1.) เทศบาลนครขอนแก่นได้ขออนุญาตหรือไม่สาระสำคัญโครงการนี้ไม่ได้ใช้งบประมาณของเทศบาลฯ เป็นงบประมาณของจังหวัดขอนแก่น จัดซื้อจัดจ้างเอง แล้วจังหวัดฯในฐานะเจ้าของโครงการ เจ้าของพื้นที่โดยตรง เจ้าของจังหวัดโดยตรงจึงไม่จำเป็นต้องให้เทศบาลทำเรื่องขออนุญาตหรือไม่อนุญาต ไม่ใช่ความรับผิดชอบของเทศบาลฯ 2.) ดินที่นำไปไม่ได้นำไปถมในบึงทุ่งสร้าง แต่นำไปทำ Buffer ป้องกันน้ำท่วมอยู่รอบบึงทุ่งสร้าง โดยผ่านการเห็นชอบจากนายอำเภอแล้ว 3.) ปริมาตรของดินที่ขุดกับปริมาตรของดินที่นำไปถม ตรงนี้ขอให้ระมัดระวังให้มันชัดเจน

**นายยินชัย อานันทนสกุล ผู้อำนวยการสำนักการช่าง**

 ตรงนี้ขอนำเรียนเพิ่มเติม ซึ่งเราได้คุยกับนายอำเภอเมืองขอนแก่น และทางป่าไม้จังหวัดขอนแก่นแล้วงานโครงการนี้ไม่ต้องขออนุญาต เพราะเป็นการฟื้นฟูสภาพแวดล้อมของบึงขอนแก่น

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ซึ่งตรงนี้เป็นอำนาจหน้าที่ของนายอำเภอเมืองขอนแก่น นายอำเภอฯ มอบให้เทศบาลฯ ดูแล ซึ่งการดำเนินการเป็นของอำเภอฯ เทศบาลไม่ได้เกี่ยวข้อง ปรากฏว่าถนนที่นำดินที่ขุดลอกบึงแก่นออกไป ถนนทรุดเรื่องนี้ให้มีแผนเพิ่มเติมของเทศบาลฯ ปรับปรุงถนน Overlay รอบบึงแก่นนคร เข้าแผนพัฒนาเทศบาลฯ ไว้ก่อนเลย ส่วนจะใช้เงินงบประมาณใดก็ค่อยมาว่ากันอีกที งบประมาณเท่าใดให้ประมาณการเอาไว้

 **7.)** **โครงการจ้างเหมาก่อสร้างติดตั้งลิฟท์บริเวณสะพานลอยหน้า บขส.**

**นายยินชัย อานันทนสกุล ผู้อำนวยการสำนักการช่าง**

 ต่อไปเป็นโครงการติดตัวลิฟท์บริเวณสะพานลอยหน้า บขส.

**เจ้าของโครงการ**  เทศบาลนครขอนแก่น

**ผู้ควบคุมงาน**  เทศบาลนครขอนแก่น

**ผู้รับจ้าง**  ห้างหุ้นส่วนจำกัด ธ.ธีราการโยธา

**วันเริ่มสัญญา** วันที่ 1 พฤศจิกายน 2560

**วันสิ้นสุดสัญญา** วันที่ 28 กุมภาพันธ์ 2561

**มูลค่าโครงการ** 1,699,500.00 บาท จำนวน 1 งวดงาน

**เบิกงบประมาณไปแล้ว** 0 บาท คงเหลือ 1,699,500.00 บาท ( 1 งวด )

**ระยะเวลาตามสัญญา** สัญญาจ้าง เลขที่ 5/2561 ลงวันที่ 31 ตุลาคม 2560 ระยะเวลา 120วัน

 **(สั่งหยุดการก่อสร้าง เพื่อรอโครงการสะพานลอยข้ามถนนประชาสโมสรบริเวณ**

 **หน้าสถานีขนส่งแห่งที่ 1 จังวัดขอนแก่น ดำเนินการแล้วเสร็จ เนื่องจากเป็นงาน**

 **ที่ต่อเนื่องกัน**)

|  |
| --- |
| **สรุปความก้าวหน้าของโครงการดังนี้** |
| **ผลงานตามแผนก่อสร้าง** |  (สั่งหยุดการก่อสร้าง เพื่อรอสัญญาสะพานข้าม โดยเทศบาลนครขอนแก่น) |
| **ผลงานก่อสร้างที่ทำจริง** |  (สั่งหยุดการก่อสร้าง เพื่อรอสัญญาสะพานข้าม โดยเทศบาลนครขอนแก่น) |
| **แผนการเบิกจ่าย** |  (สั่งหยุดการก่อสร้าง เพื่อรอสัญญาสะพานข้าม โดยเทศบาลนครขอนแก่น) |
| **ผลการเบิกจ่าย** |  (สั่งหยุดการก่อสร้าง เพื่อรอสัญญาสะพานข้าม โดยเทศบาลนครขอนแก่น) |
| **ปัจจุบันผู้รับจ้างกำลังดำเนินงาน** |
| - (สั่งหยุดการก่อสร้าง) |
| - โครงการปรับปรุงสะพานลอยหน้า บขส. อยู่ระหว่างจัดทำราคากลาง ครั้งที่ 4  |

 ตอนนี้ได้ชะลอไปเนื่องจากว่า สำนักการคลังได้มีหนังสือเรื่องค่า K (รายการอนุมัติเงินชดเชยค่างานสิ่งก่อสร้าง) ผมจึงได้ทำบันทึกไปถึงผู้บริหารให้นัดประชุม เพราะตามระเบียบฯใหม่การประกวดราคาใดต้องตัดสินใจว่าจะใช้ค่า K หรือไม่ ซึ่งเราจะมีการประชุมระดับผู้บริหารและหัวหน้าส่วนการงาน และนิติกรด้วยว่าจะกำหนดในเกณฑ์ใด เช่น จะกำหนดที่ระยะเวลา หรือ กำหนดวงเงิน ซึ่งเงินค่า K นี้ไม่ได้เบิกจากเทศบาลฯ เป็นเงินที่เบิกจากส่วนกลางแต่ในสัญญาจะต้องกำหนดเขียนเข้าไปตามสูตร โดยจะเขียนเหมือนในอดีตซึ่งจะมีการพิสูจน์อะไรต่างๆ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ฉะนั้นแจ้งสำนักการสาธารณสุขฯที่เดิมทีวันที่ 5 เมษายน 2561 เวลา 13.30 น. เราประชุมกรรมการ RTI ขอเป็นการประชุมค่า K นี้ก่อน เพราะว่างานตรงนี้เราเลื่อนมาหลายครั้งแล้ว เลื่อน RTI ไปวันที่ 11 เมษายน 2561 เวลา 10.00 น. โดยที่ให้จัดระบบว่ากรรมการมีใครบ้าง มันจะต้องใช้กรรมการชุดใด ให้สำนักการคลังและสำนักการช่างไปดูให้เรียบร้อยว่าเกี่ยวข้องกับใครบ้าง ถ้าใช้กรรมการชุดนี้ประชุมแล้วใช่ก็คือใช่ ถ้าไม่ใช่ก็มาคุยกันวันที่ 5 เมษายน 2561 ให้เรียบร้อย เพราะมันมีผลกระทบกับราคาก็ต้องหยุด และโครงการนี้ตั้งงบประมาณมา 2 ปีแล้วไม่เสร็จสักที ตอนนี้สะพานลอยหน้าโรงพยาบาล ทั้ง 2 แห่งโดยเฉพาะ โรงพยาบาลศูนย์ ฯ นี้คนชมเยอะมากคนมาใช้เยอะมาก แต่สะพานลอยหน้า บขส. ออกแบบดีที่สุดมีแผงโซล่าเซลล์ เพื่อผลิตไฟฟ้าเอาไว้ใช้เลี้ยวไฟฟ้าในสะพานลอย แต่ที่ทำราคามา 2 – 3 ปีนี้ ตอนนี้ไม่มีใครกล้ามาประมูล ให้หาข้อมูลมาประชุมในวันที่ 5 เมษายน 2561 เพื่อคุยกันให้จบ ถ้าไม่มีผู้มาประมูล จะหาวิธีแบบเฉพาะเจาะจงอย่างไรจะได้ตัดสินใจได้ว่าที่ไปที่มาเป็นอย่างไร ถ้าคุยกันให้จบในวันที่ 5 เมษายน 2561 ได้ก็จะได้ทำ Timeline ได้ว่าจะเปิดประมูลเมื่อไหร่ ได้ผู้รับเหมาเมื่อใด แบบไหน อย่างไร และสุดท้ายถ้าไม่ได้ผู้รับเหมาจะได้ทำวิธีแบบเฉพาะเจาะจง แล้วเงินงบประมาณที่กันเอาไว้มันกันได้ถึงเมื่อใด กันได้อีกหรือไม่มันจะตกไปหรือยัง ต้องเร่งทำสัญญาภายในระยะเวลาอะไรแบบไหน สำนักการช่างไปดูรายละเอียดมาพร้อมเลยนะครับ

 **8.) โครงการจ้างเหมาก่อสร้างปรับปรุงสะพานลอยหน้าโรงพยาบาลศรีนครินทร์ขอนแก่น**

**นายยินชัย อานันทนสกุล ผู้อำนวยการสำนักการช่าง**

โครงการจ้างเหมาก่อสร้างปรับปรุงสะพานลอยหน้าโรงพยาบาลศรีนครินทร์ขอนแก่น ตอนนี้อยู่ระหว่างการทดสอบระบบลิฟท์ แต่ว่าแล้วเสร็จ 95% คาดว่าจะแล้วเสร็จแล้ว

**เจ้าของโครงการ** เทศบาลนครขอนแก่น

**ผู้ควบคุมงาน** เทศบาลนครขอนแก่น

**ผู้รับจ้าง** กิจการร่วมค้า โฮมแอนด์บีที

**วันเริ่มสัญญา** วันที่ 11 พฤศจิกายน 2560

**วันสิ้นสุดสัญญา** วันที่ 10 มีนาคม 2561

**ราคาก่อสร้าง** 2,588,000.00 บาท จำนวน 2 งวดงาน

**เบิกงบประมาณไปแล้ว** 0 บาท คงเหลือ 2,588,000.00 บาท ( 2 งวด )

**ระยะเวลาตามสัญญา**  สัญญาจ้าง เลขที่ 7/2561 ลงวันที่ 10 พฤศจิกายน 2560 ระยะเวลา 120 วัน

 ใช้เวลาใน การก่อสร้างไปแล้ว 138 วัน เกินกำหนดสัญญาจ้าง 18 วัน ค่าปรับวันละ

 2,588 บาทต่อวัน คิดเป็นค่าปรับรวม 46,584 บาท (ถึงวันที่ 27 มีนาคม ๒๕61)

|  |
| --- |
| **สรุปความก้าวหน้าของโครงการดังนี้** |
| **ผลงานตามแผนก่อสร้าง** | 100 % (วันที่ วันที่ 10 มีนาคม 2561 ) |
| **ผลงานก่อสร้างที่ทำจริง** | 95 % (วันที่ 27 มีนาคม 2561) |
| **แผนการเบิกจ่าย** | 100 % (วันที่ 30 มีนาคม 2561 ) |
| **ผลการเบิกจ่าย** | 0 % (วันที่ 27 มีนาคม 2561) |
| **ปัจจุบันผู้รับจ้างกำลังดำเนินงาน** |
| - งานในงวดงานที่ 1 แล้วเสร็จ |
| - งานในงวดงานที่ 2 อยู่ระหว่างดำเนินการ ติดตั้ง และ ตรวจสอบระบบลิฟท์ |
| **ปัญหาอุปสรรค** |
| - ผู้รับจ้างเข้าดำเนินงานล่าช้า |

 **9.) โครงการจ้างเหมาก่อสร้างปรับปรุงสะพานลอยหน้าโรงพยาบาลศูนย์ขอนแก่น**

**นายยินชัย อานันทนสกุล ผู้อำนวยการสำนักการช่าง**

**เจ้าของโครงการ** เทศบาลนครขอนแก่น

**ผู้ควบคุมงาน** เทศบาลนครขอนแก่น

**ผู้รับจ้าง** ห้างหุ้นส่วนจำกัด ภ.ถัธรดีไซน์ แอนด์ คอนสตรัคชั่น

**วันเริ่มสัญญา** วันที่ 18 ตุลาคม 2560

**วันสิ้นสุดสัญญา** วันที่ 15 มกราคม 2561

**ราคาก่อสร้าง** 670,000.00 บาท จำนวน 1 งวดงาน

**เบิกงบประมาณไปแล้ว** โครงการแล้วเสร็จ เมื่อวันที่ 21 กุมภาพันธ์ 2561

**ระยะเวลาตามสัญญา** สัญญาจ้าง เลขที่ 3/2561 ลงวันที่ 17 ตุลาคม 2560 ระยะเวลา 90 วัน

ใช้เวลาใน การก่อสร้างไปแล้ว 127 วัน เกินกำหนดสัญญาจ้าง 37 วัน ค่าปรับวันละ 670 บาทต่อวัน คิดเป็นค่าปรับรวม 24,790 บาท

|  |
| --- |
| **สรุปความก้าวหน้าของโครงการดังนี้** |
| **ผลงานตามแผนก่อสร้าง** | 100 % (วันที่ วันที่ 15 มกราคม 2561) |
| **ผลงานก่อสร้างที่ทำจริง** | 100% (วันที่ 21 กุมภาพันธ์ 2561 ) |
| **แผนการเบิกจ่าย** | 100 % (วันที่ 15 มกราคม 2561) |
| **ผลการเบิกจ่าย** | 100% (วันที่ 21 กุมภาพันธ์ 2561 ) |
| **ปัจจุบันผู้รับจ้างกำลังดำเนินงาน** |
| - ผู้รับจ้างส่งมอบงานงวดสุดท้าย คณะกรรมการตรวจการจ้างตรวจรับเรียบร้อยแล้ว |

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ตรงนี้แปลว่าเกินแล้วต้องมีค่าปรับ เกินไป 37 วันประมาณ 20,000 กว่าบาท ติดตั้งไดโนเสาร์แล้วผมก็คิดต่อไปว่าอยากจะติดตั้งไฟ LED สีเหลือง เพราะตอนกลางคืนจะมืดมากถ้าติดไฟ LED ไดโนเสาร์จะเหลืองสวยเลยครับ ตรงแคนก็ติด LED แบบแท่งไปด้วยครับ มอบหมาย ผอ.ธวัชชัย ไปดำเนินการใช้งบฯ วัสดุก็ได้เมื่อได้รับมอบสะพานลอยและลิฟท์ก็สามารถเข้าดำเนินการได้เลยเพื่อใช้เป็นลิฟท์ต้นแบบ

  **10.การก่อสร้างอาคารสำนักงานหลังใหม่และหาที่ทำการใหม่ชั่วคราวของสำนักการสาธารณสุขและสิ่งแวดล้อม**

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ต่อไปเป็นการก่อสร้างอาคารสำนักงานหลังใหม่ และหาที่ทำการใหม่ชั่วคราวของสำนักการสาธารณสุขฯ ได้ข้อยุติใหม่แบบนี้นะ ให้สรุปเป็นรายงานการประชุมคณะผู้บริหารและหัวหน้าส่วนการงานเทศบาลนครขอนแก่น

 1.) สืบเนื่องจากชั้นที่ 3 ของอาคารสำนักการสาธารณสุขฯ ร้าวและได้มีการสั่งงดใช้อาคารเนื่องจากมีความเสี่ยงอาจทำให้เกิดเหตุการณ์อาคารทรุดตัวจากชั้น 3 ในตอนนั้นมีแผนเอาไว้ว่าจะรื้อและสร้างใหม่โดยขณะนี้ ได้เห็นชอบให้สำนักการสาธารณสุขฯ ไปเช่าที่ทำการใหม่ (ชั่วคราว) ตึกตรงโรงภาพยนต์ปริ๊นซ์ (เก่า) ประมาณ 500 ตารางเมตร ราคาเช่าประมาณ 150,000บาท แต่เราต่อรองราคาได้ 100,000 บาท ตกตารางเมตรละ 200 บาท ทำสัญญาเช่าไปแล้ว กำหนดวันไว้ว่า 1 พฤษภาคม 2561 เป็นต้นไปแต่ถ้าจะให้ดีไปดูวันฤกษ์ดีในการย้าย จะย้ายบ้านก็ต้องดูฤกษ์ก่อนแล้วไปทำการประชาสัมพันธ์ในการย้ายให้ทราบโดยทั่วกัน ทำผังทำแผนที่ให้เรียบร้อยก่อน มีกี่ฝ่าย มีกี่ส่วน มีกี่งาน แล้วพื้นที่ทั้งหมด 500 ตารางเมตรอาจจะตรงกันหรือเยื้องกันอย่างไร ทำผังที่ทำงาน ผังที่ให้บริการ ทำให้เรียบร้อยจะจัดหาวัสดุครุภัณฑ์อะไรที่สามารถหาในระบบได้หรือของเดิมที่มีอยู่ที่สามารถย้ายไปได้ก็ให้ดำเนินการ กำหนดวันย้ายอยู่ 2 อย่างคือย้ายของเข้าไปและย้ายเข้าไปอยู่ โดยให้ทำการย้ายในเดือน พฤษภาคม 2561 แล้วประชาสัมพันธ์แจ้งประชาชนล่วงหน้า สำนักการสาธารณสุขฯ เริ่มเตรียมตัวหรือยังมีการสั่งการไปแล้วทีนี่เราย้ายไปอยู่แบบนี้สัญญาเช่าปีต่อปี เราก็ต้องเป็นปีๆไป แล้วผูกพันเอาไว้ว่า 2 ปี ให้แจ้งเจ้าของสัญญา

 2.) สืบเนื่องจากการย้ายออกเดิมทีจะทุบอาคารนี้แต่มีความคิดใหม่จากสำนักการช่างว่าชั้น 3 มีปัญหา ถ้าหากว่าเรารื้อแค่ชั้นที่ 3 ข้อมูล ณ วันที่ 27 มีนาคม 2561 การลดน้ำหนักจะไม่มีปัญหา แล้วทำโครงหลังคาใหม่ที่เบาและสวยงามอาคารเดิมจะยังใช้การได้อยู่ แต่ผมรอสำนักการช่างสรุปถ้าเป็นไปตามแผนใหม่ไม่รื้ออาคารสำนักการสาธารณสุขฯ แต่จะสร้างอาคารสำนักงานใหม่ เป็นอาคารขนาดใหญ่ ลานจอดรถที่อยู่ข้างสำนักการคลังทั้งหมด และบ้านพักทั้งหมดใช้พื้นที่ตรงนั้นสร้างอาคารสูง 5 - 6 ชั้นเลยต้องการพื้นที่ประมาณ 3,000 ตารางเมตร เพื่อให้บ้านประชาสัมพันธ์, บ้านฝ่ายอำนวยการ, บ้านฝ่ายส่งเสริมฯ และศูนย์ยานพาหนะ มาอยู่รวมที่อาคารใหม่และจะมีพื้นที่ลานจดรถใหม่ ถ้าเป็นแบบนี้การบริการจัดการพื้นที่จะมีอาคารรับรองไม่ต่ำกว่า 15 - 20 ปีอย่างน้อย เป้าหมายถ้าเป็นอาคาร 5 ชั้น จะมีพื้นที่สำนักงาน 3 ชั้น, ห้องประชุมใหญ่ 1 ชั้น และห้องประชุมย่อย 1 ชั้น ก็น่าจะเพียงพอ แต่ถ้าทำ 6 ชั้นได้เพื่อให้ได้พื้นที่ 3,000 ตารางเมตร และอยากให้เชื่อมต่ออาคารเก่าและใหม่ มีทางเดินร่วมกันส่วนสำนัก/กองใดอยู่ตรงไหนค่อยคุยกันอีกที

**นายอภิชาติ วิศิษฐารักษ์ ผู้อำนวยการส่วนควบคุมการก่อสร้างฯ**

 เรียนท่านนายกเทศมนตรีครับ ได้คุยกับทีมสถาปนิกมี Concept คร่าวๆ ว่าอาคารที่จะสร้างใหม่นี้ เรามีแนวคิดว่าชั้นที่ 1 จะย้ายฝ่ายทะเบียนราษฎรและบัตรเข้ามาอยู่ เพราะถ้าเปิดโล่งอาคารที่ชั้นล่างจะเป็นพื้นที่ให้บริการที่สวยขึ้น ชั้นที่ 2 เป็นห้องทำงานท่านนายกเทศมนตรีฯ และสำนักปลัดเทศบาล, ห้องปลัดเทศบาล และ รองปลัดเทศบาลฯ ส่วนชั้นที่ 3 จะเป็นฝ่ายอำนวยการ, ฝ่ายส่งเสริมฯ และฝ่ายประชาสัมพันธ์ ชั้นที่ 4 จะเป็นห้องประชุมย่อยส่วนชั้นที่ 5 เป็นห้องประชุมใหญ่

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เราจะย้ายสำนักการศึกษามาด้วย อาจจะให้อยู่ตรงชั้นล่างกับฝ่ายทะเบียนราษฎร์ ฯ

**นายอภิชาติ วิศิษฐารักษ์ ผู้อำนวยการส่วนควบคุมการก่อสร้างฯ**

 ถ้ามีสำนักการศึกษาต้องเพิ่มอีก 1 ชั้นครับ เป็นอาคาร 6 ชั้น

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ถ้าสำนักการศึกษาย้ายไปอยู่อาคารใหม่ ชั้นล่างของอาคารสำนักงานเดิมยกให้สำนักการคลัง ส่วนตรงที่สำนักการศึกษาอยู่ (เดิม) ให้ห้องร้องเรียนไปอยู่ตรงนั้น สำนักการสาธารณสุขฯ ก็อยู่ตรงอาคารเดิมที่ปรับปรุงใหม่ กองวิชาการฯคือตึกที่กำลังสร้าง อาจมีบางฝ่ายมาอยู่ตึกใหม่ หลักๆประมาณนี้อาคารใหม่ที่ว่านี้ประมาณ 60 ล้านบาท แล้วตั้งงบประมาณตกแต่งอีกสัก 20 – 30 ล้านบาท ส่วนครุภัณฑ์สำหรับห้องประชุม และครุภัณฑ์สำนักงาน ก็ตั้งงบประมาณเอาไว้

**นายอภิชาติ วิศิษฐารักษ์ ผู้อำนวยการส่วนควบคุมการก่อสร้างฯ**

 ผมเสนอว่าถ้าได้ตัวอาคารโล่งๆ ก่อนเพราะ ระหว่างการก่อสร้างอาคารเรายังมีเวลาที่จะมาดูว่าจะกั้นห้องแบบใด ใส่เครื่องปรับอากาศยังไง เรายังมีเวลาที่จะมาคุยกันว่าจะเพิ่มอะไรแบบไหน

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 สิ่งที่ผมห่วงคือมันต้องเข้าแผนพัฒนาเทศบาลฯ ดังนั้นถ้าผมตั้งงบประมาณแบบพอไปได้ไม่ขาดแคลนมากเกินไปก็คือตั้งไว้ที่ 80 ล้านบาท มันจะกลายเป็นค่าก่อสร้าง, ค่าปรับปรุงตกแต่ง, ค่าครุภัณฑ์ ตั้งไว้ที่ 80 ล้านบาท

**นายอภิชาติ วิศิษฐารักษ์ ผู้อำนวยการส่วนควบคุมการก่อสร้างฯ**

 อีกแนวทางหนึ่งคือทำเฉพาะแต่ตัวอาคารโล่งๆ เพราะเรายังมีเวลาที่จะมากำหนดรายละเอียดเพิ่มเติมในแผนพัฒนาเทศบาลฯ ในช่วงระยะเวลาที่ก่อสร้าง

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ใจจริงผมอยากให้ทำด้วยกันทีเดียว สิ่งที่กังวลคือถ้าไม่ทำพร้อมกันทีเดียว อันนั้นมารออันนี้สุดท้ายจะใช้ก็ไม่ได้ใช้ ถ้าจะทำก็ตั้งงบประมาณให้เสร็จเรียบร้อยทีเดียว ลองดูละกันว่า 80 ล้านบาท มันพอทำได้หรือไม่ถ้ามันทำได้ก็คือคือโยกของเก่ามาไว้ของใหม่ ใน 80 ล้านบาทคือทุบอาคารทะเบียนราษฎรฯ, ทุบบ้านฝ่ายอำนวยการ,บ้านฝ่ายประชาสัมพันธ์, บ้านฝ่ายส่งเสริมฯ และศูนย์ยานพาหนะ และปรับปรุงสำนักการสาธารณสุข ฯ

**นายอภิชาติ วิศิษฐารักษ์ ผู้อำนวยการส่วนควบคุมการก่อสร้างฯ**

 โดยประมาณการโครงการนี้จะไม่ประสบความสำเร็จ เพราะหาข้อสรุปไม่ได้ ถ้าลงรายละเอียดแล้วจะเอาอย่างนั้นอย่างนี้หาข้อสรุปไม่ได้ มันจะยืดยาวไปอีกเป็นปีๆ กว่าจะได้เริ่มลงมือคือถ้าจะเอารายละเอียดนะครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เอาแบบนี้ในเบื้องต้น ต้องเอารายละเอียดเบื้องต้นเพื่อเข้าแผนพัฒนาเทศบาลฯ เพราะเรายังไม่ได้ตั้งไว้ในแผน แผนพัฒนาเทศบาลฯ (เพิ่มเติม) เราได้ทำไว้ไหมครับ รอบสุดท้ายที่จะเข้าแผนพัฒนาเทศบาลฯ (เพิ่มเติม) คือปลายเดือนเมษายน 2561 นี้ตั้งเข้าแผนพัฒนาเทศบาลฯ 4 ปีแล้ว มันถึงจะมาพูดต่อในเรื่องงบประมาณได้ เพราะเราจะเปิดประชาคม เพื่อเปิดทำแผนพัฒนาเทศบาลฯ(เพิ่มเติม) 4 ปี ปลายเดือนเมษายน 2561 ถ้าเราไม่ตั้งเป็นกรอบไว้แล้วเข้าแผนพัฒนาเทศบาลเอาไว้ เราไม่สามารถดำเนินการต่อไปได้ ถ้าเช่นนั้นถ้ารอเวลา 1 ปี เพื่อพูดรายละเอียดก็ไม่สามารถทำอะไรได้เลย แต่ถ้าเป็นไปตามที่ผมพูด ถามว่า 80 ล้านบาท ทำอะไรได้ไหม คือตอนนี้โครงสร้าง 3,600 ตารางเมตร ผมมั่นใจว่าตอบโจทย์ครบหมดแล้ว สำหรับทุกสำนัก/กอง ถ้าบอกว่าต้องการรายละเอียดมากๆ ก็ไม่ไหว แต่ถ้าแบบหยาบๆ ก็ได้ ดังนั้นถ้าตั้งเป้าใหญ่ไว้ที่ 80 ล้านบาท ก็จะมีเงินงบประมาณสำหรับตกแต่งครุภัณฑ์อีก 24 ล้านบาท เขียนแบบนี้เข้าแผนพัฒนาเทศบาลฯ ไปก่อนได้หรือไม่ ส่วนรายละเอียดมาคุยกันต่อ

**นายอภิชาติ วิศิษฐารักษ์ ผู้อำนวยการส่วนควบคุมการก่อสร้างฯ**

หรือว่าจะแยกงบประมาณตัวอาคารและงบประมาณตกแต่งแยกเป็น 2 ก้อน เข้าแผนพัฒนาเทศบาลฯพร้อมกันเพื่อให้มันเดินได้ก่อนโดย วิธีที่1 รวมสัญญาเข้าด้วยกันเป็น 1 สัญญา วิธีที่2 แยกเป็น 2 สัญญา 60 ล้านบาท/ 20 ล้านบาท

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เป็นสัญญาเดียวได้ไหมครับ จะได้ไม่ยุ่งยากเหมือนสวนหนานหนิงท่านอื่นมีความเห็นว่าอย่างไร

**นายยินชัย อานันทนสกุล ผู้อำนวยการสำนักการช่าง**

 จริงๆ ถ้าเราชัดเจนแล้วเรื่องตารางเมตร ที่นายกเทศมนตรีฯ อธิบายก็จบแล้วครับ เพราะว่าทุกวันนี้ใครใช้พื้นที่เท่าไหร่ก็พอทราบแล้ว ส่วนเรื่องระบบไฟฟ้าก็เหมา ส่วนลิฟท์เราก็แยกอาจเอาสเป็คเดิมที่เคยออกแบบไว้ในอาคารเป็นหลัก นายกเทศมนตรีฯ อาจจะต้องเปิดกว้างเรื่องงบประมาณอีกนิดหนึ่งคือบวกลบ 10 ล้านบาท

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ดังนั้นอาคารรวมลิฟท์ 60 ล้านบาท งบตกแต่งและครุภัณฑ์อีก 20 ล้านบาทส่วนจะเขียนโครงการอย่างไร ให้รองนายกฯ ธวัชชัย และ ผอ.ยินชัย ไปดำเนินการจะเขียนแยกหรือรวมพิจารณาดูความเหมาะสม เป้าหมายผมเดือนเมษายน 2561 จะต้องเข้าแผนพัฒนาเทศบาลฯ (เพิ่มเติม) แล้วหลังเดือนเมษายน 2561 มาคุยกันในรายละเอียด ประชุมสภาเทศบาลขอนแก่นเดือนเมษายน 2561 ยังไม่เข้าโครงการจ่ายขาดเงินสะสมเรื่องอาคารนะ สาระสำคัญของผมคือให้มันเข้าแผนพัฒนาเทศบาลฯ ก่อน ส่วนคุณจะเขียนโครงการแยกหรือรวมเท่านั้นเอง รายละเอียดต้องใช้เวลาครับ

**นายอภิชาติ วิศิษฐารักษ์ ผู้อำนวยการส่วนควบคุมการก่อสร้างฯ**

 ประเด็นก็คือแผนพัฒนาโครงการเทศบาลฯ มันต้องกำหนดปีที่จะเข้าปีงบประมาณ 2561 หรือ 2562 ถ้าใช้จ่ายขาดเงินสะสมจะต้องเข้าร่วมภายในปีนี้ ถ้าปีนี้เราจะทำรายละอียดเพื่อใช้เงินไม่ทัน

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ไม่เป็นไรเข้าแผนพัฒนาเทศบาลฯ จ่ายขาดเงินสะสมปีงบประมาณ 2562 ก็ได้จะได้มีเวลาคิด แต่ผมอยากให้ทันปีงบประมาณ 2561

**นางรุ่ง วิศิษฐารักษ์ ผู้อำนวยการสำนักการคลัง**

 ขออนุญาตท่านนายกเทศมนตรีฯ เนื่องจากว่าเป็นอาคารและมีมูลค่า 80 ล้านบาท ตามวงเงินที่ท่านนายกเทศมนตรีฯ กำหนดอยากให้ตั้งในปีงบประมาณ 2562 น่าจะดีกว่าเพราะว่าลักษณะของการใช้เงินสะสมส่วนใหญ่เขาจะท้วงในเรื่องของการก่อสร้างอาคาร ถึงแม้ว่าหลักเกณฑ์เดิมมันยกเลิกไปแล้วก็ตาม แต่เวลาคนตรวจนี้เขาก็จะมองว่าไม่ใช่เรื่องกรณีความจำเป็นเร่งด่วนก็อยากเสนอว่าให้ตั้งในปีงบประมาณ 2562 ถ้าเงินงบประมาณลงทุนที่จะดำเนินการเพื่อแก้ไขปัญหาความเดือนร้อนของประชาชนไม่พอ เราค่อยไปใช้เงินสะสมน่าจะดีกว่าค่ะ

**นายธวัชชัย รื่นรมย์สิริ รองนายกเทศมนตรีนครขอนแก่น**

 ถ้างั้นเรื่องโครงการแก้ไขปัญหาความเดือนร้อนก็ไปใช้เงินจ่ายขาดเงินสะสมให้หมดในปีนี้แล้วปีหน้าก็ใช้งบประมาณ 80 ล้านบาทก็นำมาสร้างอาคาร ส่วนที่เหลือ 20 ล้านบาทก็นำมาใช้ในโครงการใหญ่ๆ บางโครงการก็พอแล้ว เวลาทำแบบจะได้มีเพิ่มมากขึ้นเพราะเงินจ่ายขาดเงินสะสมเราใช้ได้ 200 กว่าล้านบาท

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เรานัดวันประชุม 5 เมษายน 2561 หลังจากประชุมเรื่องค่า K เสร็จก็ประชุมงบประมาณต่อเลย สรุปตามนี้คือ อาคารที่ทำการชั่วคราว (สำนักการสาธารณสุขฯ) ให้ไปเตรียมพื้นที่ เตรียมกระบวนการให้เรียบร้อยส่วนเรื่องการก่อสร้างอาคารสำนักงานใหม่ เป้าหมายตั้งงบประมาณปี 2562 โดยเอาภารกิจปัญหาความต้องการของประชาชน โครงการต่างๆภาคประชาชนหรืออื่นๆใช้เงินจ่ายขาดเงินสะสมตามระเบียบฯที่สามารถจ่ายได้ก็เอาให้หมด

 **11.) การเตรียมการป้องกันน้ำท่วมช่วงฤดูฝน**

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เรื่องนี้ให้รองนายกฯ มนตรี, รองนายกฯ ธวัชชัย และปลัดเทศบาลฯ เตรียมการประชุมเตรียมการแก้ไขปัญหาป้องกันน้ำท่วมในช่วงฤดูฝนมีแผนอย่างไร เรามีกี่โซนที่มีปัญหาน้ำท่วมซ้ำซาก ผมให้ลงในรายละเอียดว่าโซนนั้นๆมันท่วม มันเคยท่วม และมันยังท่วมอยู่ ที่ผ่านมาตั้งรับมาโดยตลอด เวลามีน้ำท่วมก็ใช้เครื่องสูบน้ำบ้าง เอารถแบ็คโฮไปขุดบ้าง ก็ทำอยู่แบบนี้ดูไม่เหมาะสม ต้องดูว่าในปีงบประมาณ 2560 นี้ จากทั้งหมด 11 โซน 29 พื้นที่ กรณีเป็นโซนครอบคลุมโครงการอะไรที่เข้าไปแก้ไขปัญหา กรณีเป็นพื้นที่ 29 พื้นที่นี้มีโครงการอะไรรองรับ ถ้าเป็นวันนี้พอมีโครงการท่อระบายน้ำขนาดใหญ่ที่สูงในพื้นที่ Big C, โคว้ยู่ฮะ และบ้านกอก ซึ่งจะต้องตัดออก เพราะมีโครงการเหล่านี้รองรับแล้วถนนรอบศาลหลักเมือง พอมีโครงการนี้รอบศาลหลักเมืองจะไม่มีน้ำท่วมใช่หรือไม่ พื้นที่เหล่านี้ให้มีการเขียนโครงการรองรับเอาไว้ด้วย ส่วนกรณีพื้นที่ที่เป็นพื้นที่ดาวแดง พื้นที่เหล่านี้แก้ไขอะไรไม่ได้มันจะเกิดเหตุเมื่อเป็นฝนร้อยปี เช่น ถนนหน้าเมือง, คลองร่องเหมือง พวกนี้ถ้าเจอฝนร้อยปีก็แปลว่าท่วมเมือง พวกนี้จะเป็นอีกกลุ่มหนึ่งที่ต้องมีโครงการรองรับเฉพาะหน้า แต่โครงการที่มันเกิดขึ้นทุกครั้งที่ฝนตก ซอยต่างๆ ตอนนี้ทำท่อระบายน้ำหรือยัง ซอยอะไรที่ยังไม่สามารถเชื่อมต่อท่อระบายกันได้มีระบบลอกท่อระบายน้ำหรือยัง ได้เตรียมระบบเครื่องสูบน้ำหรือยัง มีเตรียมอาสาสมัครหรือยัง อาสาสมัครของชุมชน อาสาสมัครของสำนักการสาธารณสุขฯ ที่จะไปเก็บขยะ อะไรแบบนี้ให้ไปลงรายละเอียดให้มันครบใน 29 พื้นที่ และมีมาตรการให้ครบทุกพื้นที่และการที่จะมีมาตรการให้ครบทุกพื้นที่ จะต้องมีกี่โครงการที่จะเข้าในโครงการจ่ายขาดเงินสะสม แต่กว่าจะทำรายละเอียดครบ ก็ใช้เงินจ่ายสะสมได้ในงบประมาณ 2561 ปีนี้จะทำอย่างไรในเหตุการณ์เฉพาะหน้า แปลว่าเมื่อไล่งานคราวนี้ 29 พื้นที่มีคำตอบครบทุกจุด เมื่อฝนตกหรือน้ำท่วมมาในปีนี้ทุกจุดจะต้องรอดและพอใช้เงินจ่ายขาดเงินสะสมเสร็จคราวหน้าจะต้องถูกตัดออกจาก 29 พื้นที่เป็นต้น คาดหวังว่าเมื่อมีการประชุมเสร็จ มันจะมีพื้นที่ถูกตัดออกไป จะไม่ใช่ 29 จุดแล้ว ต้องเหลือที่น้อยกว่า 29 จุด และขอให้มีการปฏิบัติการแบบอัตโนมัตินะครับ มีคำเตือนเรื่องพายุฤดูร้อนเมื่อใด คณะทำงานเตรียมการประชุมทันที มีการโพสผ่านสื่อสาธารณะทันที เกิดเหตุแบบใดอย่างไร ให้ออกประกาศทุกครั้งโดยเฉพาะคำเตือนจากกรมอุตุนิยมวิทยา ช่องทางการเชื่อมต่อลิงค์ของกรมอุตุนิยมวิทยากับเราค่อนข้างตรง

**มติที่ประชุม : เห็นชอบและมอบหมาย**

 **1.) ให้สำนักการช่างมานัดหมายกับนายกเทศมนตรีฯ ก่อนงานสงกรานต์เพื่อลงตรวจพื้นที่โครงการปรับปรุงพื้นที่บึงทุ่งสร้าง, สวนหนานหนิงและโครงการก่อสร้างสะพานลอยและลิฟท์**

 **2.) ให้สำนักปลัดทำบันทึกข้อความเชิญสำนัก/กอง และผู้เกี่ยวข้องประชุมเตรียมการเปิดสวนหนานหนิงในวันที่ 9 เมษายน 2561 พร้อมให้สำนักการช่างรายงานการบริหารจัดการดูแลสวนรัชดานุสรณ์**

 **3.) ให้นำกระสอบทรายไปปิดกั้นท่อระบายน้ำที่กรมทางหลวงจะมาเชื่อมต่อ โดยอาศัยอำนาจผู้อำนวยการศูนย์ป้องกันและบรรเทาสาธารณภัยในเขตเทศบาล เพื่อป้องกันเหตุที่อาจเกิดผลกระทบในเขตพื้นที่เศรษฐกิจชั้นใน**

 **4.) ให้สำนักการช่างจัดทำแผนพัฒนาเทศบาลฯ (เพิ่มเติม) ปรับปรุงถนน Overlay รอบบึงแก่น-นครที่เกิดการทรุดตัวจากรถบรรทุกดินที่ขุดลอกบึงแก่นนคร และให้ทำประมาณการเตรียมไว้**

 **5.) ให้สำนักการสาธารณสุขฯ เลื่อนการประชุม RTI เป็นวันที่ 11 เมษายน 2561 เวลา 10.00 น. และให้จัดประชุมคณะผู้บริหาร,หัวหน้าส่วนการงานและนิติกร เรื่องรายการอนุมัติเงินชดเชยค่างานสิ่งก่อสร้าง (ค่า K) ในวันที่ 5 เมษายน 2561 เวลา13.30น. ให้สำนักการช่างและสำนักการคลังว่าจะใช้กรรมการชุดใดพิจารณา และให้สำนักการช่างหาข้อมูลเรื่องการประมูลโครงการจ้างเหมาก่อสร้างติดตัวลิฟท์บริเวณสะพายลอยหน้า บขส.โดยวิธีเฉพาะเจาะจงและการกันเงินงบประมาณเข้าประชุมด้วย**

 **6.) ให้นายธวัชชัย วนาพิทักษ์กุล ผู้อำนวยการส่วนการโยธาฯ ดำเนินการติดหลอดไฟ LED ที่ตัวไดโนเสาร์และแคน หลังการรับมอบโครงการจ้างเหมาก่อสร้างปรับปรุงสะพานลอยหน้าโรงพยาบาลศรีนครินทร์ขอนแก่น**

 **7.) ให้สำนักการสาธารณสุขฯ ทำการย้ายอาคารสำนักงาน (ชั่วคราว) ในเดือนพฤษภาคม 2561 โดยให้ทำการประชาสัมพันธ์แจ้งประชาชนให้ทราบล่วงหน้า**

 **8.) ให้รองนายกฯ ธวัชชัย และ ผู้อำนวยการสำนักการช่าง ดำเนินการเขียนโครงการสร้างอาคารสำนักงานเทศบาลนครขอนแก่นหลังใหม่ เพื่อเข้าแผนพัฒนาเทศบาลสี่ปี (เพิ่มเติม) โดยใช้เงินงบประมาณปี 2562 และให้นำเรื่องการใช้เงินประมาณ มาประชุมในวันที่ 5 เมษายน 2561 หลังจากการประชุมเรื่องรายการอนุมัติเงินชดเชยค่างานสิ่งก่อสร้าง (ค่า K)**

 **9.) ให้รองนายกฯ ธวัชชัย, รองนายกฯ มนตรี และปลัดเทศบาล ประชุมเตรียมการแก้ไขปัญหาป้องกันน้ำท่วมในช่วงฤดูฝนเพื่อให้มีมาตรการรองรับ 11 โซน 29 พื้นที่**

 **4.2 เรื่องการติดตามการแก้ไขปัญหาระบบร้องทุกข์**

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ที่ผมเอาเรื่องนี้เข้ามาแล้วแยกเป็นเรื่องๆ เพราะต้องการหาคนรับผิดชอบ ว่าทุกวันนี้เขาร้องเรียนแล้วมีใครรับผิดชอบ ในแต่ละระบบมันต้องเกี่ยวข้องกับคนในแต่ละสำนัก/กอง วันนี้ขอให้แจ้งชื่อคนๆ นั้นของสำนัก/กอง ให้ผมรู้ว่าถ้ามีการร้องเรียนผ่านระบบอะไรก็ตามถึงสำนัก/กองนั้นๆ ใครจะเป็นผู้รับเรื่องเพื่อตอบปัญหา และเมื่อตอบปัญหาแล้วจะต้องส่งต่อเรื่องที่ใคร สุดท้ายส่วนใหญ่เป็นสำนักการช่าง สำนักการช่างไว้วางใจใครครับ

**นายธวัชชัย รื่นรมย์สิริ รองนายกเทศมนตรีนครขอนแก่น**

ส่วนใหญ่ก็รับเรื่องไปแล้วก็ดำเนินการเลย บางทีอาจตอบช้าไป เนื่องจากการตัดสินใจที่จะทำมี 2 กรณี คือ 1.) เข้าไปสอบถามปัญหากับผู้ร้องเรียนก่อน 2.) ตัดสินใจแก้ไขปัญหาทันที

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 สำคัญก็คือการเชื่อมต่อที่รวดเร็ว ผมมักจะพูดเสมอว่า “ตอบเร็ว จัดการเร็ว แก้ไขปัญหาเร็ว” คือการแก้ปัญหา “ตอบช้า จัดการช้า ทอดระยเวลา ตอบทีหลัง” คือการแก้ตัว เรามักจะเป็นกรณีหลัง ทั้งที่เราไม่ตั้งใจ ก่อนหน้านั้นก็จะปล่อยให้ประชาชนด่าให้พอ ทั้งที่แค่จะเข้าไปตอบว่ากำลังดำเนินการก็จบปัญหาแล้ว แต่เราก็เปิดช่องทางให้เขาโจมตี คนเจตนาดีก็มี นักเลงคีย์บอร์ดก็มี ไม่ใช่แค่หน่วยงานเทศบาลฯ แต่ถ้าใครพลาดมันก็โจมตี แต่เราไม่อยากให้เสียชื่อเสียงของเทศบาลนครขอนแก่น มันไม่เป็นธรรมคนทำงานมีเยอะ ก็จะเสียกำลังใจดังนั้นจึงนำเรื่องนี้เข้ามาเพื่อจะบอกว่าต่อจากนี้ไปจะต้องทำอย่างไร

 **1.) ระบบร้องทุกข์ของสำนักปลัดเทศบาล**

ผู้รับผิดชอบคือ ฝ่ายสำนักงานเลขานุการนายกฯ และสำนักปลัดเทศบาล

 **2.) ระบบร้องทุกข์ผ่าน Facebook และ Fanpage เทศบาล**

 ผู้รับผิดชอบคือ ฝ่ายประชาสัมพันธ์ กองวิชาการและแผนงาน พักหลังฝ่ายประชาสัมพันธ์ไม่ค่อยตอบ ปัญหาคืออะไร

**นางสาวจรินทร์ญา สุทาวัน หัวหน้าฝ่ายประชาสัมพันธ์**

ขออนุญาตท่านนายกเทศมนตรีฯ ตามระบบนี้ก็อยากจะไขข้อข้องใจกับระบบว่าฝ่ายประชาสัมพันธ์ ได้ตอบคำถามผ่านระบบ Facebook ไปแล้วว่า “ในเบื้องต้นได้ประสานงานกับเจ้าหน้าที่ผู้รับผิดชอบให้แล้ว” และได้ Copy ข้อความไปลงในการตอบข้อร้องเรียนสื่อ แบบนี้ถือเป็นเข้าระบบแล้วใช่หรือไม่ ว่าจะมีผู้ส่งเรื่องร้องเรียนต่อไปเพื่อดำเนินการต่อไปอย่างไร ดำเนินการหรือยังไม่ดำเนินการก็ไม่มีผู้แจ้งกลับมาที่ทางประชาสัมพันธ์ว่าได้ดำเนินการหรือไม่ จึงทำให้บางเรื่องอาจตกไป

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 มีผู้ร้องเรียนผ่าน Facebook ว่ามีป้ายบอกทางชุมชนโนนชัยพังลงมา ผมก็ได้แจ้งฝ่ายประชาสัมพันธ์ให้แจ้งไปทางสำนักการช่าง แต่ผู้ร้องเรียนคนนี้ก็ตามจี้ไม่ยอมปล่อย “ตอบด้วยครับ” “ตอบหน่อย” “ไปถึงไหนแล้ว รายงานด้วย” ผมก็รู้สึกอึดอัดใจ คิดอีกทีถ้ามองในมุมกลับเราเป็นประชาชนก็น่าโกรธอยู่บอกไปแล้วก็พิมพ์ตอบไปแล้วว่าจะแก้ไข แต่ประเด็นก็คือ ประชาชนจะรอได้ ถ้าบอกได้ว่ามีเวลาถึงเมื่อใด ที่ประชาชนรอไม่ได้เพราะไม่รู้ว่าคำถามของเราจะแล้วเสร็จเมื่อใด ถ้าเขารู้ว่าสิ่งที่เขารอคอยจะได้เมื่อใด เขาจะได้มีเวลาในการรอ แล้วถ้ายังไม่สำเร็จ เขาจะได้รู้เวลาตาม นี่เป็นหลักคิดในการตามงาน แต่ว่าเรื่องของฝ่ายประชาสัมพันธ์มีอีก 2 – 3 เรื่องคือ 1.) ส่งต่อไปแล้วฝ่ายประชาสัมพันธ์ต้องตามต่อหรือไม่ วันนี้ผมจะมอบหมายงานถ้าเป็น Facebook กับ Fanpage เทศบาลจะต้องเป็นหน้าที่ของฝ่ายประชาสัมพันธ์ที่ต้องไปตามเอาระบบนี้ไปก่อน 2.) ถ้าเป็นระบบร้องทุกข์ผ่านสำนักปลัดเทศบาล สำนักปลัดเทศบาลจะต้องเป็นคนตาม กรณีที่มีประชาชนติดตาม 3.) คนที่โดนตามคนสุดท้ายที่ยากที่สุดที่จะต้องโดนตาม คือสำนักการช่างที่เป็นปัญหาใหญ่ ผมก็เห็นใจเพราะผมใช้งานใครบางคนบ่อยมาก 4 – 5 ทุ่มก็ยังโทรตาม ตามแล้วก็สงสาร แต่ระบบเป็นแบบนี้ก็อยู่ที่ใครจะทนได้มากกว่ากัน คำถามคือใครจะเป็นคนจัดกระบวนการคือ นายกเทศมนตรี, รองนายกเทศมนตรีฯ, ปลัดเทศบาลฯ และผู้อำนวยการสำนัก/กอง หรือผู้อำนวยการสำนัก/กองใดที่จะมีวิธีคิดที่มันเชื่อมโยงวิธีการติดตามที่มีประสิทธิภาพมากกว่านี้ หรืออาศัยนายกเทศมนตรี, รองนายกเทศมนตรีฯ และปลัดเทศบาลฯ เป็นคนโทรตาม แล้วคนตอบก็ต้องอดทนในการรับโทรศัพท์ในการตอบคำถามด้วยความใจเย็น เราจะต้องเจอแบบนี้ไปตลอดนานเท่านาน ถ้าระบบเรายังเป็นแบบนี้เราบอกว่าเป็นเทศบาลดิจิทัล ทุกอย่างเข้าระบบแต่สิ่งที่มันขาดจากระบบคือการตอบคำร้องเรียน เมื่อมีข้อร้องเรียนเข้ามาแต่ไม่มีคำตอบกลับไป

**นางสาวจรินทร์ญา สุทาวัน หัวหน้าฝ่ายประชาสัมพันธ์**

 ขออนุญาตแลกเปลี่ยนความคิดเห็นค่ะ เมื่อมีข้อร้องเรียนเรื่องป้ายเข้ามาซึ่งเป็นของสำนักการช่าง ดิฉันก็ได้ให้ข้อมูลในไลน์กลุ่มตอบข้อร้องเรียนสื่อของเทศบาลฯ แต่ก็ไม่ทราบว่าเจ้าหน้าที่ของสำนักการช่างคนใดที่รับผิดชอบ จึงไม่ทราบว่าจะต้องตามกับท่านใด และในแต่ละสำนัก/กองก็ควรจะต้องมีเจ้าหน้าที่รับผิดชอบรับเรื่องร้องเรียนด้วย

**นายธวัชชัย รื่นรมย์สิริ รองนายกเทศมนตรีนครขอนแก่น**

สำนักการช่างจะมีไลน์กลุ่มสาธารณูปโภค, ไลน์กลุ่มซ่อมฝาท่อระบายน้ำ, ไลน์กลุ่มการก่อสร้าง ซึ่งไลน์กลุ่มที่ว่านี้จะมี ผอ.ธวัชชัยดูอยู่ตลอด และเป็นคนตอบคำถามทุกครั้ง

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ไลน์กลุ่ม 3 กลุ่มที่ว่านี้คนในเทศบาลฯ ทราบหรือไม่ ก็ไม่ทราบและถ้าต้องการที่จะเข้าไลน์กลุ่มนี้ สำนักการช่างมีวิธีการให้เข้ากลุ่มอย่างไร

**นายธวัชชัย รื่นรมย์สิริ รองนายกเทศมนตรีนครขอนแก่น**

 ให้ ผอ.ธวัชชัย ดึงเข้านะครับ ตอนนี้เราใช้งานระบบไลน์ในการสั่งการและควบคุมการทำงาน เช่น โครงการบึงแก่นนคร ปรากฏว่าเมื่อใช้ระบบนี้ในการทำงานทำให้มีประสิทธิภาพที่ดีขึ้น เมื่อมีการปฏิบัติงานใดเสร็จก็สามารถส่งภาพส่งข้อมูลรายงานการทำงานได้ทันที ส่วนในเรื่องของการตอบคำถามบางทีก็ตอบทันทีไม่ได้ มันต้องมีการประเมินสถานการณ์ก่อน ผมเคยตอบคำถามไปแล้วแต่โดนกระหน่ำกลับมาจนรู้สึกหงุดหงิด ถึงขั้นที่ผมต้องไปพบผู้ที่ร้องเรียนถึงบ้านเลย ไปพูดคุยว่าเขาต้องการอะไรกันแน่ เรามีวิธีการทำงานแบบนี้ ดำเนินงานตามระบบแบบนี้ครับ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 เข้าถึงตัวแบบนี้ดี แต่ว่าเราไปทุกเคสไม่ได้ แต่สุดท้ายเราก็ตามแก้ไขที่ปลายเหตุ แต่ตอนนี้เรากำลังคุยกันที่ต้นเหตุ ต้นเหตุคือมีระบบเข้าคือ 1.) เข้าระบบแล้วมีการสื่อสารตอบกลับ 2.) เข้าระบบแล้วมีการสื่อสารตอบกลับ มีการส่งต่อไปยังเจ้าหน้าที่รับผิดชอบวันนี้ประกาศบอกว่าไลน์กลุ่มเป็นตัวเชื่อมต่อ เพื่อรับเรื่องแล้วสื่อสารกลับไปยังคนร้องเรียน แล้วเพื่อรับเรื่องและสื่อสารไปยังเจ้าหน้าที่ที่รับผิดชอบ ถ้ามีไลน์นี้เป็นตัวตอบก็ง่าย ตัวอย่างกรณีเข้าห้องร้องทุกข์เพื่อส่งไปตามระบบ พอส่งตามระบบเสร็จก็จะมีใครขึ้นมาที่ห้องเพื่อตามเรื่องนี้บอกว่าเลยระยะเวลาที่กำหนดแล้ว แปลว่าต่อจากนี้ไประบบการร้องทุกข์ ประชาสัมพันธ์ รวมถึง Social Media ที่จะพูดถึงต่อไป ทั้งหมดไปเข้าที่ไลน์กลุ่มนี้

**นายธวัชชัย วนาพิทักษ์กุล ผู้อำนวยการส่วนการโยธา**

ผมว่าแบบนี้ครับ เรื่องของเทศบาลนครขอนแก่น เป็นของทุกสำนัก/กอง มีห้องผู้บริหารสำนัก/กองก็เอามาคุยกันในนี้ ส่วนเรื่องงานต่างๆ ก็เป็นพื้นที่เฉพาะของผู้ปฏิบัติงาน เพื่อที่จะกลั่นกรองเรื่องกันก่อนภายในแล้วจึงค่อยตอบออกไป ผมว่ามีตัวแทนทุกส่วน ทุกสำนัก/กอง ให้เข้าไปที่ไลน์กลุ่มห้องผู้บริหารสำนัก/กองดีกว่าครับ

**นายธวัชชัย รื่นรมย์สิริ รองนายกเทศมนตรีนครขอนแก่น**

ในไลน์กลุ่มห้องร้องทุกข์ เมื่อมีชุมชนร้องเรียนมา คุณนวลจันทร์ก็เอามาลงในไลน์กลุ่มนี้ ซึ่งผมก็อยู่ด้วย พอผมเห็นผมก็ตอบเลยนะ แล้วผมก็สั่งงานไปยังเจ้าหน้าที่ผู้ปฏิบัติ ถ้าผอ.ธวัชชัยมาเห็น ผอ.ธวัชชัย ก็เป็นคนตอบ

**ดร.กฤษณวรุณ ไชยนิจ ปลัดเทศบาลนครขอนแก่น**

ขออนุญาตท่านนายกเทศมนตรีฯ เนื่องจากว่ามีห้องร้องเรียนอยู่ อย่างเช่นปัญหาของสำนักการช่าง ฝ่ายประชาสัมพันธ์ก็จะแจ้งมาลงไปในห้องร้องทุกข์ ผมก็จะ Copy ข้อมูลของประชาสัมพันธ์ส่งไปเจ้าของเรื่อง เช่นถ้าเป็นงานของ ผอ.ทศพล ผมก็ส่งไปหา ผอ.ทศพล หรือถ้าเป็นของ ผอ.ธวัชชัย ผมก็ส่งให้ผอ. ธวัชชัย แต่ว่าคนที่เป็นสื่อกลางของสำนักการช่าง ผมก็จะส่งข้อมูลไปที่หัวหน้าฝ่ายบริหารงานทั่วไปสำนักการช่าง, คุณวรรณศิริ และ ผอ.ยินชัย

**นายธีระศักดิ์ ฑีฆายุพันธ์ นายกเทศมนตรีนครขอนแก่น**

แปลว่าตอนนี้ห้องร้องทุกข์ ท่านปลัดเทศบาลฯ เป็นหลักให้

**ดร.กฤษณวรุณ ไชยนิจ ปลัดเทศบาลนครขอนแก่น**

 ทุกสำนัก/กอง เป็นสมาชิกไลน์กลุ่มอยู่แล้ว อย่างที่ฝ่ายประชาสัมพันธ์แจ้งว่ามีเรื่องร้องเรียน ผมเกรงว่า ฝ่ายประชาสัมพันธ์จะส่งต่อ ผอ.สำนักการช่าง ผมก็จะส่งข้อมูลต่อไปให้

**นายธีระศักดิ์ ฑีฆายุพันธ์ นายกเทศมนตรีนครขอนแก่น**

 ผมขอข้อยุติ ว่าจะใช้ไลน์กลุ่มใดเป็นไลน์หลัก จะใช่ไลน์กลุ่มห้องร้องทุกข์ โดยวิธีการดังนี้

 1.) ให้ฝ่ายของตัวท่านเองเชิญเข้ากลุ่ม ตั้งแต่ระดับหัวหน้างานขึ้นไป รวมถึงเจ้าหน้าที่ก็สามารถเชิญเข้าไลน์กลุ่มนี้ได้ หากใครประสงค์ที่จะเข้าก็เชิญเข้าให้ครบ

 ๒.) ผู้เป็นสื่อกลางของสำนัก/กอง นั้นจะมีท่านใดเป็นผู้รับผิดชอบ

 ๒.๑ สำนักปลัดเทศบาล

 - ดร.กฤษณวรุณ ไชยนิจ ปลัดเทศบาลนครขอนแก่น

 - นายอดิศักดิ์ สมจิตต์ หัวหน้าสำนักปลัดเทศบาล

 - นางนวลจันทร์ พงษ์เพียจันทร์ หัวหน้าฝ่ายสำนักงานเลขานุการนายกฯ

 - จ่าเอกนิตินัย แก้ววิเศษ นักจัดการงานเทศกิจชำนาญการ

 ๒.๒ สำนักการช่าง

 - นายอภิชาติ วิศิษฐารักษ์ ผู้อำนวยการส่วนควบคุมการก่อสร้าง

 - นายสุพจน์ เพิ่มพูน นายช่างโยธาชำนาญงาน

 - นางสาวกันทิมา แกล้วกล้าหาญ ผู้ช่วยนักวิเคราะห์นโยบายและแผน

 - นายทศพล วงษ์อาษา ผู้อำนวยการส่วนช่างสุขาภิบาล

 - นางปิยะนุช ปัญจพรรค์ หัวหน้าฝ่ายจัดการคุณภาพน้ำ

 - นายคมสันต์ สอนไว หัวหน้าฝ่ายจัดการสภาพแวดล้อมด้านวัสดุใช้แล้ว

 - นายธวัชชัย วนาพิทักษ์กุล ผู้อำนวยการส่วนการโยธา

 - นายอดุลย์ บุญปราการ นายช่างโยธาอาวุโส

 - นายชินโชติ บึงไกร นายช่างโยธาอาวุโส

 - นางสาวณิชาภัทร สีดาทัน นักวิเคราะห์นโยบายและแผนชำนาญการ

 - นายวรรณศิริ สมปัญญา ผู้ช่วยนักวิเคราะห์นโยบายและแผน

 ๒.๓ สำนักการคลัง

 - นายภูริวัตน์ แหลมทอง หัวหน้าฝ่ายวิชาการและแผนงาน

 - นางภัสฑิรา ยิ้มเจริญศักดิ์ นักวิเคราะห์นโยบายและแผนชำนาญการ

 ๒.๔ สำนักการศึกษา

 - นางสุพัตรา ตาลดี ศึกษานิเทศก์ชำนาญการ

 - นางนภกช สาคร หัวหน้าฝ่ายบริหารงานทั่วไป สำนักการศึกษา

 ๒.๕ สำนักการสาธารณสุขและสิ่งแวดล้อม

 - นายธวัช มาศรี หัวหน้าฝ่ายพัฒนาการจัดการสิ่งแวดล้อม

 - นางสาวสุธิดา อิสระ พยาบาลวิชาชีพ

 ๒.๖ สำนักสวัสดิการสังคม

 - นางวทัญญุตา ธวัชโชติ ผู้อำนวยการส่วนสังคมสงเคราะห์

 - นายสาธิต สงวนทรัพย์ หัวหน้าฝ่ายสังคมสงเคราะห์

 - นายประจวบ สารกูล นักพัฒนาชุมชนชำนาญการ

 ๒.๗ กองวิชาการและแผนงาน

 - นายยศ บุรีรัตน์ หัวหน้าฝ่ายแผนงานและประเมินผล

 - นายกาญจน์ วันนุประธรรม หัวหน้าฝ่ายสถิติข้อมูลและสารสนเทศ

 โดยให้มีผู้ติดตามงานคือ รองนายกฯ ธวัชชัย, รองนายกฯ จุลนพ, รองนายกฯ มนตรี และรองนายกฯ ชัชวาล

 **3.) ระบบร้องทุกข์ผ่าน Social Media**

 ผู้รับผิดชอบคือ ฝ่ายประชาสัมพันธ์, รองปลัดเทศบาล และ ปลัดเทศบาล

**มติที่ประชุม : เห็นชอบและให้มีผู้รับผิดชอบดังนี้**

 **1.) ระบบร้องทุกข์ของสำนักปลัดเทศบาล**

 **ผู้รับผิดชอบคือ ฝ่ายสำนักงานเลขานุการนายกฯ และสำนักปลัดเทศบาล**

 **2.) ระบบร้องทุกข์ผ่าน Facebook และ Fanpage เทศบาล**

 **ผู้รับผิดชอบคือ ฝ่ายประชาสัมพันธ์ กองวิชาการและแผนงาน**

 **3.) ระบบร้องทุกข์ผ่าน Social Media**

 **ผู้รับผิดชอบคือ ฝ่ายประชาสัมพันธ์, รองปลัดเทศบาล และ ปลัดเทศบาล**

 **ผู้เป็นสื่อกลางของสำนัก/กอง ของไลน์กลุ่มห้องร้องเรียน**

 **๓.๑ สำนักปลัดเทศบาล**

 **- ดร.กฤษณวรุณ ไชยนิจ ปลัดเทศบาลนครขอนแก่น**

 **- นายอดิศักดิ์ สมจิตต์ หัวหน้าสำนักปลัดเทศบาล**

 **- นางนวลจันทร์ พงษ์เพียจันทร์ หัวหน้าฝ่ายสำนักงานเลขานุการนายกฯ**

 **- จ่าเอกนิตินัย แก้ววิเศษ นักจัดการงานเทศกิจชำนาญการ**

 **๓.๒ สำนักการช่าง**

 **- นายอภิชาต วิศิษฐารักษ์ ผู้อำนวยการส่วนควบคุมการก่อสร้าง**

 **- นายสุพจน์ เพิ่มพูน นายช่างโยธาชำนาญงาน**

 **- นางสาวกันทิมา แกล้วกล้าหาญ ผู้ช่วยนักวิเคราะห์นโยบายและแผน**

 **- นายทศพล วงษ์อาษา ผู้อำนวยการส่วนช่างสุขาภิบาล**

 **- นางปิยะนุช ปัญจพรรค์ หัวหน้าฝ่ายจัดการคุณภาพน้ำ**

 **- นายคมสันต์ สอนไว หัวหน้าฝ่ายจัดการสภาพแวดล้อมด้านวัสดุใช้แล้ว**

 **- นายธวัชชัย วนาพิทักษ์กุล ผู้อำนวยการส่วนการโยธา**

 **- นายอดุลย์ บุญปราการ นายช่างโยธาอาวุโส**

 **- นายชินโชติ บึงไกร นายช่างโยธาอาวุโส**

 **- นางสาวณิชาภัทร สีดาทัน นักวิเคราะห์นโยบายและแผนชำนาญการ**

 **- นายวรรณศิริ สมปัญญา ผู้ช่วยนักวิเคราะห์นโยบายและแผน**

 **๓.๓ สำนักการคลัง**

 **- นายภูริวัตน์ แหลมทอง หัวหน้าฝ่ายวิชาการและแผนงาน**

 **- นางภัสฑิรา ยิ้มเจริญศักดิ์ นักวิเคราะห์นโยบายและแผนชำนาญการ**

 **๓.๔ สำนักการศึกษา**

 **- นางสุพัตรา ตาลดี ศึกษานิเทศก์ชำนาญการ**

 **- นางนภกช สาคร หัวหน้าฝ่ายบริหารงานทั่วไป สำนักการศึกษา**

 **๓.๕ สำนักการสาธารณสุขและสิ่งแวดล้อม**

 **- นายธวัช มาศรี หัวหน้าฝ่ายพัฒนาการจัดการสิ่งแวดล้อม**

 **- นางสาวสุธิดา อิสระ พยาบาลวิชาชีพ**

 **๓.๖ สำนักสวัสดิการสังคม**

 **- นางวทัญญุตา ธวัชโชติ ผู้อำนวยการส่วนสังคมสงเคราะห์**

 **- นายสาธิต สงวนทรัพย์ หัวหน้าฝ่ายสังคมสงเคราะห์**

 **- นายประจวบ สารกูล นักพัฒนาชุมชนชำนาญการ**

 **๓.๗ กองวิชาการและแผนงาน**

 **- นายยศ บุรีรัตน์ หัวหน้าฝ่ายแผนงานและฟหประเมินผล**

 **- นายกาญจน์ วันนุประธรรม หัวหน้าฝ่ายสถิติข้อมูลและสารสนเทศ**

 **โดยให้มีผู้ติดตามงานคือ รองนายกฯ ธวัชชัย, รองนายกฯ จุลนพ, รองนายกฯ มนตรี และรองนายกฯ ชัชวาล**

 **4.3 การก่อสร้างโรงเรียนอนุบาล เทศบาลบ้านโนนหนองวัด**

**นายธีระศักดิ์ ฑีฆายุพันธ์ นายกเทศมนตรีนครขอนแก่น**

โครงการก่อสร้างโรงเรียนอนุบาล เทศบาลบ้านโนนหนองวัด มีความคืบหน้าไปถึงไหนแล้ว ผมอยากให้ใช้ชื่อว่า “โรงเรียนสาธิตเทศบาลนครขอนแก่น (โนนหนองวัด)

**นายยุทธ วงษ์ศิริ ผู้อำนวยการสำนักการศึกษา**

เรื่องนี้สำนักการศึกษา ได้ประสานความคืบหน้าโครงการกับสำนักการช่าง ซึ่งสำนักการช่างเป็นผู้รับผิดชอบทั้งหมด ทั้งเรื่องการออกแบบประมาณการ และเรื่องการจัดซื้อจัดจ้าง ซึ่งตอนนี้อยู่ในห้วงที่กำลังออกแบบ ประมาณการใกล้จะแล้วเสร็จ ซึ่งสำนักการช่างขอเวลาว่าภายใน ๑๕ พฤษภาคม ๒๕๖๑ จะนำเรื่องทุกอย่างให้พัสดุกลางดำเนินการต่อไป

**นายธีระศักดิ์ ฑีฆายุพันธ์ นายกเทศมนตรีนครขอนแก่น**

ขั้นตอนที่ ๑ หลังจากออกแบบเสร็จนัดประชุมคณะผู้บริหาร, สมาชิกสภาเทศบาลฯ, โรงเรียนเครือข่าย, โรงเรียนเทศบาลบ้านโนนหนองวัด, ครู, ผู้ปกครอง หรือคณะกรรมการโรงเรียน มาประชุมร่วมกัน ระหว่างการออกแบบหมั่นประสานงานกับผอ. กับคณะ กับสำนักการศึกษา อย่ารอออกแบบเสร็จแล้วค่อยมาแก้ ในระหว่างการออกแบบ หลักการแบบใดต้องทำให้ครบก่อน สิ่งที่เป็นห่วงก็คือออกแบบเสร็จแล้วแก้ ออกแบบเสร็จแล้วแก้ไม่เสร็จสักที คนออกแบบต้องมานัดประชุมกับสำนักการศึกษา ก่อนวันที่ ๑๕ พฤษภาคม ๒๕๖๑ นัดนายกเทศมนตรีฯ ร่วมประชุมกับทุกฝ่ายในระหว่างนั้น ก่อนวันที่ ๑๕ พฤษภาคม ๒๕๖๑ รองนายกฯ ชัชวาลและคณะ หมั่นประสานงานกับคนออกแบบเรื่อยๆ ให้คนออกแบบได้รับรู้ความต้องการที่ครบถ้วน

 ขั้นตอนที่ ๒ กระบวนการที่ชัดเจนและยุ่งยากที่สุดคือ เรื่องการจัดการระยะเวลา หมั่นทำ Timeline เอาไว้แล้วติดตาม ถ้าหากมีผลกระทบอะไร กระทบตรงไหน เพื่อจะได้ปรับปรุงอย่างต่อเนื่อง แต่ถ้าไม่ทำ Deadline เอาไว้ไม่มีทางสำเร็จ ตามเรื่องนี้นะครับ

**นายยินชัย อานันทนสกุล ผู้อำนวยการสำนักการช่าง**

ขออนุญาตท่านนายกเทศมนตรีฯ ขอเสนอความคิดเห็นเรื่องการออกแบบโรงเรียนอนุบาลเทศบาลบ้านโนนหนองวัด ตอนนี้เรามีกรรมการเยอะมากซึ่งไม่ชัดเจน บางท่านก็เข้าประชุม บางท่านก็ไม่เข้าประชุม พอมาประชุมก็มี Comment ใหม่ไปเรื่อยๆ มันจึงไม่จบสิ้นสักที ผมว่ามันต้องคุยให้จบตาม Concept ที่นายกเทศมนตรีฯ ว่าหรือตามความต้องการของสมาคมใดที่เกี่ยวข้องกับระบบการศึกษา ก่อนหนึ่งเดือนนี้ต้องคุยให้จบ ไม่ให้มีการแก้แบบอีก มันจึงจะทำประมาณการเสร็จ ไม่อย่างนั้นก็ไม่เสร็จสักที และเป็นข้ออ้างว่า กรรมการ ก. ยังไม่ได้คุยกับกรรมการ ข. ซึ่งก็ตามกันไม่จบสักทีเป็นปัญหาอย่างมากครับ

**นายธีระศักดิ์ ฑีฆายุพันธ์ นายกเทศมนตรีนครขอนแก่น**

 ให้รองนายกฯ ชัชวาล ไปจัดกระบวนการ แล้วให้แจ้งว่าการประชุมสรุปทั้งหมด ๒ ครั้ง ในวันที่เท่าใดบ้าง ระบุไปและหากมีใคร Comment ให้ Comment ใน ๒ ครั้งนี้ให้จบหลังจากนั้นคือหมดสิทธิ์ในการเสนอความคิดเห็น

 **1.) การติดตาม Smart Classroom**

**นายธีระศักดิ์ ฑีฆายุพันธ์ นายกเทศมนตรีนครขอนแก่น**

ข้อยุติว่าอย่างไรครับเรื่องโรงเรียนนำร่อง โรงเรียนเทศบาลวัดกลาง มีกี่ห้อง

**นางยุภาพร โฆษิตพิมานเวช รองผู้อำนวยการโรงเรียนเทศบาลวัดกลาง**

มี ๑๘ ห้องค่ะ ตอนนี้กำลังสำรวจทรัพยากรในโรงเรียนอยู่ว่ามีคอมพิวเตอร์ที่สามารถใช้งานได้กี่เครื่อง และก็มีโทรทัศน์ที่ใช้ได้กี่เครื่อง เพื่อจะวางระบบห้องคอมพิวเตอร์

**นายธีระศักดิ์ ฑีฆายุพันธ์ นายกเทศมนตรีนครขอนแก่น**

 เนื่องจากโครงการ Smart Classroom เป็นโครงการที่ไม่เคยทำมาก่อน เป้าหมายมีอยู่ ๒ ระดับคือ ๑.) เลือกระดับโรงเรียน

 ๒.) เลือกระดับห้องเรียน

 เป้าหมายยังไม่ครบทุกห้องนะ แต่โครงสร้างพื้นฐานให้ทำรองรับไปก่อนทุกห้องแต่เลือกลงทุนทำบางห้อง

**นายชัชวาล พรอมรธรรม รองนายกเทศมนตรีนครขอนแก่น**

เรื่องโครงการ Smart Classroom ตามนโยบายของท่านนายกเทศมนตรีฯ ที่ได้มีการพูดคุยในระดับของหน่วยงาน DIPA เทศบาลฯ เพื่อดูการวางระบบผมเห็นการวางระบบในโรงเรียนเครือข่ายวางมาแล้วยังใช้งานไม่ได้ เพราะ User มีเยอะมากและการใช้งานของคนค่อนข้างมาก ใครจองก่อนคนนั้นได้ใช้งาน ตอนนี้ผมได้คุยกับ ผอ.ธวัชชัย ในวันที่ ๓๐ มีนาคม ๒๕๖๑ นี้จะเข้าพูดคุยกับหน่วยงานที่มีระบบนี้คือ TOT และ CAT คือเราต้องวางโครงข่ายให้ได้ก่อน ตอนนี้เราต้องดูโครงสร้างพื้นฐานกับจำนวนคนใช้งาน ในการพัฒนาของโครงการ Smart Classroom เท่าใด ต้องขอเวลานิดนึงครับ

**นายธีระศักดิ์ ฑีฆายุพันธ์ นายกเทศมนตรีนครขอนแก่น**

 นิยาม Smart Classroom เข้าใจตรงกันหรือยังว่าห้องแบบนี้แล้วพัฒนาอะไรกันบ้าง

**นายชัชวาล พรอมรธรรม รองนายกเทศมนตรีนครขอนแก่น**

 สิ่งหนึ่งที่ต้องทำในปี ๒๕๖๒ นี่คือการพัฒนาบุคลากร ถึงเรามีห้องที่ดีแต่เรามีบุคลากรที่ไม่สามารถใช้เครื่องมือพวกนี้ได้

**นายธีระศักดิ์ ฑีฆายุพันธ์ นายกเทศมนตรีนครขอนแก่น**

 Smart Classroom จะมี ๔ องค์ประกอบหลักคือ

 ๑.) จำนวนห้องที่จะทดลอง และงบประมาณ

 ๒.) ระบบโครงสร้างพื้นฐานของระบบการสื่อสาร Wifi

 ๓.) บุคลากร

 ๔.) เนื้อหาในการสอน

 ให้เวลาสำนักการศึกษาประชุมเพื่อมี Step ของการพัฒนา ที่บอกว่ามี ๑๘ ห้องเนื่องจากว่าทางกรมฯ ส่งเครื่องมาให้ พร้อมมอนิเตอร์ มีโปรแกรมและซอฟแวร์ เฉพาะในรูปแบบของกรมฯ จำนวน ๑๘ ชุด แต่ Smart Classroom ของเทศบาลฯ จะดีกว่านั้นอีก มันจะมีระบบโครงสร้างพื้นฐานแล้วพัฒนาทักษะอะไรบ้าง

**นายชัชวาล พรอมรธรรม รองนายกเทศมนตรีนครขอนแก่น**

 ตรงนี้เราได้คุยกับนักวิชาการหลายท่าน การประยุกต์ใช้ในเนื้อหาเป็นตัวการสำคัญ ครูจะต้องเข้าใจในเนื้อหาที่ตัวเองสอน และเนื้อหาข้างนอกที่สามารถดึงออกมาได้ พวกนี้สำคัญมาก เราจะต้องมีการอบรมครูให้เขาค้นคว้าด้วย จะสามารถนำมาใช้ประกอบการเรียนการสอนได้ แต่ต้องมีระยะเวลาด้วยครับ

**นายธีระศักดิ์ ฑีฆายุพันธ์ นายกเทศมนตรีนครขอนแก่น**

 ต้องมีการคาบเกี่ยวกับเนื้อหา มีการอบรมครูเพื่อเรียนรู้วิธีการใช้ มีการค้นคว้าเนื้อหา เนื้อหาที่สอนคืออะไร ตรงนี้หล่ะที่สำคัญ ดังนั้นในวันนี้เพียงแค่เอามาติดตามและสื่อสารให้ชัดเจน ว่าเป้าหมายเราจริงจังกับ Smart Classroom แต่ตั้งโจทย์ผู้บริหารให้ตรงกันก่อนว่าเราทำเรื่องนี้ทำไม ยกตัวอย่างวิธีการเรียนสมัยอดีต เราซื้อหนังสือมา ๒ เล่ม ซึ่งเราก็ลงทะเบียนเรียนโดยมีหนังสือ ๒ เล่มเรียนในเทอมนี้ โดยครูก็ทำการบ้านเพื่อที่จะมาสอนในแต่ละวัน แล้วเราก็ได้สาระแค่ในหนังสือ แต่สำหรับยุคใหม่ไม่ใช่แค่นั้นมันเปิดกว้างมากสำหรับความรู้ที่จะสอน แล้วมันก็ผ่านระบบ Cloud แต่มีเยอะมากว่าจะเลือกสอนอะไร สอนให้เหมาะกับยุครองรับยุคที่มันจะเกิดขึ้น แล้วครูที่ว่านี้สอนอะไร ก่อนหน้านี้ที่เราเรียน ยกตัวอย่างที่ผมเรียนวิชาประวัติศาสตร์ ผมถูกสั่งให้ท่องจำปี พ.ศ. เช่น กรุงศรี-อยุธาเสียกรุงครั้งที่ ๑ ในปี พ.ศ. อะไร กรุงรัตนโกสินทร์ก่อตั้งเมื่อปี พ.ศ. อะไร แต่ปัจจุบันผมศึกษาประวัติศาสตร์แบบมีวิธีคิด มีการวิเคราะห์ แล้วผมก็บอกตัวเองว่าได้อะไรจากประวัติศาสตร์ ผมเรียนแบบเข้าใจที่มา สอนแบบปรับกระบวนการคิด การสอนแบบ (SDLC : System Development Life Cycle) เพื่อประยุกต์ใช้ในชีวิตประจำวัน ถามผอ. และรอง ผอ. ทราบไหมว่ามีครูสักกี่คนที่เข้าใจระบบการเรียนการสอนตามหลักนี้ แล้วเรียนรู้วิธีการใช้ ประยุกต์ใช้ในชีวิตประจำวัน เมื่อเราพูดว่าทักษะชีวิต มีครูกี่คนที่เข้าใจคำนี้ แล้วครูผู้สอนแต่ละเรื่องประยุกต์ใช้ได้ ผมจึงบอกว่า Smart Classroom ใช้สื่อ ICT สื่อ Digital เข้ามา แต่มันจะแฝงเรื่องพวกนี้ มันจะเปิดโลกทัศน์ในเรื่องพวกนี้ ดังนั้น Smart Classroom ไม่ใช่ตอบโจทย์ Smart City, Thailand 4.0 และ Smart Classroom แค่นั้น แต่มันจะมีสาระเหล่านี้เข้ามาเกี่ยวข้อง การเรียนอะไรให้เข้าใจมันต้องมีทักษะ Smart Classroom จะต้องมีการพัฒนาทักษะ เน้นเข้าใจชีวิต เน้นพัฒนาชีวิต ส่วนเนื้อหาให้ท่านผู้บริหาร ไปคิดหลักสูตรซึ่งก็เป็นไปตามบุคลิกของแต่ละโรงเรียน แต่ละผู้บริหารด้วย คิดนิยาม Smart Classroom ของท่านขึ้นมาโดยวิธีการที่แตกต่างกันได้ ขอฝากเรื่องนี้ด้วยครับ

 **๒.) โครงการปรับปรุงโฮงมูนมัง**

**นายธีระศักดิ์ ฑีฆายุพันธ์ นายกเทศมนตรีนครขอนแก่น**

 เรื่องโครงการโฮงมูนมัง ผมนัดประชุมเรื่องนี้ต่างหากแล้วนะครับ เพราะเห็นข้อมูลแล้วค่อนข้างน่าตกใจ

**มติที่ประชุม : เห็นชอบและมอบหมายให้รองนายกฯ ชัชวาล จัดกระบวนการประชุมสรุปโครงการก่อสร้างโรงเรียนอนุบาล เทศบาลบ้านโนนหนองวัด กับคณะกรรมการทั้งหมดใน ๒ ครั้ง**

 **4.4 การติดตาม Smart City ประกอบด้วย**

**นายธีระศักดิ์ ฑีฆายุพันธ์ นายกเทศมนตรีนครขอนแก่น**

 กำหนดวันประชุมติดตาม Smart City ในวันที่ ๒๓ เมษายน ๒๕๖๑ เวลา ๑๐.๐๐ น. ประชุมติดตามคณะทำงาน Smart City คราวนี้ที่อยากจะฟังคือ พนักงานครูเทศบาล ก่อนเปิดเทอมก็จะนัดบรรยายเรื่อง Smart City ผมได้ฟังจากพนักงานเทศบาลแล้วเมื่อครั้งก่อนที่ได้บรรยาย Smart City ที่ศูนย์การประชุมนานาชาติขอนแก่น ผมได้พูดในสิ่งที่อยากจะพูดกินเวลาไปเกือบชั่วโมง ตอนนี้ Smart City มันไม่ใช่เพียงแค่ผมคิดแล้ว ว่าโครงการใดพัฒนาไปเข้าหมวด Smart ได้ เป็นหน้าที่ของฝ่ายปฏิบัติ ดังนั้น Smart City ของสำนัก/กอง ผมต้องให้พนักงานเป็นผู้เสนอว่า งานของสำนัก/กองท่าน อะไรที่จะสามารถพัฒนาเป็น Smart ได้ กำหนดการบรรยาย Smart City ของโรงเรียนให้สำนักการศึกษามานัดกับนายกเทศมนตรีฯ จะได้กำหนดวันที่พนักงานครูเทศบาลเราพร้อม

**มติที่ประชุม : รับทราบและมอบหมายให้สำนักการศึกษา มาลงนัดวันบรรยายกับนายกเทศมนตรีฯ เพื่อกำหนดการบรรยาย Smart City ให้กับพนักงานครูเทศบาล โรงเรียนสังกัดเทศบาล ๑๑ แห่ง**

 **4.5 การใช้เงินรางวัลธรรมาภิบาลเพื่อจัดซื้อรถบัส**

 **นายธีระศักดิ์ ฑีฆายุพันธ์ นายกเทศมนตรีนครขอนแก่น**

 เรื่องเงินรางวัลธรรมาภิบาลผมได้พูดไปแล้วในวาระที่ 1.2

**นายยุทธ วงษ์ศิริ ผู้อำนวยการสำนักการศึกษา**

เรียนนายกเทศมนตรีฯ ขอรายงานเรื่องการซื้อรถบัส โดยใช้เงินรางวัลธรรมาภิบาล ซึ่งสำนักการศึกษาได้นำเข้าแผนพัฒนาเทศบาลฯ ปี ๒๕๖๑ ที่จะประชาคมเร็วๆ นี้ งบประมาณเดิม ๗ ล้านบาท ตามคุณสมบัติเดิมที่เคยซื้อ

**นายธีระศักดิ์ ฑีฆายุพันธ์ นายกเทศมนตรีนครขอนแก่น**

แปลว่าตามคุณสมบัติเดิม คือ ๗ ล้านบาท ก็จะเหลือเงินรางวัลอีก ๑ ล้านบาทก็ซื้อรถกะบะ ๑ คัน

**มติที่ประชุม : เห็นชอบ**

 **4.6 การใช้จ่ายเงินสะสม**

**นางเบญญาภา พัชรพิบูลชัย ผู้อำนวยการส่วนบริหารการคลัง**

 รายละเอียดเงินสะสมที่สามารถนำไปใช้ได้
 เงินสะสมที่นำไปใช้ได้หักเงินสะสมที่ต้องส่งฝาก ก.ส.ท. 695,290,259.10 บาท

 **หัก** สำรองจ่ายเงินสะสมที่มีภาระผูกพันแล้วแต่ยังไม่ได้จ่าย 52,580,000

 สำรองงบบุคลากรประมาณ 6 เดือน (50,000,000x6) 3000,000,000

 เบี้ยยังชีพผู้สูงอายุ 23,400,000

 เบี้ยยังชีพผู้พิการ 4,500,000

 เบี้ยยังชีพผู้ป่วยเอดส์ 135,000  **380,615,000.00** บาท

 เงินสะสมคงเหลือ 314,675,259.10 บาท

**หัก** สำรองกรณีสาธารณะภัย 10%  **31,467,525.91** บาท

 คงเหลือเงินสะสมที่นำไปใช้จ่ายได้  **283,207,733.19** บาท

 ทุนสำรองเงินสะสม 445,465,318.28 บาท

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ซึ่งถ้าจะให้เงินจากทุนสำรองเงินสะสม มีเกณฑ์ในการใช้อย่างไร ขออนุมัติผู้ว่าราชการจังหวัดขอนแก่นโดยใช้ในระเบียบอะไร เงื่อนไขอะไรบ้างที่สามารถขออนุมัติผู้ว่าราชการจังหวัดฯ

**นางเบญญาภา พัชรพิบูลชัย ผู้อำนวยการส่วนบริหารการคลัง**

 ก็ตามอำนาจหน้าที่ค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 ก็ขอให้รู้ว่ามี 283 ล้านบาทเศษ ก็จะมีในส่วนอีก 445 ล้านบาทเศษ ถ้าประสงค์จะใช้ ก็ให้เป็นไปตามระเบียบการจ่ายขาดเงินสะสม

**มติที่ประชุม : เห็นชอบ**

 **4.7 การบริหารจัดการพื้นที่สาธารณะบึงทุ่งสร้าง, สวนหนานหนิง และสวนรัชดานุสรณ์**

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

 สาระสำคัญของเรื่องนี้

 หมวดที่1

 สวนรัชดานุสรณ์, บึงทุ่งสร้างเฟสใหม่ และสวนหนานหนิงใหม่เสร็จแล้วดูแลรักษาอย่างไร

 หมวดที่2 บึงแก่นนครจะรูปแบบการบริหารจัดการใหม่ ยกตัวอย่างเช่น เมื่อปรับปรุงห้องสุขาใหม่เสร็จ เราจะไม่เก็บค่าบริการ เมื่อไม่เก็บค่าบริการเราจะทำอย่างไรต่อเราจะจ้างคนดูและอย่างไร ให้รองนายกฯ จุลนพ ผู้อำนวยการสำนักการคลัง เป็นคณะทำงานเรื่องการบริหารจัดการห้องสุขา ว่าเมื่อเราปรับปรุงห้องสุขาใหม่แล้วเสร็จ 1.)การดำเนินการตามนโยบายที่เคยประกาศว่าให้ประชาชนใช้บริการฟรี จะต้องมีค่าใช้จ่ายอะไรเกิดขึ้น จะดูแลอย่างไรจ้างคนจากไหนอย่างไรใช้ระเบียบใดในการจ้าง 2.) การประเมินการดูแลรักษาความสะอาดของ บึงแก่นนคร การติดตามดูแลเรื่องบึงแก่นนครเราจะต้องทำอย่างไรต่อไประบบที่ผ่านมามันไปได้หรือไม่ได้ การดูแลอย่างต่อเนื่องยั่งยืนทำอย่างไร

**มติที่ประชุม : เห็นชอบและมอบหมายให้รองนายกฯ จุลนพ ผู้อำนวยการสำนักการคลัง เป็นคณะทำงานเรื่องการบริหารจัดการห้องสุขา**

 **ระเบียบวาระที่ 5 เรื่องอื่นๆ**

 **-**

 **✰ ปิดประชุม เวลา 17.18 น. ✰**

 (ลงชื่อ)  ผู้บันทึกรายงานการประชุม

(นางวิภาวดี เตียวยืนยง)

 เจ้าพนักงานธุรการปฏิบัติงาน

(ลงชื่อ)  ผู้ตรวจรายงานการประชุม

 (นางสาวอมรา โกศลสุรภูมิ)

 หัวหน้าฝ่ายการประชุมและกิจการสภา

 (ลงชื่อ)  ผู้ตรวจ / ทาน

 (นายอดิศักดิ์ สมจิตต์)

­ หัวหน้าสำนักปลัดเทศบาล